
En Urtekræmmer. 

Ali BAbA, Stlernetyder. 

En Staldkarl. 

En vagthavende Ofkiceeh 

FønsTK Vagt. 

Anden Vagt. 

En gammel Kiobmand. 

En Kobbersmed. 

Bøddelen og hans Dreng. 

En Karl. 



En gammbl Mand. 

MORGIANBS VERT. 

En Ai>otheker. 
Sultanens Hopnar, 
En persisk Digter, 
Fatime, en hellig Kone. 
Karavane. 

:, Abdaller og K\- 



Soldater, Pøbel etc. 
Lampens Aand, 
Ringens Aand. 
Pehibanu, Feernes Dronning, 
Tvende Biergpiobr. 

LVMPKA. 

Zephvr, 

En Faahbkylling, 
En Spindelvæv. 
FoftSTE Alf, 

To Fugle, 

Nattergale, 

Chor af Lampens, Ringens 

og BlERGETS AANDBH, Sf 

Alfer , Sandsigerindbr 
og Fugle. 
Phantasia, Epilog. 



ALADDIN 



ADAM OEHLENSCHLiGER 




Du NordeDS mørke Mø, Melancholia, 

Som sidder hisset paa det tykke Bundt 

Af Krøniker fra Istand, gamle Digte 

Fra Danmark med en Harpe i din Haanii 

Af Biøraesener og af Egetræ ! 

Modtag i Dag et lille kort Besøg 

Her af din Saster, af Sangvinilas, 

Den ældre, muntre, morgenlandske Datter. 

Glem for et Øieblik, du ranke Mø, 

Tilsløret, høi og ædel, svøbt i Maar! 

Din dybe Tungsind, vaagn af din Erindring 

Om Frode, Athelstein og Trygvesøn ; 

Tsenk heller nu paa Navnet Valdemar, 

Der blomstrede med Danmarks Riddertid. 

Tag Saxo frem, og lad ham huldt erstatte 

Med spillende romantisk Farve blanding 

Det Store i din Snorros Overblik 

Paa Livet ved de sneebedækte Fieide. 

Erkiend min Skiønhed, yngre, blege Søster 

Og mindes, at din Knud, din Elegod, 

Din Haarderaade, og saa mange Flere 

Blev lokket af mit sydligmilde Blik 

Thi Nordens Kraft er uden Østens ild 

Det samme, som et tungt og hærdet Sværd, 

Der mangler en varmblodig Muskelarm, 

For stærkt at svinges. Blomsten, sund af Frø, 

Til Solen trænger, for at giennemglødes ; 

Og bliver der for langt et Mellemrum, 

Før Asianerne til Norden drage 

For at forædle Slægten, varme den — 

Da bliver Slægten, som du seer desværre: 

En Blomst, forlængst engang fra Syden hentet, 

Men som vantrives Aar for Aar, hentørres, 

Blier bleg af Farve, søvnig, mat — og døer. 

Her ruller jeg fortrolig op for dig 

Mit rigeligt indsprængte Blomsterflor; 

Som Østens Æther let og giennemsigtigt, 

Udruller jeg det paa dit sorte Skiold, 

At det kan laane der en hellig Grund 

Af nordisk Aftendæmring. 

Og fmder du ei i det hele Billed 

Alt, hvad der burde høre til mit Rige, 

Blier undertiden Farven mere mat. 

End Straalerne fra Orienten taale — 

Da tilgiv Kunstneren, som malte det; 

Erindre dig, det var din Søn, min Søster! 

Der saae det Hele, skiøndt med henrykt Aand, 

Dog giennem dit, sin Moders, Sørgeslør; 

Og harmes ikke over den Natur, 

Der sødt har bragt ham til at elske dig ! 




FØRSTE AGT. 
ISPAHAN. 



MUSTAPHA. 
I, Morgiane! sover du igien? 

'mORGIANE. Nei, Mustapha! der giorde du mig Uret. 
Jeg sad og læste just min Aftenbøn, 
Og lukte Øinene fast i, for ei 
At blive adspredt. Del er ellers silde. 

MUSTAPHA. Hvad silde? Kom mig ei med saadan Snak! 
Jeg siger, det er tidligt. Hvem er Herre 
I Huset her? du feUer jeg? Du er 
Et Murmeldyr. Er det nu Tid at læse 
Sin Aftenbøn for fattig Folk, som vi? 

MORGIANE. Hvad kan det skade, at man er gudsfrygtig? 

MUSTAPHA. Meer, end du troer. Imens du læser, seer du! 
Saa spinder du ei Bomuld. Af din Bøn 
Kan vi ei leve. Faaer man Brød for Bønner? 
Hvad? kan man kiøbe Kiød for dem paa Torvet? 
Jeg er en gammel Mand, min Kraft er borte. 
Jeg kan ei længer sye saa flink, som før. 
Du er min Medhielp, seer du! Det vil sige, 
At du skal rappe dig og hielpe mig. 

MORGIANE gritd-^r. Jeg hielper dig med Alt jo, hvad jeg kan. 

MUSTAPHA. Nu nu, græd ikke; jeg er god igien. 
Du er ei slem, du kunde være værre. 
Da jeg var vel ved Magt i gamle Dage, 
Da var jeg selv ei for, du skulde være 
For meget med; da bad jeg selv dig skaane 
De hvide Hænder og det smukke Ansigt 
For Solen. Men saa gaaer det nu i Verden; 
Nu er Forgyldningen af dig, og jeg er fattig. , 
Nu maa du spinde, ellers gaaer det galt. 
Det er ei blot os selv, den lange Lømmel, 
Som driver om og giør slet ingen Nytte, 
Ham skal vi ogsaa føde. 

MORGIANE. Altid har du 

Saameget nu imod den stakkels Dreng. 
Han er saa ung, og med hans varme Blod 
Er man ei skikket til at sidde slille 
Med Benet over Kors den hele Dag. 

MOSTAPHA. Men at gaae om med Armen ov 
Den hele Dag, dertil er Blodet koldt nok. 
Hør, Morgiane! 

MORGIANE. Nu, saa vær dog rolig! 
Der kommer han. 

ALADDIN komm«' md. God Aften, Fader ! 

MVSTAPHA. Ja, 

Jeg skal godaflne dig, din lange Slyngel! 



Har du nu drevet hele Aftnen om 

Paa Gaden med de andre Drenge? hvad? 

ALADDIN. Nei, Fader! jeg har ikke drevet om. 
See, her er Penge fra den rige Kiøbmand 
For den violblaa Silkekaftan. Manden 
Var ikke hiemme selv; men som en Dreng 
Har jeg fri Adgang i det hele Huus, 
Og naar jeg kommer der engang iblandt. 
Kan jeg ei slippe fra hans Fruentimmer. 
Du hellige Prophet! hvad dog de Piger 
Er deilige. De gorde Løier med mig. 
Og spurgte skiemtviis, om jeg ogsaa vel 

Forstod mig noget paa min Profession ; 

At jeg nok var den rette Skrædder, jeg! 

Jeg svarte dem, at dersom de tillod det, 

Saa tog jeg Maal strax af dem allesammen. 

Dertil var de nu alle villige. 

Og bragte lange Strimler af Papir. 

Da skulde I kun seet en Maalen, Fader! 

Om Armene, om Livet, og om Barmen. 

O, hvor det dog er skiønt at være Skrædder ! 

MUSTAPHA. Ja, jeg skal skræddre dig! ja, jeg skal skræddre 
Dig, Kieltring! 

VU springe ned af Bordet, men glider, og er fiærdig at styrte. 

Ak, du hellige Prophet! 
Hielp, hielp! jeg glider. Hielp, jeg brækker Halsen. 
ALADDIN hieiper ham. ja, saadau er det, at forhaste sig. 

MUSTAPHA med indædt Forbittrelse. 

Min Søn! tag mig den Alen, som der hænger. 

Aladdin rækker ham Alnen. Mustapha hugger efter ham ; men Aladdin springer tilside, saa a I 
Faderen slaaer Bomuldstotten paa Morgianes Rok ned i Lyset. Aladdin Løber ud. 

MORGIANEy som vaagner af den Søvn, hun nylig var falden i, seer Totten brænde, og 

raaber; Braud! Braud ! Brand! Ispahan! Brand! Ispahan! 
Den store Hovedstad i Persien 
Staaer i lys Lue. 

MUSTAPHA. Nei, det er for galt! 

Jeg gamle Mand, det holder jeg ei ud. 
O, slemme Skarn, du liderlige Fugl, 
Som ei vil staae, imens man straffer ham ; 
Som skiller mig ved al min Næring hos 
De rige, de mistænkelige Kiøbmænd; 
Som — Morgiane! er du fra Forstanden? 
Du sidder stille og laer Totten brænde? 
Sluk! sluk! om du saa aldrig slukker meer. 

MORGIANE ganske forstyrret. 

Sluk! hvormed skal jeg arme Kone slukke; 
Her er jo ingen Sprøite eller Brandspand. 
Ak, ak, min Bomuld! ak, min Spindeløn! 

Hun gaaer i For&krækkelsen hen og tager den Silkeklædning, som Mustapha nylig har syet paa, og 

kaster over Ilden. 

MUSTAPHA. Nei, nu er det forbi ! Kaflanen brænder, 
Jeg mægter ikke at betale den ! 
Jeg arme Mand ! O, Himmel, jeg faaer Ondt. 

Synker i Morgianes Arme. 

AFRIKA. 

Et stort Værelse, oplyst af en døsig Lampe. Rundt omkjing paa Væggene hænge alle Slag^ under- 
lige Instnunenter. Adskillige Boghylder paa den ene Side. I Baggrunden sidder 

Nureddin, Troldmand, 
i et langt sort Klædebon, med et Axelskierf om Livet, bemalet med hemmelige ZiStre. Foran sig paa 
et Bord har han en liden Kasse staaende, fyidt med flint Sand. Han sidder meget fordybet og lien- 
slunken, tegner Punkter i Sandet med en Ibenholts Griffel, forbinder dem med Streger, og punkterer. 

Pludselig bryder han ud: 

En Skat. en sielden Skat ! i Verden ingen 

Saa stor! — Udi en Hule. Hvor? — I Asien. 

Og hvor i Asien? — Ved I spahan, 

Dybt under Jorden, i en hvælvet Grotte, 

Indkrandst af Bierge. — Hellige Prophet! 

Hvad Hemmelighed aabenbarer sig 

Her for min Siæl ! Saa lykkes det mig dog, 

At efter fyrgetyve lange Aars 

Utrættede, vedholdne, strenge Flid 

I Midnatsstunden — Stille! lad mig see: 

Hvad er det for en Skat? — En Kobberlampe! 

En gammel, plump^ anløben Kobberlampe ! 

Hvori bestaaer dens Kraft? — I Taager skiult! 

Det seer først Eiermanden. Og skal jeg 

(Min Tunge knap, af Frygt og Haab indlænket, 

Her mægte kan at tale Ordet ud). 

Skal jeg da blive denne Eiermand? — 

Det fine Sand, som Vandet, sammenruller, 

Og efterlader ikke Griflens* Spor. 

Utydeligt! — Dog stille! runde Bølger 

Sig taarner i det tørre Hav, som naar 

En Stormvind gaaer i Biledulgerid. 

Hvad sige disse Toppe? — Jeg skal hente 

Hiin gamle Digters Bog, som staaer paa Hylden, 

Øster i Salen. Paa den første Side, 

Mit Øie falder, naar jeg slaaer den op. 

Jeg læse skal; det bringer mig paa Spor. 

Han gaaer langsomt hen, tager en gammel Foliant, slaaer den op, og læser pna den første Side. 

han træffer: 

Selsomt er Lykkens Gaver rundt fordeelt. 
Som Funker er de spredt fra Syd til Norden ; 
Og saare Faa besidde Lykken heelt. 

Hvert Blomster har sit eget Sted paa Jorden: 
Hvor Druens Blod er varmest, lurer Død, 
I hule Jordbund buldre Lyn og Torden. 

Blandt Østens Palmet*, mellem Frugten sød. 
Sig Brilleslangen under Løvet sniger. 
Og Giften blusser giennem Blomsten rød. 



^ 

Fra kolde Nord snart varme Sol bortviger; 
Men uden Jordskiælv, uden Gift og Pest 
Nødtørftig Rugen groer for stærke Kriger. 

Naturens muntre Søn er Lykken næst. 
Hvorefter Nattens Grubler flittig grunder, 
Naar Solen slukkes i det blege Vest. 

Det linder han med Lethed ved et Under. 

Fast ubegribeligt ham Lykken gaaer 

I Møde, mens han sødt og sorgfrit blunder. 

Og deri Lykken netop jo bestaaer, 

At den umiddelbar, ved skiulte Kræfter, 

Hen til sin elskte Gienstand sikkert naaer. 

Den kommer selv, den vil ei gribes efter. 

Det hielper lidt kun, at du søge vil, 

At du din Tanke paa dens Ankomst hefter. 

Du griber — Haabets Dør sig lukker til. 
. Hvis ei umiddelbar din Lod er falden, 
Da blier du for din Higen kun et Spil ; 

Da hielper ei din Forsken og din Kalden. 

Han lukker Bogen langsomt. 

En Dødelig har skrevet dette Digt, 

E^ ringe Sanger, uindviet i 

Naturens helligste Mysterium. 

Mild aabner den for mig sin skiulte Skat. 

Var det for strax derpaa at spotte mig 

Af qvindligt Lune? Nei ; den vise Røst 

Var ingen Spottefugls? dens rene Lys 

Er ingen Lygtemand, som leder vild. 

Alvorlig, blid dens Finger peger hen 

Til Skatten, som den huldt for mig oplader. 

Men jeg forstaaer, hvad, mystisk underlig, 

Den, og ei Sangeren igiennem dette 

Umodne Digt mig giver at forstaae: 

Adspredt er Jordens Kræfter, mange Hænder 

Forenes maae, at lette svare Byrder. 

Mig givet blev, med dyb, skarpsindig Aand 

At skue i Naturens Inderste; 

Men det udvortes Redskab er jeg ikke. 

Naturens muntre Søn (en Melkeblods 

Natur, hvis rene Fattigdom paa Tanker 

Har alle Kræfter spart til Kiød og Blod), 

En ung, enfoldig Dreng skal hielpe mig, 
Skal tage Skatten, næsten som i Søvne, 
Og flye mig den, uklog paa dens Værdi. 
Er det ei saa, du store Salomon? 

Han sætter sig atter til at punktere. 

Ja, det er saa. En Ild med Røgelse 

Skal giøre Hulens Indgang kiendelig; 

Og en rødmussct, uopdragen Dreng, 

Som ved et Lotterie hist i Europa, 

Skal trække Lodden ud til min Gevinst. 

Tak være dig, du mægtige Prophet! 

Min Siæl er mat af sin Anstrengelse. 

Min Lykke funden er. Det trætte Legem 

Til Hvile stunder; sødt kan slumres nu. 

I Morgen staaer jeg paa mit blotte Ord 

I Asien, og inden Overmorgen 

Staaer jeg med Lampen, Jordens bedste Stierne 

(Som Himlens lykkelige Stierner skienkte mig), 

Her atter i min Haand. 

Oaaer. 



ISPAHAN. 

Mustaphas Stue. Muitapha ligger Liig. Morglane og hendes Kaboesker staae omkring Kisten. 

MORGIANE. Endnu engang hav Tak, I gode Q vinder. 
Som hialp mig med min stakkels gamle Husbond! 
Han er nu død ! Ak, hellige Prophet ! 

Græder. 

Han sidder aldrig meer paa Bordet der 

Og syer, og skiender paa mig for min Søvn ; 

Nu sover han langt stærkere, end jeg. 

Hav Tak, min gode Mirza! Du, Amine! 

Hav Tak. I Fald Propheten skulde kalde 

Snart een af eders Mænd, skal Morgiane 

Sig vise redebon, som I har viist jer. 

Med Vaskning, Tvætning, Kistelægning, Pyntning. 

Ak, Allah ! tænk, det Talt, han ligger i. 

Det blev hans Død: Han vilde slfi^gie Aladdin, 

Saa slog han i min Bomuldstot; den faldt 

I Lyset; jeg forskrækket af min Søvn, 

Sprang op og vilde slukke Ildebranden ; 

Men da jeg ikke kunde skille Sort 

Fra Hvidt i Angsten, tog jeg Silkekiolen 

Og vilde slukke med. Min arme Mand! 



Bleg sank han i min Arm, og døde kort 
Derpaa af Skræk. 

Du gode, gamle Mand! 
Nu, den Vei skal vi alle gaae. Men, Himmel! 
Det er dog tungt — og paa en saadan Maadel 
Aladdin er en Galgeniugl. — Farvel, 
I gode Qvinder! Hisset kommer alt 
Liigbæreme. Jeg holder det ei ud. 

UlglwKnie komnH. 

Mit Hierte brister. — Ak, I gode Mænd I 



Saa tag da Kisten, men tag ei for haardt, 
Det er en gammel Mand, ak, bær ham varlig. 
Han taaler ikke mange flere Stød; 
Og vend hans sølvgraa Hoved imod Mekka, 
Og Fødderne, holdt udstrakt, mod Medina. 
Endnu et Kys! Ak, hvor han ligger roligt! 
Før foer han altid op. Det er forbi. 
Farvel, min Mand! min Mustapha, Farvel! 

GADE. 

Aladdin. En Hoben andre Drenge. I Baggrunden Kureddin, som giver Agt paa deres Tale ogAdfterd. 

SELIM. Der er Aladdin ; saa, nu kan vor Leg 
Begynde ret. 

ALADDIN, God Morgen, I^mmerater! 

SELIM. Hvor blev du af saa længe? 

ALADDIN. Seer du vel, 

Der var Begravelse her uden Byen 
Paa Kirkegaarden ved Moskeen hist. 
Det maatte jeg først see. Det er saa morsomt, 
At høre Sangen, og at see dem gaae 
Saa langsomt gravitetisk hen med Liget. 

SELIM. Hvi har du ikke sagt mig det, saa var 
Jeg gaaet med. Hvem blev i Dag begravet? 

ALADDIN ganske ligegyldig. Miu Fader. 

SELIM. Hvad? din Fader? er han død? 

ALADDIN. I Forgaars Aftes døde han. 

SELIM. Og derom 

Har du ei talt et Ord. 

ALADDIN. Saa har jeg glemt det. 

SELIM. Og sørger ei? 

ALADDIN. Nu, har jeg Raad til det? 

SELIM. Jeg mener ei med Klæder, men med Siælen. 

ALADDIN. Ei hvad? den, som vil sørge over Alting, 
Fik nok at sørge over. Han var gammel. 

SINDBAD. Naa, kom nu, kom ! Den rige Kiøbmand hist 
Paa Hiørnet vil i Dag igien udkaste 
Tre Pomerantser her i Gramsetag. 

ALADDIN. Ja, Jeg er med. 

SINDBAD. Er du? det troer jeg nok. 

Der kommer alt den ene. Varsko, Drenge ! 

En Pomerants bliver kastet ud af et Vindue, Aladdin griber den. 

SELIM. Du er nu altid lykkelig. 
DRENGENE. Fieer! fieer! 

En Pomerants kastes atter ud, som Aladdin ligeledes griber. 

ALADDIN. Det var den anden. Nu har jeg alt to. 

SINDBAD. Aladdin maa ei længer være med, 
Den tredie maa han ikke gramse efter. 
Han har alt faaet nok. Hold paa ham. Drenge ! 

De holde paa Aladdin. Den tredie Pomerants kastes ud, den falder i hans Turban. 

ALADDIN. Det var den tredie. Een jeg spiser selv, 
Og der har I de andre to igien. 

Han kaster de to Pomerantser i Luften. Drengene løbe bort for at gribe dem. 

NUREDDiN træder frem. Hvi skuWe jeg gaae længer? Dette Spil, 
Saa hensigtsløst og barnligt som det lader. 
Har Skiebnen stiftet, for at vise mig 
Mit Redskab. Netop, som jeg tænkte ham : 

Aladdin. 

Rødmusset, stærk og doven, sorgesløs. 

Hans Fader blev begravet — han gik ud 

At see paa det, som paa et andet Spil. 

To Gange skienker Lykken ham sin Gunst, 

Og tredie Gang med sammentvungne Hænder 

Han lokker den ned i sin Turbanpul. 

Hvad vil jeg meer? Her har jeg, hvad jeg søgte. 

Gaaer hen mod Aladdin. 

Til Lykke, unge Ven ! Jeg seer, du er 
Vel øvet i at gramse. 

ALADDIN undseelig. Ja, saamænd ! 

NUREDDIN, Bliv ikke vred, at jeg saa dristig kommer 
Og taler med dig, uden dit Bekiendtskab ; 
Men flere Ting opmærksom mig har giort : 
Først er du i den hele Drengeflok 
Den Smukkeste; dernæst er du den Største. 
Hvor gammel er du? 

ALADDIN. Sytten Aar. 

NUREDDIN. Ja, seer man ! 

Og du seer endnu ældre ud. Du mangler 
Kun Skiægget, saa var du complet en Mand. 
Dertil er du behændigst af dem alle, 
Og lykkeligst. Jeg er en fremmed Kiøbmand, 
Kun lidt kiendt i det store Ispahan, 
Og søger derfor smukke Folks Bekiendtskab. 

ALADDIN. Min Herre ! I beviser mig stor Ære. 
Med mit Bekiendtskab er I lidet tient. 
Jeg er en fattig Skrædderdreng. Min Fader 
Er død. Han vilde prygle mig, saa slog 
Han i min Moders Bomuldstot, saa gik 
Der Ild i Totten, og — saa døde han. 

NUREDDIN. Jeg hørte eder tale om hans Liigfærd, 
Og — bliv ei vred — den Ligegyldighed, 
Hvormed du talte, kom riiig til at studse. 

ALADDIN. Ak, hvad! det var en gammel stakkels Mand ; 
Halvfierdsindstyve Aar! Saa gammel bliver 
Kun Faa i Ispahan. 

NUREDDIN. Men, som jeg hører, 

Saa har du været Aarsag i hans Død. 

ALADDIN. Fordi jeg ikke vilde lae mig slaae for Panden 
Med Alnen, men behændig sprang tilside? 
Nei, kiære Herre, tænk jer dog et Liv, 
Der hænger i saa tynd en Spindelvæv, 
At det kan døe af Skræk, naar der engang 
Gaaer Ild i Bomuldstotten. Han maa takke 
Mig til, fordi jeg skaffed ham et Paaskud 
Til at forføie sig herfra. 

NUREDDIN. Det var 

Ei sønlig talt. 

ALADDIN. Den store Allah veed, 
Om just jeg var hans Søn. Han var alt gammel, 
Da han min Moder tog, og hun var ung, 
Og smuk, hvis man kan troe, hvad Rygtet siger. 
Al Sefi, en Emir, kom tidt i Huset, 
Han havde mig ret kiær, jeg lignte ham. 
Han gav mig ofte før Foræringer; 
Nu er han dræbt i Krigen af en Tyrk. 

NUREDDIN. Din Fader var saa gammel? Siig, hvad hed han? 

ALADDIN. Hans Navn var Mustapha. 

NUREDDIN med stigende Opmærksomhed, Og haU Var Skrædder ? 

ALADDIN. Med Liv og Siæl. 

NUREDDIN. Og har alt længe boet 

I Ispahan? 

ALADDIN. Saa længe jeg kan huske. 

NUREDDIN. Knarvurren, vranten, hidsig af Gemyt? 

ALADDIN. I kiender ham? 

NUREDDIN. En stræbsom gammel Mand? 

ALADDIN. Ja, rigtig! 

NUREDDIN. Som bestandig vilde, 

At man sig Noget skulde tage for. 
Og ikke gaae paa Gaden om og drive? 

ALADDIN forundret. Det er ham, det er hans udtrykte Billed! 

NUREDDIN omfavner ham. Miu Brodersøu ! 

ALADDIN. Hvordan? I er hans Broder? 

• NUREDDIN. Hans kiødelige Broder. Muhamed, 
Du hellige Prophet! jeg troede længst ham død, 
Og haabed ei at træffe paa hans Slægt, 
Og nu jeg finder en saa vakker Yngling. 
Kom ! kom ! Hvad hedder du? 

.ALADDIN. Aladdin. 

; NUREDDIN. Rigtig ! 

Det skrev han fro mig til, da du var født. 
Thi — hvad du sagde om Emiren nys — 

ALADDIN undseelig og bange. Ak, bryd jer ei om det ; det faldt mig kun 
Saa ud af Munden, kiæreste Herr Fætter! 

NUREDDIN. O, kom, Aladdin! kiære Brodersøn ! 
Kom, bring mig til din Moer. Hun lever dog? 

ALADDIN. Her boer hun, her i dette lille Huus. 

NUREDDIN. Du hellige Prophet ! hvor Skiebnen fører 
Dog Alt besynderligt i denne Verden. 

De gaae ind. 

STUE. 
Nureddin, Morgiane og Aladdin sidde om et Bord ved et velsmagende Maaltid. 

MORGIANE. Høistærede Herr Fætter ! kiære Svoger ! 
Broer Nureddin (tag ikke ilde op, 
At jeg saa dristig taler) ! nei, saa vilde 
Jeg heller troet, at Kaukasus var sløifet, 
At Solen havde tørret Euphrat ud, 
End at min kiære, brave Ægtefælle — 
Nu er han i Prophetens Paradiis, 
Hvor unge Huris, smukkere end jeg. 
Omfavner ham, og klæer ham af og paa, 
Og stryger ham med Multum for sin Gigt ; 
Ak, lad dem det, jeg er kun lidt jaloux. 
Men — hvad jeg vilde sige, kiære Svoger ! 
Det kunde jeg, som sagt, dog aldrig troe, 
At Mustapha, det gamle stakkels Skrog, 
Var Broder til en saadan fornem Herre. 
Jeg har ei heller i mit hele Liv 
Hørt Manden tale om jer. Derfor troede 
Jeg ogsaa først — tilgiv min dumme Mistro — 
At I nok var en Tyv, en Kieltringknegt, 
Som kom kun for at see paa Leiligheden ; 
Men da jeg saa betænkte mig igien. 
At her var intet meer at stiæle af. 
End paa en Banke Sand i Sahras Ørkner, 
Og da I nu lod hente Mad og Sherbet, 
Og gav os et saa herligt Tractement, 
Da bortsvandt al min Mistro, kiære Fætter! 
Thi, ak! hvad skulde bragt jer til at giøre 
Mig arme Kone med min stakkels Dreng 
Saa meget Godt, var det ei Slægtskabs Skyld? 

NUREDDIN, Ja, kiære Svigerske! hvad jeg kan giøre 
For eder og for eders gode Søn, 
Det skal jeg giøre som en ærlig Fætter. 
Hvi hindred Skiebnen mig bestandig i 
At høre om min Broders trange Kaar? 
Jeg skulde vist forlængst med villigt Hierte 
Og med uskrømtet Glæde hiulpet eder. 
Dog Skeet er skeet, og kan ei giøres om, 
Det hielper ei at klynke over det, 
Som ei kan ændres ; lad os altsaa nu 
Betragte det Nærværende. skiænker. 

Aladdin ! 
Kom, Søn ! og drik mig til. 

ALADDIN. God Taar, Herr Fætter ! 

NUREDDIN. Siig altsaa, kiære Morgiane! nu, 
Hvordan I har det: hvoraf lever I? 
Hvad giør Aladdin? er han flittig? har 
Han alt bestemt sig? hvortil har han Lyst? 

MORGIANE. Ak, hvortil har han Lyst? At gaae paa Gaden 
Den hele lange Dag, at spille Skorsteen, 
Nærmest til Væg, Klink, Pind, og So i Hullet; 
At søle sig i Snavset som et Sviin, 
At rive Buxerne itu for Knæet, 
At slide Hul paa sine Albuærmer, 
At slaaes, at bande, og at løbe gal. 
Ak, kiæreste Herr Fætter! I kan troe. 
At han har giort mig mangen Hiertesorg. 
Han giør mig ei saa glad ; det staaer jeg for. 
Det er min Søn, det er mit Kiød og Blod, 
Han er ei hæslig, deilig rød og hvid. 
Og Alle siger, at han ligner mig; 
Men Sandhed maa for Dagen, om den saa 
Skal ud igiennem mine Sidebeen. 
Jeg spinder Bomuld hele Dagen, men 
Hvad kan vel det forslaae? Han gid der ei 
Bestille — Gud forlade ham, det Skarn! — 
Saa meget som at kæmme selv sit Haar. 
Alt ligger paa mig arme stakkels Kone. 
Han skulde være Skrædder, som hans Fader; 
Men, ak, Gud bedre ham, for Skrædd'r, han er ! 
Nei, der vil Andet til, end gaae og drive. 
Da Mustapha endnu var levende. 
Tog jeg det Skarn i Forsvar; Himlens Straf 
Nu kommer over mig for al min Svaghed. 

NUREDDIN. Nu, kiære Svigerske ! giv Jer tilfreds ! 
Saavidt som jeg kan mærke paa Aladdin, 
Saa er han af en ædel, stolt Natur. 
For ung til selv at aabne sig en Bane, 
Nedtrykt af al den Armod rundt omkring sig. 
Er han ei vaagnet ret endnu, og derfor 
Har Leg og Lediggang bestandig tumlet 
Den ubevidste Siæl, som i en Vugge. 
Jeg vedder, naar man satte ham i Stand 
Til at begynde en anstændig Handel ; 
At naar man skaffed ham en Bod med Varer 
Af alle Slags fortræffelige Stoffer 
Fra China, Indien og fra Levanten ; 
Jeg vedder Ti mod Een, at han blev kied 
Af al sin gamle Tidsfordriv, og fik 
Til bedre Sysler Lyst. Ei sandt, Aladdin? 

ALADDIN. Herr Fætter! I kan læse i mit Hierte. 



Ak, jeg kan aldrig gaa en Bod forbi, 
Som hænger fuld af Guldmor og af Sølvnn 
Af Flor, af Atlask og af Silketøjer 
Og klare Perlebaand og slige Sager, 
Før strax jeg tænker: Havde du dig dog 
En saadan herlig Bod I Saa kom hver Daj 
De skiønne Perserinder i din Bod, 
Og slog de lange Sølverslør tilside, 
For ret de smukke Varer at besee. 
Og mens de saa besaae min Herlighed, 
Besaae jeg deres Herlighed igien. 



O, kiære Fætter ! skaf mig slig en Bod, 
Og her jeg lover jer med Haand og Mund, 
At jeg skal blive ordentlig, fornuftig, 
Selv rede Haaret, vaske, t\'ætte mig. 
Og ikke lege med de dumme Drenge. 

NUREDDIN r^f"« h™ Haanden, 

. Et Ord et Ord? 

ALADDIN m« atn. En Mand en Mand. 
NUREDDIN. Top, Fætter! 

I Overmorgen har du dig en Bod. 

MORGIANE. Ak, hellige Prophet ! den arme Orm ! 
Hvor skulde han faa den fra? 

NUREDDIN. Kiære Moder! 

Jeg kiøber og forærer ham en Bod. 

ALADDIN falder ham om Halsen. 

Nu, det kan man dog kalde en oprigtig 
Og ærlig Fætter. Kiære, kiære Fætter ! 
I er af mine Folk. Men, kiære Fætter ! 
Der er saa længe til i Overmorgen, 
Var det ei bedre strax — i Morgen tidlig 
At kiøbe Boden? Det er dog saa godt, 
At faae fra Haanden, hvad man skal; og jeg 
Kan ikke taale godt at bie. 

MORGIANE. Dosmer ! 

Kiødhoved! lange Lømmel! er der da 
Ei mindste Tanke i dit tykke Hoved? 
Er det Taknemlighed? og taber du 
Ei Mælet over saa uventet Godhed? 
Ak, jeg maa græde, kiæreste Herr Fætter 
Er I en Engel, sendt fra Himlen ned. 
At hielpe denne faderløse Orm, 
Den arme stakkels Dreng? Flux hen, dit Afskum! 
Og kys Herr Fætteren smukt paa sin Haand, 
Og tak ham. — Ak, er det ei Alt en Drøm? 
Jeg er saa vant til Sorg og Usselhed, 
At denne Lykke giør mig reent forplumret. 

NUREDDIN. Vær rolig, gode Kone 1 Nei, Aladdin ! 
I Morgen er det Fredag, Helligdag, 
Da kan man ikke kiøbslaae ; hver en Bod 
Er lukket til, og Livet deler sig 
I Gudsfrygt og uskyldig Tidsfordriv. 
I Morgen vil jeg skaffe dig en Klædning, 
Som passer for din nye Stand; saa vil vi, 
I Fald din Moder ei er derimod, 
Spadsere sammen ud af Stadens Porte 
Igiennem disse smukke, kølne Haver, 
Som rundt omringe den. Du har dog Lyst? 

ALADDIN. Stor Lyst, Herr Fætter! grumme megen Lyst? 

NUREDDIN. Saa vil vi skilles ad i Aften da ; 
Det er alt sildig, og jeg mærker, at 
Jeg er af Reisen træt. I Morgen sees vi. 
Farvel saalænge, Børn ! 

ALADDIN og MORGIANE. God Nat, Herr Fætter? 

ALADDIN. Ak, kiæreste Herr Fætter! I 1 
De bedste Eventyr, som jeg har hørt 
T al min Levetid. Det er en Lyst, 
At høre eder saadan tale, Fætter ! 
Det forekommer mig, som om jeg var 
Langt klogere, end da vi først gik ud 
Af Porten. 1 har viist mig rundt omkring 
1 alle Verdens Dele. Hvad I siger 

Om Handels væsnet, er fornøieligt 

At høre paa ; dog maa jeg tilstaae reent ud, 

At hvad I talte om Naturens Kræfter, 

Dens skiulte, underlige Skatte ; om 

De Mennesker, som af en venlig Skiebne 

Tidt pludselig faae det, som Andre hige 

Forgieves efter deres hele Liv; 

Om det Usynliges Indvirkning i 

Det Synlige, og alle slige Sager, 

Det mored mig af alle Ting dog meest. 

NUREDDIN. Det er og det Mærkværdigste, min Søn ! 
Det Helligste, hvortil vor Siæl sig hæver. 

ALdADDIN seer sig forbauset omkring. 

Men, Hillemænd! hvor er vi komne hen? 

Henrevet af hvert Ord, I sagde mig, 

Har jeg saa reent forglemt at huske Veien, 

At langt fra Haverne, ud over Marken 

Vi komne er, og staae nu midt imellem 

De vilde Bierge. Rigtig nok det kom 

Mig for, som jeg blev træt engang paa Veien ; 

Men det var snart forglemt. Er det maaskee 

Saaledes ogsaa gaaet eder. Fætter? 

NUREDDIN. Nei, elskte Søn! med Forsæt -har jeg ført 
Dig uformærkt fra Stadens Larm og Bulder 
Ind i den vilde, herlige Natur. 
Af barnlig Glæde slog dit unge Hierte, 
Da hist igiennem Haverne vi gik. 
Der, som en stor, uhyre Blomsterkrands, 
Den store Steenhob køler og omdufter; 
Og skiøndt jeg negter ei, at disse Lunde, 
Hvor Kilden risler, Pomerantsen lugter, 
Og qvæger Tungen med sin søde Saft, 
Er et husvalende og venligt Syn, 
Saa staaer dog denne smaalige Natur, 
Af Nødtørft sammentrængt i visse Grændser, 
Opvoxet inden Eiendommens Skranker 
Og under Eiermandens Herskerblik, 
Saa langt tilbage for Naturen i 
Sin dristige og grændseløse Rigdom, 
Som Nattefaklen for den lyse Sol. — 
Tilsyneladende tilfældigviis kun. 
Men i mit Hierte sindrigt overlagt. 
Har jeg paa Veien ledt din muntre Aand 
Fra ringe Gienstand til en større Udsigt. 
Jeg vilde stemme dig til uformærkt 
At vænnes til det høist Forunderlige; 
At ikke, som en rask og vælig Ganger 

Vel af Natur, men stakket paa Forstand, 
Du skulde studse ved uventet Knald. 
Det har jeg giort, og troer nu, at jeg vel 
Kan uden Fare sige dig min Hensigt. 

ALADDIN, Tal kun, Herr Fætter! jeg er ikke bange. 

NUREDDIN, Saa vid, min Søn ! at jeg i mange Aar 
Har grandsket i Naturens lukte Bog, 
Og at det endelig ved ufortrøden 
Anstrenget og usvækket Flid tilsidst 
Mig lykkedes at spore Sager op, 
Som ikke sees af Mængdens matte Øie. 
Blandt andet har jeg sikkert grundet ud, 
At netop her, paa dette Sted, vi staae. 
En Hule hvælver sig dybt under Jorden, 
Hvor Alt, hvad Bierget glemmer i sin Favn, 
Langt skiønnere og mere glandsfuldt blomstrer 
Med stærke Straaler i en evig Vaar, 
End Overfladens skrøbelige Planter, 
Hvor Farven falmer hurtig, som den kom. 
Og efterlader kun den visne Stub. 
Hvis nu, min Ven Aladdin! du har Mod 
Til at betragte denne skiønne Hule 
(For din Skyld gik jeg kun den lange Vei, 
Thi jeg har ofte seet slig Herlighed), 
Saa vil jeg, ved et mørkt forblommet Ord 
Og ved at tænde Ild i nogle Qviste, 
Snart sikkert finde ud den skiulte Indgang. 

ALADDIN. Hvordan, Herr Fætter! her? her er en Hule? 
Her under denne Plads, jeg træder paa? 

NUREDDIN. En deilig Hule, hvor Naturen har 
Gavmild forenet al sin spredte Skiønhed. 

ALADDIN. Og denne Indgang, som er ganske skiult, 
Den kan I finde ved at brænde Qviste. 
Og tale nogle underlige Ord? 

NUREDDIN. Ja, elskte Søn ! det skienkte Allah mig. 

ALADDIN. Nu har jeg aldrig hørt saa galt! 

NUREDDIN. Du er 

Dog ikke bange? 

ALADDIN Bange? paa det Lav! 

Men — det er jo dog høist besynderligt. 

NUREDDIN. Hist, hvor de tørre Grene hænge ned, 
Af Solen mar\'et ud paa brændte Field, 
Did gak, og hent en Dragt af trøsket Qvas ; 
Men skynd dig, Søn! thi Natten stunder til. 

ALADDIN. Herr Fætter! eders Villie er min Lov. 
Jeg higer efter denne skiønne Hule, 
Og henter Træ til den fornødne Ild. 

Guaer. 

NUREDDIN. Saa er da nu den store Time kommen, 
Der sætter mig i fast Besiddelse 
Af alle Jordens mange Herligheder! 
Her er det lidet, ubekiendte Sted, 
Hvorefter jeg har ledt min hele Livstid, 
Og reist saa mange, mange hundred Mile. 
Aladdin er mit Værktøi. Hisset kommer 
Han sorgesløs, med en Dragt Ved paa Ryggen. 
Af Hastværk har han neppe Tid at see. 
Hvorhen han flytter Foden, mens han gaaer. 
O, du enfoldige Letsindighed ! 
See dig omkring, og qvæg for sidste Gang 
Dit-Øie i det friske Blomsterskiær, 
Dit arme Legem i det blide Solskin. 
Snart gisper du i Mørket, uden Sol 
Og uden Blomster, efter Hungersdøden. 
Dog hvad Medlidenhed? enfoldig Svaghed! 
Betænker sig Naturens Grubler paa 
At stikke Naalen i Insectets Ryg? 

ALADDIN kommer tilbage med Brænde paa Ryggen. 

Herr Fætter! her er Brænde til en Ild, 
Hvorved I stege kan en Elephant. 
Men, medens jeg gik hisset om, og ledte. 
Og samled Qviste op, og bandt dem sammen. 
Og lagde dem paa Ryggen, og gik hid, 
Saa faldt det gamle Eventyr mig ind 
Om Abraham, som vilde offre Isak; 
Hvordan den arme Dreng selv maatte slæbe 
Det Træ, hvorpaa han skulde været brændt. 
Men Allah sendte ham strax en Cherub 
Til Hielp fra Himlen. Allah hielper altid, 
Naar Nøden størst er. Ikke sandt, Herr Fætter? 

NUREDDIN forvirret. Ugruudelig er Allahs Viisdomsvei. 

ALADDIN. Den gode Isak var dog ganske vist 
En lille bitte Smule alt for dum. 
At ei han kunde mærke slige Streger. 
Det skulde været mig! jo, jo, min Karl! 
Dog, det er vel et Eventyr, det Hele? 

NUREDDIN. Formodentlig. Saa ! læg nu Riset der, 
Saa vil jeg strax slaae Ild. Men end et Ord: 
Jeg stedse fra det første Øieblik, 
Jeg saae dig gramse Pomerantsen hist. 
Har holdt dig for en vakker Dreng, en Knøs, 
Der ei var bange som en gammel Kiærling, 
Men rask og uforsagt, og gierne vilde, 
I Lav med det, som var besynderligt. 

ALADDIN. Hvis det er eders Tanker om mig, Fætter ! 
Saa haaber jeg, I har ei taget feil. 

NUREDDIN. Velan da! Da du er min Brodersøn, 
Og da jeg elsker dig, og gierne vil 
Forskaffe dig en Glæde, som tilforn du 
Har aldrig nydt — saa gaae vi nu til Sagen. 
Naar jeg har slaaet Ild i dette Qvas, 
Og kastet Røgelsen, og talt derover, 
Saa ryster Jorden. Og naar det er skeet, 
Faaer du en Steen at see, som skyder frem sig 
Af Jordens Skiød, fiirkantet, med en Jernring. 
Den løfter du med ringe Kræfter op, 
I det du nævner sagte ved dig selv 
Din Faders og din Bedstefaders Navn. 
Og neppe har du væltet Stenen bort, 
Før strax du seer en Trappe ; ned ad denne 
Da stiger du. Frygt ei for Hulens Mørke; 
Det svinder snart, thi Grottens klare Frugter, 
Som Stierner spillende i alle Farver, 
Snart lyser atter med langt mere Skiønhed, 
End denne lumre, svoveltændte Sol. 
Først kommer du igiennem trende Grotter, 
Hvor Guld og Sølv, ret som i store Tønder, 
Er sluttet ind udi Granitens Kløfter. 
Gaa det forbi, rør heller ei derved, 
Det sidder fast, du spilder ikkun Tiden. 
Naar disse trende Kamre nu du først 
Har giennemvandret — ak ! da kommer du 
Ind i en Have. Paradisets Have 
Var ei saa smuk ; maaskee dog var det den. 
Som flygted did ned efter Syndefaldet, 
De herligste og straalerigste Frugter 
Af allehaande Farver, røde, blaae 
Græsgrønne, violette, hvide, gule. 
Som Ædelstene i en Sultanindes 
Guldørnring, hænge der i herlig Orden. 
Hvor gierne gik jeg ikke selv derned ! 
Men, ak, desværre. Een ad Gangen kun 
Kan nyde denne Fryd ; for din Skyld dog 
Jeg gierne negter selv mig denne Lykke. 
Alt, hvad jeg fordrer for min Godhed mod dig, 
Er, at du helt gaaer op igiennem Haven 
Til Muren ligefor i dunkle Baggrund. 
Der hænger i en røget, mørk Fordybning 
En gammel Kobberlampe ; den skal du 
Hidbringe mig. Du veed, jeg er en Ven 
Af gamle Snurrepiberier; jeg 

Har sagt dig, at jeg samler slige Sager, 

Og Lampen, uden Værd for alle Andre, 

Har altsaa dog en indbildt Værd for mig. 

Paa Veien, naar du gaaer tilbage, maa 

Du gierne plukke dig saa mange Frugter, 

Som du kan bære, for at bringe hjem ; 

Men skynd dig kun, og bring for Alt mig Lampen. 

Du har ei nødig selv at frygte for, 

At den skal smudske dig ; naar du har slukt 

Dens Ild, og øst dens OJie ud paa Jorden, 

Saa tørres den strax ganske af sig selv. 

ALADDIN. Godt, kiære Fætter! jeg er redebon. 

Nareddin tager en Æske fteiii med Røgelse og kaster noget deraf i Ilden. Strax dcrpaa høi*es et 
Tordenbrag. En Lynstraale slaaer ned i Jorden, hvor Røgelsen brænder. Jorden skiælver. En stor, 
fiirkantet Marmorsteen skyder sig op, lige med Jordens Overflade. I Midten deraf er l>efæstet en 

stor Jernring. 

NUREDDIN. Kom nu, Aladdin! skynd dig! ufortøvet! 
ALADDIN singest. Ak nei, Herr Fætter! kiæreste Herr Fælter! 
Forskaan mig. Ak, jeg tør det ei, jeg ryster. 

NUREDDIN slaaer ham i Hovedet, saa lian tumler. 

Barnagtige, foragtelige Dreng! 

Troer du at giekke mig? Har jeg for din Skyld 

Saa svart et Arbeid foretaget mig. 

At du, som en forkiælet Skiødehund, 

Skal staae og ryste, mens man klapper dig? 

Flux grib i Ringen, eller, ved Propheten 

Og ved den store Salomon, jeg lænker 

Dig fast til denne Steen, og reiser bort 

Til Afrika, hvorfra jeg kom, og lader 

Dig og din Moder i Elendighed. 

ALADDIN. Ak, kiæreste Herr Fætter! vær dog ei 
Saa vred, saa grusom, jeg vil gierne giøre, 
Hvad I befaler mig. 

NUREDDIN formildet. Ret saa, min Søn ! 
Saa vil du ogsaa vorde lykkelig. 
Du bløde Sind ! slaaer ikke Taarerne 
Ham alt i Øiet? 

Klapper ham pau Kinden. 

Skam dig dog, Aladdin ! 
Vær en fornuftig Dreng, saa skal i mig 
Du altid see en god, en gavmild Fætter. 
Jeg staaer dig jo dog nu i Faders Sted, 
Og derfor er det Pligt, at straffe dig, 
Naar du fortiener det. Det er jo til 
Dit eget Bedste. Kom nu hid, min Søn ! 
Og lad mig see, at du har Mod i Brj^stet. 
Grib Ringen fat, og nævn din Faders Navn, 
Og saa din Bedstefaders. 

ALADDIN, Nu, velan da! 

Han mumler sagte ved sig selv, griber derpaa i Stenen, men kan ikke rokke den. 
NUREDDIN afsides, i det han farer forfærdet tilljage. 

Ha, hvad er det? du hellige Prophet! 
Har jeg ei skuet ret, og gaaer jeg vild? 

ALADDIN med en stille Forundring. Ja, tænkte jeg det ikke nok! 

NUREDDIN. Hvad tænkte 

Du, Dosmer? Nævnte du din Faders Navn? 

ALADDIN, Af Agtelse for eder, kiære Fætter 
Jeg nævnte Mustaphas og Kasems Navne; 
Dog ligger Stenen fast som Bierget selv. 
Men vil I nu tillade mig at nævne 
(At sige uden al Fortrydelse) 
Emirens Navn tillige med hans Faders, 
Saa skal I bare see. 

NUREDDIN. Ha, nævn dem da ! 

ALADDIN, i det han løfter. Al Mamou og Al Sefi! — Der er Stenen. 

NUREDDIN Du havde Ret. 

ALADDIN. Naar vi skal see os om, 

Saa blive vi paa denne Maade jo 
Ei engang Fættere. 

NUREDDIN. Saa er vi Venner. 

Gak nu kun ned, og hent mig Lampen op. 

ALADDIN. Det er en magelig, velhuggen Trappe. 
Der seer ei farligt ud ; og hisset skimter 
Jeg allerede Lyset. Morsomt nok! 
Nu er jeg ikke længer bange, da jeg 
I Hullet staaer. Før gøs jeg, mellem os sagt. 
Det maa nu briste eller bære. 

NUREDDIN. Glem 

Ei Lampen. 

ALADDIN stiger ned. Hav kun ingen Frygt for det. 

NUREDDIN. Hør Fætter! endnu Eet. For at du dog 
Kan være ganske sikker i din Sag, 
Saa tag her af min Finger denne Ring 
Og sæt paa din. Den skiermer dig for Alt, 
Hvad ellers muligt kunde møde dig. 

ALADDIN. Godt, kiære Fætter! lad mig nu kun gaae. 



En underjordisk Hvxelving høi, ret som en Have, brammer. 
Thi store Træer af blankt Metal udbrede deres Stammer, 
Af Kobber, Jern, og Zink, og Bly, med stærke Skud 1 Bugter, 
Og paa hver udstrakt sielden Green nedhænge sieldne Frugter, 
Thi uogle hvide er, som Mælk, og klare, som Krystaller, 
Blodrøde nogle, andre blegt kun rødme, som Koraller; 
Og grønne, violette, blaae, og brunlige, og gule 
Med Funklen hænge rundt omkring udi den skiønne Hule. 
De hvide Frugter Perler er, de klare Diamanter, 
Rubinen spiller i sit Blod med sine slebne Kanter, 
Smaragder er det grønne Græs, de blaae Sapphirer finder 
Du lavt ved Træets stærke Rod som smilende Kiærminder 

Og overalt, hvor Øiet seer, det sig saa huldt forlyster 

Paa Jaspis, paa indsprængt Agat, violblaae Amethyster. 

En liden Biergelv slynger sig, snart stærlct, og snart den mattes ; 

Dens Sang, skiøndt lidt utydelig, kan dog af Siælen fattes. 

Og inderst paa den sorte Væg imellem Røg og Dampe 

Der brænder i sit mørke Hul den underfulde Lampe. 

Af den faaer Hulen alt sit Skin, thi skiøndt den lyser ene, 

Gienstraaler Luen tusindfold fra Guld og Ædelstene. 



USYNLIGT CHOR AF BIERGAANDER 

En buldrende Torden 
Sit Lyn har udsendt. 
Flux revnede Jorden, 
Hvor Straalen har brændt. 

ANDRE STEMMER. 

Det Liv, som saa herligt sig rører. 
Med Blodet saa varmt og saa rødt, 
Hid Skiebnen nu venligen fører 
Til hvad der er stenet og dødt. 

STEMME FRA LAMPEN. 

Saa skal da længer ei min Straale, 
Uvirksom fængslet med sin Magt, 
Kun denne tause Hvælving maale, 
Og lysne rundt omkring til Pragt! 
Alt rasler, Biergets Dør I din Hængsel, 
Og alt betrædes nu din Sti; 
Fra dette dødningstille Fængsel 
Vil evig Viisdom mig befrie. 

STEMMER FRA TRÆERNE. 

Ak, skal vi miste dig, du Biergets Lue? 
Saa miste vi jo med vort Farvespil. 
Hvad er vor Skiønhed vel, naar Hulens Bue 
For hulde Lysning grumt sig lukker til? 

STEMMEN FRA LAMPEN. 

Giv eder kun tilfreds, I smukke Stene ! 
En anden Ild snart tænder sig paa Stand. 
Troer ikke, det er mig, som lyser ene ; 
I Bierget flammer der en evig Brand. 

Nu Skiebnen har en Lykkelig forundet 
At trænge dybt udi Naturen ind. 
Da først det store Underværk er fundet, 
Naar Øiet blander sig med Biergets Skin. 

Naar Intet længer Jordens Hersker blinder, 
Da seer han Undervirkning rundt omkring; 
En Aand til at udrette Alt han finder, 
Og Harmonia skienker ham sin Ring. 

Den fierner fra hans Hierte Angst og Krampe, 
Den giør ham let og lykkelig og mild. 
Mens Helligdommenes dybtfundne Lampe 
Udretter Alting med sin Himmelild. 

En ny Prometheus atter vil forene 
Det høie Lys med Mennesket i Dag; 
En anden Odin, giennem Biergets Stene, 
Faaer Drikken ved Gunlødes Favnetag. 

A LADDIN kommer ind ; han stadser, og seer sig om. 

Ak, hvilken deilig Have ! Alle Træer 

Af Frugter hænge fuld. Hvor røde Æbler! 

Og violette Ferskner! grønne Blommer! 

Og gule Pomerantser! hvide Ribs! 

Og Druer, nogle ganske himmelblaae. 

Og nogle klare, som det rene Vand ! 

Hvor Bækken huldt sig giennem Alting slynger! 

Ak, det er Skade, her er ingen Fugle, 

Der synge kan i disse grønne Toppe ; 

Alt er saa stille. — Hvilke smukke Blomster, 

Saa gyldne, som det rene, røde Guld! 

Jeg troer, de kaldes Fandens Melkebøtter 

Hos os ; her har de vel et andet Navn. 

Ak, hvilke hvide Lilier! hvor de straale! 

Man skulde sværge paa, de var af Sølv. 

Jeg vil dog lugte een. — De lugter ei. 

Ak, det er Skade, de har ingen Lugt. 

Naa, det er sandt, det maa jeg dog tilstaae. 

Min Fætter havde Ret, dengang han paastod. 

At Sligt var værd at see. — Der hænger Lampen. 

Hvor underligt den med sit røde Skin 

Oplyser Alt, og giver det sin Glands ! 

Min Fætter er dog ret en egen Mand; 

Hvad nu han vil med den? De skiønne Frugter, 

Det er dog noget ganske Andet. Naa da! 

Nu har jeg aldrig seet saa stor en Drue, 

Som denne her. Ak, den maa lædske sødt. 

Jeg er saa tørstig, jeg vil plukke den, 

Min Fætter gav mig Lov dertil. — Hvad nu? 

O, Vee ! det er ei en naturlig Drue, 

Den er af Glas kun. Slap det saadan ud? 

Maaske dog denne røde smager bedre. — 
Hvad? ogsaa Glas? Nu har jeg aldrig seet ! 
Det er kun malet Glas, den hele Stads. 
Ha ha ha ha ! det var da Løier, det. — 

Grsedeterdig. 

Jeg tænkte, det var Frugter, og saa er 
Det haardt, som Steen. Nei, sikke Narreri ! 
Ja saa ! saa er det bedst, at skynde sig, 
At man kan komme hiem til Ispahan, 
For at faae nogen Mad, som laer sig spise. — 
Men smukke er dog disse glatte Stene ; 
Tro mig, de åndre Drenge, de vil vist 
Nok giøre store Øine, naar de seer 
Al denne Herlighed. Jeg plukker mig 
Saa mange, jeg kan bære. — Saa ! nu er jeg 
Belæsset som en reisende Kameel. 
Og nu afsted ! — Men stop ! ha, det er sandt, 
Jeg havde nær jo glemt den rare Lampe ; 
Saa havde Pokker været løs med Fætter. 

Han tager den ud af Hnllet. 

Saa kom da nu, dit gamle Skumpelskud ! 
Stod det til mig — jeg lod dig heller hænge. 
Jeg vil ei slukke den, før jeg kan see 
Daglyset giennem Hulens Aabning hisset. 

Seer sig endnu en Gang omkring. 

Det er dog ret en grumme deilig Hule. 
Der hænger endnu een, den er saa blaa. 
Den kan jeg sagten bære med de andre. 
Saa, nu Farvel, du smukke Glasboutik! 
Nu maa jeg gaae; min Fætter venter mig. 



Gaaer. 



DET SNEVRE PAS MELLEM BIERGENE. 

NUREDJDIN staacr ved Hulens Indgang, l>øier sig over den og lytter. 

Der kommer han, jeg hørjer alt hans Fied ! 
Han gaaer belæsset, langsomt, tynget ned 
Af Hulens Steen. Den vil beholde ham. 
Saa lad den det. Naar nu jeg Lampen har, 
Saa kaster jeg paa Ilden denne Haandfuld, 
Og mumler Ordet ud. Saa lukkes Alt. 
Saa ængstes jeg ei daglig, at min Skat, 
Min hemmelige Skat skal blive røbet 

Ved denne sløve Drengs Enfoldighed, 

Hvis Siæl staaer aaben, som et ledigt Skriin. 

Alvorlig og høitidelig. 

O, Muhamed ! vær nu din Tiener huld. 

Jeg slog Aladdin, for at vænne ham 

Til Lydighed; thi strax, frivillig, mens han 

Er end i Hulen, maa han Lampen række 

Mig, uden Trusel, uden mindste Frygt. 

I Fald han kommer ganske op af Grotten, 

Er Lampen hans ; det vil den grumme Skiebne, 

Og har jeg eengang tryllet Hulen til, 

Kan ei min hele Magt den atter aabne. — 

Der kommer han. Nu vel ! nu gielder det. 

ALADDIN i Hulen. Her er jeg. Fætter I ræk mig eders Haand, 
At jeg kan komme op. 

NUREDDIN. Ræk mig først Lampen, 

Min kiære Søn! saa skal jeg hielpe dig. 

ALADDIN. Jeg har saamange af de smukke Stene 
Her i min Kiortelflig. Den ligger mellem 
Det øvrige. Lad mig først komme op. 

NUREDDIN. Snik, Snak! giv mig først Lampen. Lad del Snavs 
Kun falde. Kommer du mig nu igien 
Med dine Barnestreger? Giv mig Lampen. 

ALADDIN fortrydelig. Først skal man rende som en Nar og hente 
En gammel Lampe, og naar det er giort, 
Og man har fundet nogle smukke Stene, 
Saa maa man ei engang beholde dem. 
I faaer ei Lampen, før jeg kommer op. 

NUREDDIN fatter sig, Miu Søn læg dine Stene ned paa Jorden^ 
Og tag saa Lampen ud. Du kan jo siden 
Opsamle dem igien. 

ALADDIN. Men hvor kan I 

Dog bede mig om Sligt? Det er jo bedre, 
At bie, til jeg først er kommen op. 
Kom, skynd jer, Fætter! ræk mig eders Haand. 

NUREDDIN. Jeg hielper ei, før du har flyet mig Lampen. 
ALADDIN opbragt. Saa kan jeg klattre uden eders Hielp. 

Han er allerede næsten oppe. 
NUREDDIN støder ham forbittret for Brystet, saa han falder ned igien. 

Du skal ei høste Frugten af min Møie. 

Kaster Røgelsen paa liden. 

Luk dig igen, du klippehaarde Field ! 

Bierget luliker sig; han staaer længe og stirrer hen paa den svundne Indgn . 

Hvad stod der i den gamle Sangers Digt? 
»Du griber — Haabets Dør sig lukker til.« 
Den Lykke var mig altsaa ei bestemt ! 
Men end er ei Nureddin dog forsagt. 
Naturen bukke skal for Siælens Magt. 



Paa ny jeg søger Lykkens skiulte Vei; 
Thi denne lukte sig, den var det ei. 
Til Afrika jeg atter haster hen, 
Begynder paa min Grublen der igien, 
Og ved anstrenget, uforstyrret Flid 
Det lykkes maa, at lokke Kraften hid. 
Her er det ude. Lig du der og bliv 
Til Støv, du Usle! Stakket var dit Liv. 

TRAPPEN TIL DEN UNDERJORDISKE HULE. 

Alt er bælgmørkt, Indgangen tillukket. 
ALADDIN kryber omkring, famler, og støder sig; endelig synker han magtesløs ned.. 

Ak, kiære Fætter! luk dog op igien; 
Jeg vil jo gierne giøre Alt, hvad I 
Befaler mig. Ak, Fætter ! luk dog op. — 
Han er alt borte ! ak, langt borte er han ! 
Hvor længe har jeg siddet her og grædt 
I dette mørke, græsselige Dyb? 
Ha, du er ingen Fætter; nei, du er 
En skammelig, en ond, en nedrig Troldmand, 
Som søger at forlokke unge Børn. 
Din Glæde er kun deres Qval Og Død, 
Dit blege Afskum ! — Allah ! Muhamed ! 
Forløser mig af denne Rædselsnød. 
Jeg har jo aldrig dog endnu begaaet 
Misgierninger, som kræve grusom Straf. 
Hvad kan jeg dertil, at min Fader døde? 
O, red mig, red mig, red mig af min Smerte ! 
Lad mig ei døe af Hunger, store Allah ! 

Han synker hen i en magtesløs Taushed en Tidlang, og lytter. Derpaa siger han rolig i barnlig 

Adspredelse : 

Hør Bækken inde i den store Have, 
Hvor rislende, besynderligt den rinder! 
Saadan den rislet har i mange Aar, 
Før jeg blev født; i mange hundred Aar. 
Hvor underligt ned fra det høie Loft 
Den bløde Drypsteen falder! Hvor det plumper! 
Bestandig samme Lyd : dryp ! dryp ! dryp ! dryp ! 
Faaer det da ingen Ende? End bestandig — 

Dens eensformige Lyd dysser ham lidt efter lidt i en blid Søvn. Tvende Biergpiger komme sjagte 
snigende sig frem giennem en Biergkløft, hver med sin Kerte i Haand; de helde sig hen over Aladdin, 

og betragte ham. 

DEN FØRSTE hviskende. Seer du, min Søster! den deilige Dreng? 

DEN ANDEN "gesaa. Ak, hvo har redt ham den steenhaarde Seng? 

DEN FØRSTE. Hvilken Lyksalighed skienkes vort Bierg! 

DEN ANDEN. Deilig, som han, er ei Alf, eller Dverg. 

DEN FØRSTE. See, hvor han blusser. 

DEN ANDEN. Ak, hvor han er smuk ! 

DEN FØRSTE. Skiælver, og udstøder Sukke paa Suk ! 

De kysse ham. 

DEN ANDEN Sødeste Kys! 

DEN FØRSTE. Nu, hvi est du saa bly? 

DEN ANDEN. Stille ! han vaagner. 

DEN FØRSTE. Ak, saa maae vi flye. 

De forsvinde. 
ALADDIN farer sammen, og seer sig om. 

Hvordan? endnu i denne mørke Hule? 



FØHSTK ACT. 

Hvad kolde, kJamme Læber rørte mine? 
Ak, det var Døden nok, som kyste mig; 
Tiii Hungren plager. Ha, forbandet være 
De haarde, stolte, de grusomme Frugter, 
Som lokke kun, og skaffe ingen Næring! 

S[,rin,!.r op. 

Saa vil jeg ned til Kilden at faae Vand. 
Jeg kan ei! Der er sat et Skillerum 
Imellem mig og den. Fortvivlelse! 
O Allah! tag min Siæl. 

RINGENS AAND^^'r l^'m^yZ i ™"torK«.«^>ki 



Herre, hvad vil du mig'? 
See, jeg maa lyde dig. 
Ringen er i din Haand, 
Du byder Ringens Aand. 
Ei er det mig, som maa 
Ene tilrede staae: 
Alle de Slaver, som 
Hylde dens Helligdom, 
Knæle til dyben Jord, 
Lystre dit Magtens Ord, 

ALADDIN Paa Knæe med foldede Hænder. 

Ak, skrækkelige Magt! i Fald du kan, 
Og iivls du redde vil et stakkels Barn, 
Da skaf mig ud af denne fæle Hule 
Hieni, lr\or min Moder boer, i Ispahan. 

A ANDEN. Herre 1 du byder. 
Din er min Magt. 
I'lux jeg dig lyder, 
Som Ordet er sagt. 
Snart paa min Vinge 
Freidig og tryg 
Skal jeg dig svinge 
Over Kaukasus' Ryg, 
Paa Zephyrens Fod, 
Over bølgende Vand, 
Over Euphrats Flod, 
Til Ispahan ! 

Han tager Aladdin i sin Favn og flyver bort mad liaiu. 




Det store Ispahan med sine Lys, 

Som sluktes uformærkt lidt efter lidt, 

Saae ud kun som en Smule brændl Papir, 

Hvor Børnene gaae langsomt bort af Skole. 

Han svang sig rundt omkring med mig en Omvei, 

For ret i Nattens klare Tryllelys 

At vise mig den vidtudstrakte Jord, 

Jeg glemmer ei, da over Kaukasus 

Han fløi, og hviilte lidt paa Biergets Tinde, 

Og styrtet sig saa skraas igiennem Landet, 

Som om ban vilde druknet mig i Euplirat. 

For Stormen drev en vældig Tremast hist 

Midt paa det sorte Hav; did tløi han hen, 

Berørte Skihets Flagstang med sin Taa, 

Og strakte sig stivt ud, ret som en Støtte, 

Paa denne faste Hvilepunkt med mig 

1 Armene høit løftet imod Himlen. 

Uerpaa, da Maanen, som en Dødning bleg, 

Forsvandt ved første Glimt af Solens Glands, 

Forvandled han sig tii en Purpursky, 

Og sænkte blidt sig ned med MorgemUiggen 

Imellem Blomsterne ved Stadens Porl, 



Derpaa, forvandlet til en Lærke, steg han 
Igien i Luften, qviddrende, og svandt. — 
Ak, jeg er træt, afmægtig; jeg maa hiem. 



Hvor vil min Moder giøre store Øine! 
Ak, havde hun kun det fornødne Brød; 
Thi jeg er sulten, grumme, grumme sulten. 



ANDEN ACT. 45 



STUE. 

Morglane. Aladdin. Han sidder og spiser. 

MORGIANE. Min hierte Søn I vær langsom, giv dig Tid, 
Spis ei for hastig, pust imellem lidt. 
Drik til din Mad, og spild ei paa Salveten, 
Skær dig med Kniven ei i Fingrene. 
Ak, Gud! man har dog idel Qval og Kummer 
Af sine Børn. Den, som Gud giver Børn, 
Den gier han Hiertesorg. Nu tænkte jeg 
Saa vist, den hellige Grav var vel forvart. 
At vist du skulde blevet noget Stort, 
At altid jeg mit Lærred skulde kiøbe 
Hos dig, naar først du var en fornem Kiøbmand. 
Jo paa det Lav I Ak, Himlen straflfe dog 
Den skammelige Trold for sine Streger. 

ALADDIN, Ja Moder! var det ikke skiændigt giort. 
At lukke i for mig og overlade 
Mig til den visse Hungersnød? 

MORGIANE opbragt. Og hvad som værre var; slaae dig paa Øret, 
Saa nær du næsten havde tumlet om. 
Den Næsviis ! hvem har givet ham vel Lov til 
At tugte fremmede Forældres Børn? 
Den slette Karl ! 

ALADDIN. Ja, hør nu, kiære Moder! 

Hvad der er skeet, er skeet, og kan ei ændres ; 
Men derimod er jeg endnu saa sulten. 
At absolut jeg maa hae mere Mad. 

MORGIANE. Ak, hjerte Søn! jeg har ei mere til dig. 
Jeg giemte dig min egen Mundportion, 
Og tænkte, der var nok. Og Penge har 
Jeg heller ei, at kiøbe Noget for. 
Før jeg faaer solgt mit sidste Bomuldsspind. 

ALADDIN. Da var det ilde, thi jeg maa bekiendc. 
At jeg har en velsignet Appetit. 
Men — stille! Alt kan blive godt endnu. 
Giem I kun eders Bomuld, kiære Moder! 
Og ræk mig hid den gamle Kobberlampe, 
Som jeg tog med fra Hulen. Jeg faaer altid 
Saa meget Tor den hos en Kobbersmed, 
At vi kan kiøbe Mad for nogle Dage. 

MORGIANE. Her er den. Ak, hvad kan du faae for den? 
Den seer jo ud, som om den havde ligget 
I Jorden hundred Aar paa samme Sted. 
Det maa dog være nogle Sviin, som boer 
I disse Bjerge. Man kan neppe see. 

At den er giort af ordentligt Metal. 
Jeg vil dog gnide den først af en Smule, 
Og kan du saa faae solgt den, kiære Søn ! 
Saa er det godt; hvis ikke, maa du bie, 
Og styre Spiselysten til i Morgen. 

Hun tager et Klæde, giør det vaadt, dypper det I Sand, og begynder at skure Lampen. 
LAMPENS AANDy en stor. men velskabt Kæmpe, skyder sig op igiennem Gulvet, og siger : 

Nu, hvi gnider du saa voldsomt? See, jeg lystrer jo dit Vink. 
Herskerinde ! naar du kalder, kommer jeg som Lynets Blink. 
Ikke jeg alene. Frue ! men hver anden Lampens Aand 
Bøier sine Knæe, og lyder den, som Lampen har i Haand 
MORGIANE, Ak, hellige Prophet! ak, red mig, red mig. 

Hun falder i Afniiigt. 
ALADDIN^ som i Førstningen blev noget bestyrtet, griljer Lampen, og siger: 

Ak, jeg er mægtig hungrig, kiære Diævel ! 
Hvis du kan skaffe mig et Maaltid Mad, 
Saa skal jeg tiene dig en anden Gang, 
I Fald du skulde trænge til min Hielp. 

Aanden forsvinder; strax derpaa lader han sig igien til Syne med et stort Sølvlnekken paa sit Hoved 
tillige med tolv tildækkede Sølvfade, fulde af alle Slags nydelige Retter. Sex hvide Brød liiWe oven' 
paa Tallerknerne. Han har tillige to Flasker med kostbar Viln og tvende Glas i Haanden. Alt dette 

sætter han fra sig paa Bordet, og forsvinder igien. 
ALDDIN betragter en Tidlang med Forundring dette Syn. Endelig giver Madlysten ham 
Mod; han gaaer langsomt hen til Bordet, lukker Laaget op paa et af Fadene, og siger, fuld af Glæde 
og Forundring, i det han lidt efter lidt betragter det Altsammen • 

Hvad? — Dyrekiød? Kiødsuppe? kogte Riis? 
Bagværk og Frugter? Fiskemad? Fasaner, 
Min Livret? Ha, det kalder jeg en Aand, 
Som veed, hvad der kan smage I O, hvor vil 
Det gotte mig; jeg er ret opsat til det. 

Pludselig angest. 

Men, store Muhamedl det skulde dog 
Vel ikke være Glas igien altsammen. 
Som Frugterne hist i den store Hule? 

Putter et dygtigt Stykke i Munden. 

Nei, Allah være lovet I nei, det er 
Naturlig rigtig Mad af Kiød og Been. 

Sætter sig til Bords. 

Nu da, i Herrens Navn ! — Men det er sandt, 
Hvor blev min Moder af? Jeg troer, hun faldt 
Paa Gulvet, da hun saae den store Kæmpe. 

Raaber : 

Hei, Moder ! reis jer dog, og kom og spiis ; 
Han er alt borte. Moder I reis jer dog. — 
See, om hun vil ! Jeg faaer vel reise mig. 

Fortrædelig, i det han staaer op. 

Nu sad jeg just saa godt. Der er dog Intet 
Fuldkomment her i denne Jammerdal. 

Rusker i hende. 

Hei, Moder! Hvad er det nu værd at ligge 
Paa Gulvet? Op! — Du hellige Prophet! 
Hun er dog aldrig død af Skræk? O, Himmel! 



\ 



Saa var jeg faderløs og moderløs. 

Ak, kiære Moder! faa dog eders Samling. 



Hvis I er død, som Mustapha, min Fader, 
Saa smager der mig ei en Mundfuld meer, 

MORGIANE .la»«r .l»e Cl«= op. 

Ak naadigste Herr Geist ! ak, spar mit Liv. 

ALADDIN. Han er alt borte. Kiender I da ikke 
Aladdin, eders kiødelige Søn? 

MORGIANE reiser sig. Ak, hvor blev Geisten af? 

ALADDIN. Han gik igien, 

Da først han havde bragt os Mad og Drikke. 

MORGIANE. Har Geisten bragt det Maaltid Mad, der staaer? 

ALADDIN. Ja, kiære Moder! tænk engang. 

MORGIANE. Min Søn! 

Kast det i Rakkerkulen. Skynd dig! skynd dig! 

ALADDIN. Nei, jeg er ikke gal. Kom, kiære Moder! 
Kom hid og smag, hvor herligt Alting smager. 

MORGIANE. Jeg stikker ei en Krumme i min Mund. 
Ak, ak! nu har jeg gaaet meget, meget 
Igiennem her i Verden, jeg er gammel. 
Jeg veed, hvad Verden gier; men dette vidste 
Jeg endnu ei. Du store, milde Gud! 
Man lære skal, saa længe som man lever. 
Men siig mig, kiære Søn : hvor gik det til, 
At dette græsselige Afskum kom? 

ALADDIN. Det kom af det, I gned paa Lampen, Moder! 

MORGIANE. Hvordan? er Lampen Skyld i den Ulykke? 
Ak, kiære Søn ! saa skynd dig, gaa og sælg den. 
Jeg er ei rolig, før jeg veed med Vished, 
At den er ikke længer her i Huset. 

ALADDIN. Jeg sælge Lampen? slig en sielden Skat? 
Nei, kiære Moder! kom dog til jer selv; 
I taler endnu lidt i Feberheden. 
Ulykke ? Ja, en stor Ulykke er det. 
At faae Fasaner, Dyrekiød og Bagværk 
Og alle Aarets sieldne, gode Ting, 
Naar man paatager sig det Kæmpeværk, 
At gnide Fingren irret paa en Lampe! 

MORGIANE. Ak, kiære Søn ! jeg raader dig, min Søn ! 
Tag dig i Agt. Det er kun Diævelskab ; 
Og har Propheten ei forbudet os. 
At giøre os gemeen med slige Diævle? 

ALADDIN. Min kiære Moder, jeg har altid hørt. 
At Diævlene var onde Folk ; men denne 
Er saa honnet og god af Hiertelag, 
At han kan gaae i Nødsfald for en Engel. 
Giv eder kun tilfreds. Hvis ei jeg feiler, 
Saa har den store, hellige Prophet 
Just giort os lykkelig med denne Lampe. 
Nu kan jeg først begribe, hvorfor Trolden 
Var saa begierlig efter den, den Skalk ! 
Og kaldte den kun Snurrepiberi. 
Jeg er alt een Gang vant at see det Syn ; 

Thi slig en Aand (Gud veed, hvordan han ko 

Jeg maa vel have gnedet lidt paa Lampen) 

Har jeg at takke for Befrielsen 

Af Biergets Hule. Det var Spot og Skam 

At lønne Godt med Ondt, og at foragte 

En saadan venlig Aand, som hielper, naar 

Man er i Nød, og trænger meest lil Hielp. 

See, hvilke rare Fade I Det er Sølv. 

Nu vil jeg tage et af dem og gaae 

I Byen ud et Sted og sælge det, 

Og blive saadan ved, til Alt er solgt ; 

Thi det kan ikke skikke sig at kalde 

Paa Lampens Aand, undtagen naar det kniber. 

Kom, Moder I nu, og spiis dog ogsaa lidt. 

MORGIANE, Jeg kan ei spise efter denne Skræk ; 
Men giør for Resten, hvad du vil, min Søn ! 
Jeg er en gammel og enfoldig Kone, 
Jeg vasker mine Hænder, jeg har ingen. 
Slet ingen Deel i dette Hexeri. 

ALADDIN. Det skal I heller ei; men vær kun rolig. 
Nu vil jeg strax gaae ud og sælge Fadet. 




Gaaer. 



GADE. 

Aladdin med et Sølvfad under Kiolen. En gammel Jøde. 

JØDEN, God Morgen, unge Herre I Har han Noget 
At skakkre med? Jeg seer, han holder Noget 
Her bag sin Kiole. Vil han sælge det, 
Saa kom til mig ! Jeg være kan saa god. 
Som nogen anden Kiøber, ikke sandt? 

ALADDIN. Det kommer an derpaa. Hvad byder du 
Paa dette Sølvfad? 

JØDEN griber heg^erlig deretter. Dette Sølvfad? Jo, 

Nu kommer vi nok strax, min unge Ven ! 
Tin ! Tin er ogsaa godt. Kom, lad mig see. 

ALADDIN. Jeg slipper ikke Fadet af min Haand, 
Før først du har betalt mig det. Jeg kiender 
Nok Jøderne : du kunde løbe bort. 
Og sige, det var dit. 

JØDEN. Du store Gud I 

Hvad har han dog for nogle Tanker om mig ! 
Naa, siig, hvad vil han have for sit Fad ! 

Aladdin. 

ALADDIN. Hvad vil du give? 

JØDEN. Veed lian ilcke meer 

Af Kiøbmandsskab? En Kiøbmand siger altid, 
Hvad Varen koster; siden prutter man. 

ALADDIN. Ak, jeg forstaaer mig lidt kun paa at høkre. 



Siig reent ud, hvad det vel kan være værd. 
Og jeg vil troe dig paa et ærligt Ansigt. 

JØDEN l*lraBl« fa.ll Fad« naif, derpsa Aladdin. 

-Et ærligt Ansigt? Nu, det kan jeg lide, 
Han troer endnu paa Ærlighed i Verden. 
Han er en vakker Søn, en vakker Søn I 
Han seer saa ærlig ud, han har vist ikke 
Endnu ret seet sig om i Verden. Hæ? 

ALADDIN. Hvad byder du mig, Jøde! for mit Fad? 
JØDEN, Nu, Fadet er ret smukt, det er af Sølv : 
Men man kan ogsaa kiøbe Guld for dyrt. 

Tager tvivlraadig en Goldpenge op af Lommen, for at prøve Aladdin. 

Hvad siger han om saadan Een, min Ven? 

ALADDIN tager den. Dermcd er jeg tilfreds. Afswes. Den er af Guld. 
Ha, jeg er bange, han betænker sig, 
At han fortryder paa sit Kiøb, og fordrer 
Sit Guld tilbage; jeg vil smøre Haser. 

Løber bort. 

JØDEN. Hør, unge Ven ! — Han er alt fløiten. Ha, 
Han troede vist, jeg skulde angre Kiøbet. 
Jeg Sviin, jeg Klodrian, jeg dumme Bæst! 
Han havde solgt mig det for halv saa meget, 
For Fierdeparten, ja for Sietteparten. 

Raaber : 

Hei! stop ham! hold paa Tyven! — Han er borte. 
Ha, gamle Dosmer! Taabe, som jeg er! 

Betragter Fadet. 

Vel er det tresindstyve Gange mere værd, 
End jeg betalte ham. Fiint, herligt Sølv! 
Maaskee han kommer tiere. Det faaer være 
Nu, som det er. Hvad hielper det at klage 
Nu, det er giort? Ak, Moses! hvilken Skam 
For slig en gammel, rynket Skielm, som dig, 
At snydes af en slig glathaget Tosse. 

Gaaer. 



EN FORNEM KHAN. 

Adskillige Kiøbmaend sidde hist og her, ryge Tobak og drikke Sorbet. All og Bedreddlii staae i Vinduet 

ALL See, hist paa Gaden kommer atter hid 
Det smukke unge Menneske, som var her 
I Gaar og Overgaars; han med den lysblaa, 
Guldsnorte Kaftan og den høie Turban. 

BEDREDDIN. En vakker Knøs ! 

ALI. Saavidt som jeg har hørt, 

Saa skal det ikke være længe siden. 
Man saae ham gaae paa Gåden om og lege 
Med Drengene. Men nu paa ganske kort Tid 
Har han saa mærkelig forandret sig. 
At man kan neppe kiende ham igien : 
Nu gaaer han altid ordentlig og velklædt, 
Besøger Khanerne, og hører altid 

Med' stor Opmærksomhed, og beel beskeden, 
Hvad lærde Folk og gamle Kiøbmænd tale. 

BBDREDDIN. O, see den Skielm, see, hvor han skøtter op 
Til Eben Hassans Vinduer. Han venter 
At see den smukke Kone. Ha, din Strikl 
See, hvor uskyldig dog han gaaer forbi. 
Fik du en Næse, som var lidt for lang. 
Min smukke Sommerrugl? 

ALI. Han kommer hid. 

BBDREDDIN. Ha, vi skal drille ham. 



ALADDIN komnar. Prophetcn og 

Den store Allah signe eder! 

ALL Vel talt! 

Men hør, min unge Ven! om jeg maa spørge. 
Hvad har da eders Øine vel at giøre 
Ved Eben Hassans Vinduer? 

BBDREDDIN. Ih nu 1 

De vilde see, om Vinduerne stod 
I samme Retning, som de stod i Gaar. 

ALI. Du giør ham Uret, Broder! Denne Herre 
Saae ei paa Eben Hassans Vinduer, 
Han saae kun giennem dem. 

BEREDDIN. Og smiilte til 

Jernstængerne, som staae saa ranke, smekkre 
I Vindveme fra Morgen og til Aften. 

ALI. Og tale, stumme skiøndt, et kraftigt Sprog, 
I det de sige: Fatme er saa smuk, 
Som hendes gamle Ægtemand er nidkiær. 

ALADDIN. I gode Herrer! jeg er kun et ungt. 
Enfoldigt Menneske, flad paa Forstand 
Og nøgen som en Skive; det er let 
Paa mig at skyde Vittighedens Piil. 

BEDREDDIN. Af en Enfoldighed at være, var 
Dog dette Indfald ikke saa enfoldigt. 
Ih nu! hvad er det meer, det Hele, da? 
I finder Eben Hassans Hustru smuk ; « 

Hun er det og. Jeg kiender ikkun Een, 
Som rigtig nok giør hende Rangen stridig. 



ALADDIN h»rut- Og hvem er det? 

BEDREDDIN. Vor store Sultans Datter, 

Den deilige Gulnare. Hun er skiøn. 
Som Morgensolen i en giennemsigtig, 
Mild Purpurtaage. Ei den runde Maane 
Ombølges saa vellystigt af en Sølvsky, 
Som Sølversløret sødt ombølger disse 
Høithvalte Hvælvinger, hvor Alt er Snee. 
Blidt, som naar Graven aabner sig, og sender 
Den saliggiorte Siæl til Paradiis, 
Saaledes aabner hun det hulde Øinlaag, 
Og hæver op til Himlen sine Blik. 
Naturen har i hende prøvet paa 
At bringe hver Modsigelse til Skiønhed, 
Til Harmonie. Den hvide Biergsnee brænder. 
Og venligt under Sneens kridne Lag 
Sødt blaane Pulsens dunkle Purpurkilder. 
Hvo skulde troe, at Mørket kunde lyse? 

Og dog er intet Mørke halv saa sort 

Som hendes store, straalerige Øie. 

Smekker og fyldig, jordisk og ætherisk, 

Glat som et Elfenbeen — og dog et Haar, 

Der strømmer ned fra Nakken som en Flod ; 

Snart sparsom fiin, snart yppig overflødig; 

En Gang som Sommerfuglens Flugt, en Fromhed 

I Sindet som en sneehvid Turteldue ! 

Hvad vil jeg male meer? De matte Ord 

Blier Spottegloser over mit Forsøg kun. 

ALADDIN. Ak, kian-e Herre ! tal ei heller længer. 
Om Hiertet fast jeg bliver ganske trang; 
Thi Aanden, saa nødvendig dog til Livet, 
Beskeden holder sig tilbage, for 
Ei daarlig at bedøve eders Ord. 
Ak, I har Ret. Hvis dette Billed ligner, 
Saa maa Prindsessen være saare skiøn. 
Men hvor er det vel muligt for en Mand, 
At see den Deilige i al sin Klarhed? 
Bestandig det misundelige Slør, 
Ret som en gammel skinsyg Ægtefælle, 
Jo ruger om den skiulte Skiønhed; hvad? 

BEDREDDIN. Hver Dag, og næsten nu ved denne Tid, 
Gaaer hun i Bad. I Fald I havde Mod til 
At skiule eder bag en Marmorpille 
Ved Badets Indgang (saa har Flere giort), 
Saa kunde I vel faae jer Længsel stillet; 
Thi hun slaaer gierne Sløret heelt tilside 
For Kølings Skyld, før hun i Badet træder. 

ALADDIN. Om jeg har Mod? Hvad Straf var der at vente. 
Hvis man blev grebet? 

ALL O, en Bagatel! 

Hvad Ænder og hvad Gæs saa tidt maa taale: 
At blive spiddet; eller, kom det høit, 
At springe ned paa Krogene fra Taamet. 

ALADDIN. Jeg sagde nys, at kun jeg var enfoldig 
Og ved en Gaas at ligne paa Forstand; 
Men for slig Gaasestraf betakker jeg mig. 

BEDREDDIN. Ak, tro ham ei. Vor Sultan er en god. 
En venlig Herre, som det altid smigrer. 
At lidt man vover for saa smukt et Syns Skyld; * 

Den største Straf, hvis det blev aabenbaret. 
Var høist et Klaps af Gildingernes Oberst. 

ALADDIN. Er det og sandt? 

BEDREDDIN. Ved Allah og Propheten I 

ALADDIN. Naar jeg engang faaer Tid og Lyst dertil, 
Skal jeg dog prøve det. Nu kan jeg ikke. 

Nu har jeg Ting af mere Vigtighed 
At passe ; derfor maa jeg gaae. Farvel ! 
Propheten glæde eder, mine Herrer. 

Gaaer. 

BEDREDDIN. O, hvor det unge Menneske er snild! 
Hør, Ali ! vil du troe, han gaaer derhen 
Paa Øiehlikket? 

ALI. Ja, naturligviis. 

Men det er Synd at sætte unge Folk 
Deslige Fluer ind i deres Hoved. 
Hvis nu den arme Diævel blier forelsket? 

BEDREDDIN. Saa blier han, hvad vi all har været, Ven ! 
Og sveder snart sin Elskov ud igien. 



EN SKIØN PLADS, 

noget afsides i Byen. I Raggrunden Prindsesse Gulnares Badehuus, en priegtig Bygning, livis Indgang 

paa l>egge Sider -er prj'det med høie Marinorpiller. 

ALADDIN kommer. Her er det! her! Hvor disse Piller staae, 
Skal jeg forvandles til en Marmorpille! 
Henrevet af Forundring og af Elskov. 
Her skal jeg from, som en chaldæisk Hyrde, 
See Stiernen, naar den gaaer mit Blik forbi. 
Ha, stille! tys! hist kommer hun, hun kommer, 
Omringet af de sorte Gildinger, 
Som Cassiopeia, eller som Capella, 
Livsalig paa det mørke Firmament. 
Op da! — : Men hvis nu Gildingerne see mig? 
Hvis her de blive, mens hun er i Badet? 
Nei, det er sandt, der er en Forsal inde. 
Hvor de maae holde Vagt. Der kommer hun ! 
Nu hurtig op da bag ved Marmorpillen ! 

Prindsesse Gulnare kommer, Ailgt af sin Amme og en stor Skare sorte Gildinger. Ved Indgangen 

slaaer hun Sløret op, og blotter sit Ansigt. 

AMMEN sagte til Prinseasen. Min Datter! hvilken Uforskammethed! 
Seer du den unge Knøs bag Pillen der? 
Der har han skiult sig, for at see dit Ansigt. 
Slaa Sløret ned. 

GULNARE betragter ham. Jeg er saa heed, min Moder! 
Ak, lad ham see, jeg seer jo ham igien. 
Kan du ei unde ham det korte Syn? 

De gaae ind i Badet. 
ALADDIN kommer frem paa Postamentct; han stirrer stivt og ulxivægclig hen for sig mod 

foldede Hænder, 

O, hvi er Marmor ikke giennemsigtigt. 

Som Glas? O, hvi besidder Øiet ei 

Den Egenskab, at skue giennem Alt? 

Hvi kan mit Blik ei giennemtrænge Muren, 

Da hendes giennemtrængte dog mit Hierte? 

O, skiønne Huri! underfulde Syn! 

Her vil jeg vente din Tilbagekomst. 

Han staaer ubevs^elig som en Støtte. 

MORGIAME kommer gaaende med en Torvespand paa Armen. Idet hun gaaer forbi, bliver 

hnn staaende lidt, og betragter Badehuset. 

Skiøndt jeg har ikke megen Tid i Dag, 
Men skal paa Torvet efter Kiød og Urter, 
Saa maa jeg altid dog betragte dette 
Fortræffelige Huus, hvergang jeg nu 
Gaaer her forbi. Ak, hvilke smukke Støtter! 
Hvor her maa være rart at bade sig. 
Men hvad er det? Der er jo bleven opsat 
En splinterny og deilig Billedstøtte, 
Der forestiller et ungt Menneske, 
Et skikkelig Mands Barn, i dybe Tanker, 
Med sine Øine vendt til Døren hisset. 
Jeg maa dog have mine Briller frem. 

Sætter Brillerne paa. 

Hvad nu? Du salige Prophet fra Mekka! 
Det er niin Søn, min kiødelige Søn, 
Med Kaftan paa, med Buxer, Turban, Støvler, 
Livagtig, som han staaer og gaaer paa Jorden. 
Hvorledes kommer han til denne Ære? 

Veemodig. 

Det skulde dog vel aldrig være Spot, 
Fordi det er et fattigt Skrædderbarn? 
Jeg maa dog gaae lidt nærmere. — Nu rører 
Han Haanden lidt. Nu slog han til en Flue, 
Som havde sat sig midt paa Næsen af ham. 
Nu kløer han sig paa Næsen. Nei, det er 
Umuligt; det er Hexeri; det er 
For meget fordret af en Billedstøtte. 

Hun gaaer nærmere. 

Aladdin ! hierte Søn ! ak, svar mig dog. 
Giv dog en Lyd fra dig, at jeg kan høre, 
Om det er dig, min Søn! Men taer jeg feil. 
Og er du ei Aladdin, men en Anden, 
Saa bliv ei vred, men tilgiv smukt din Moder 
Som god, kiærlig Søn. 

ALADDIN bliver Moderen vaer, og springer ned. 

Hvad nu? Min Moder? 
Hvad giør I her, min Moer? 

MORGIANE. Jeg kiøber Kiød. 

Men hvad giør du paa Huset, som en Støtte? 

Aladdin. 

ALADDIN henrykt. Jeg stod fordybet i Betragtning over 
De skiønne Former. 

MORGIANE. Ja, min kiære Søn ! 

Om det er mig, som kun forstaaer mig lidt 
Paa Kitekturen, eller hvad den hedder, 
Saa maa jeg dog betragte dem hver Dag. 

ALADDIN. Hvad? krj^ber ogsaa I, min Moder! op, 
Og staaer bag Pillen? 

MORGIANE. Nei, min kiære Søn ! 

Thi først kan jeg slet ikke voltigere, 
Da mine Been er gamle ; og desuden 
Er der ei Vidde nok i mine Skiørter. 
Desuden skikker det sig heller ei. 
Men stille! Døren bliver lukket op, 
Prindsessen kommer ud af Badet. Skynd dig, 
Lad os gaae bort; thi ingen Mandsperson 
Maa være, hvor Prindsessen gaaer forbi. 

ALADDIN dvæler, og ser sig Ulbage. 

Ak, kiære Moder — 

MORGIANE trækker af med ham. O, saa kom dog med. 
Følg mig paa Torvet, bær min Torvespand, 
Giør nogen Nytte for din gamle Moder, 
Og skab dig ikke længer som en Nar. 

De gaae. 



GADE. 

ALADDIN kommer med det store Sølvbækken under sin Kappe. 

Ak, Himmel ! ak, nu har jeg hende seet : 

Jeg stod og saae, og saae, og saae, og saae. 

Jeg har ei mindste Ro ; blier hun ei min, 

Saa er det reent forbi, saa var det bedre. 

At jeg var bleven qvalt i Biergets Hule. 

Min Moder spørger; for at undgaae hende 

Løb jeg herhid, at sælge dette Bækken. 

Det sidste; saa kan jeg vel atter vove 

At kalde Lampens Aand. Maaskee — hvem veed — 

Ak, saadan har jeg aldrig været før, 

Nei, saadan har jeg aldrig, aldrig været! 

EN GAMMEL CHRISTEN GULDSMED kommer ud af sin Bod. og gaaer m 

mod Aladdin. BUv ikke vred, min vakkre, unge Herre! 

Jeg ofte alt tilforn har eder seet 

Her uden for min Bod. I kiøbslaaer med 

En Jøde. Der kan gives brave Folk 



Blandt Jøderne, som iblandt andre Secter, 
Og Skielraer iblandt dem, som iblandt Andre. 
Den Jøde, som I handler med, det er 
En Erkeskielm. Hvad gier han eder vel 
For slige Fade, som I alt har solgt? 

ALADDIN. En god Zechin. 

Gt7Z-DSMED£iV.ia.«H™d«ne™m«. Du miWe Fredsens Gudl 
Jeg giver jer fem hundrede Zechiner 
For dette Bækken. Hvis der er en Guldsmed, 



Som troer at kunne give noget mere, 
Saa vil jeg giøre det, saavel som han. 

ALADDIN. I er en ærlig Mand. ahmh,. Hvem skulde troe, 
At der var slige Folk iblandt de Christne? — 
Kom, lad os da gaae ind i eders Bod. 

JØDEN kommtr fe™d=. 

Heil holdt! Gevalt! Ha, Skarn! du Christenhund! 
Berøver du mig lumsk min Næring? hvad? 

GULDSMEDEN. Til eller jeg skal rykke dig saa længe i 
Dit røde Skiæg, du gamle blege Snyderi 
At du skal aldrig snyde Nogen meer. 

JØDEN rasende, Hvad suyde? snyde? det er en Idee, 
En Phantasie. Det, som man vil, det vil man. 
Det, som man sælger, see, det sælger man, 
Og det, man faaer derfor, det faaer man for det. 
Og har man A sagt, skal man sige B ; 
Det er med andre Ord : er Fadet solgt, 
Saa skal man ogsaa sælge Bækkenet. 
Men den, som lumsk berøver Een sin Næring, 
Det er en Tyv, en Kieltring. 

ALADDIN. Visne Jøde! 

Men er du gal? 

JØDEN Ja, hvis jeg ei faaer Bækkenet, 

Saa blier jeg gal; thi Bækk'net maa jeg have. 
Thi Bækk'net havde jeg giort Regning paa. 

ALADDIN prygler ham. Gaa hiem med det, du blege Lumpenhund I 
Og siig, at du har snydt en Muselmand. 

JØDEN. Hvad Muselmand? hvem spør om Religion? 
Naar kun det gielder om at snyde, snyder 
Jeg alle Mennesker, om det saa var 
Vor Herre selv. 

GULDSMEDEN Kom med mig. Han er gal; 
Han ofte har et Anfald, som i Dag, 
Af Raseri, af Guldtørst. Lad os gaae. 

ALADDIN. Da du er gal, saa vil jeg skienke dig, 
Hvad ellers, Knegt I du havde vel fortient, 
Du burde føres frem for Kadi, Skielm! 
Og bankes under Fødder, til du gisped. De gaae. 

JØDEN. Abraham! Isak Jacob! spytter. 

I Halunkerl 
Er det at hielpe eders Slægt og Afkom? 
Ha, jeg vil hænge mig! ja, jeg vil hænge! 

Jeg havde sikkerlig giort Regning paa ' 

Det skiønne Fad. Det hvide, blanke Sølv! j 

Ak, hvad er Livet uden Sølv ! 

Ak, hvad er Livet uden Sølv og Guld? < 

Hvis jeg for Døden laae med brustne Øine, 
Og Een kun vilde komme hid og holde 
Et saadant Fad hen over mine Blik, 
Saa fik de Liv igien, og jeg blev frisk ; 
Tilbage i de dødblaae Fingerender 
Da Blodet foer, og de fik Muskelkraft, 
Og rørte sig med Vellyst op mod Sølvet. — 
Nu er jeg syg, jeg ryster, jeg er kold. 
Det Fad var en uhyre Summe værd. 

Jeg hænger mig; thi efter dette Smæk 
Har jeg ei længer til at leve Raad. 
Jeg hænger mig I Men først vil jeg gaae hen 
I næste Christenbod og stiæle Strikken, caaer. 



STUE. 

MORGIANE sidder og spinder Bomuld. 

Jeg veed ei, hvordan det er med min Søn? 

Han skulde dog vel aldrig være syg? 

Han trækker Veiret tungt, og stirrer hen 

Bestandig i den samme Krog, og taler 

Fast ei et Ord. Og taler han engang, 

Saa er der ikke mere Samling i, 

Og ikke mere sund Philosophie, 

Som man jo kalder det, end hos min Kat. 

Jeg var saa glad, thi paa den sidste Tid 

Har han dog lagt sig efter noget Nyttigt, 

Fortiener og sit Brød med denne Lampe, 

Og er paa denne Maade kommen dog 

I en Slags Næringsvei. Det er endda godt. 

Men dette Væsen paa den sidste Tid ! 

Han skulde dog vel aldrig have Svindsot, 

Sting, Vattersot, Smaakopper, eller Sligt? 

Der kommer han. Ak, Gud! hvor han seer ud. 

ALADDiN kommer. God Afteu, Moder! her er Penge nok. 

Lægger en Pung paa Bordet. 

MORGIANE. Himmel og Jord, min hierte Søn ! hvor har 
Du faaet alle disse Penge fra? 
Saa rig har du jo aldrig været før. 

ALADDIN sukker. Saa fattig har jeg aldrig været før. 

MORGIANE. Hvormed er denne Pung da fyldt? 

ALADDIN. Med Guld. 

MORGIANE. Min Søn ! 

ALADDIN. Min Moder! giv mig noget Sorbet. 

MORGIANE. Du er saa heed ; det er ei godt at drikke, 
Naar man er heed. 

ALADDIN. Men da er Tørsten størst. 

MORGIANE. Det var fornuftig talt. Det glæder mig, 
Hvergang du siger et fornuftigt Ord ; 
Thi paa den sidste Tid, min kiære Søn ! 
Saa falder dine — Slutninger — Sententser — 
Og Meningsfriheder — og saadant Noget 

(Jeg veed kun lidt, hvad alt det Miskmask hedder), 
Saavidt mig synes, noget i det Gale. 

ALADDIN. Hvad mener I? hvad falder i det Gale? 

MORGIANE. Jeg siger jo, at jeg forstaaer det ei. 
Jeg er beskeden, en enfoldig Kone, 
Som kiender lidt til Meningen i Verden ; 
Men hvad jeg mener, maa jeg sige dog. 

ALADDIN. Hvad mener I da, Moer ! Siig eders Mening. 

MORGIANE. Det, som jeg mener. Søn! er, at jeg mener. 
At hvad du mener, er ei rigtig meent. 

ALADDIN. Hvad mener jeg da, Moer! 

MORGIANE. Ja, det veed Himlen! 

Derom bekymrer jeg mig ei, min Søn! 
Jeg spinder Bomuld, der er Mening i. 
Og bryder ei mit Hoved med deslige 
Høithentet Hiernespind. 

ALADDIN. Nu, det er vel giort. 

Enhver bør spinde paa sin egen Rok. 
I Fald den Hør, som jeg nu spinder af, 
Er eder lidt for fiin, og sidder Totten 
For høit for eders Haand, og er jert Øie 
For svagt til Traaden overalt at see, 
Saa at den brister under eders Hænder : 
Saa hold jer smukt til eders gamle Rok, 
Og spind paa den fra Morgen og til Aften ; 
Men smør den med Beskedenhedens Olie, 
At ikke den skal snurre alt for høit; 
Kald ei dens tidt gientagne Sladdren Viisdom, 
Og spot ei det, som kræver mere Kunst. 

MORGIANE. Nu nu, min Søn! jeg gad dog gierne vide. 
Hvad der er mere Arbeid ved og Slid : 
At spinde, eller gnide paa en Lampe ? 

ALADDIN. Jo mere Kraft, des mindre Slid, min Moder! 
Mens Ormen borer sig et Hul i Træet, 
Omsvinger Allah Solen flere Gange, 
Og hvo anstrenger sig vel meest derved ? 

MORGIANE. Den Stræbsomste, min hierte, kiære Søn! 
Er jo dog altid den Agtværdigste. 

ALADDIN. Ja, saa er Allah Intet imod Ormen. 

MORGIANE. Du blander Alting sammen : Rokken, Lampen. 
Fornuftig Snakkerads og Kunst, Orm, Allah. 
Min Søn! jeg troer, du er ei rigtig klog 
Fra den Tid, du fik fat paa disse Bøger. 

ALADDIN. I taler ei ubilligt; jeg, som I, 
Snart vilde dømme Indiens Brahmin 
Fra Sands og Samling, hvis det faldt ham ind 

At tale Sanskrit, naar en fiendtlig Storm 
Ham havde kastet hen paa Madagascar. 

MORGIANE, Saa lad os tale da om noget Andet. 
Hvad feiler Dig? Hvorfor er du saa bleg? 
Hvi sukker du, og stirrer altid hen 
Paa samme Sted? Hvad feiler dig, min Søn? 

ALADDIN. Jeg er forelsket, Moder! inderlig 
Forelsket. Derfor trækker jeg mit Veir 
Saa dybt, med en saa langt nedsænket Spand, 
Som I ved Sommertid, naar Brønden slipper. 

MORGIANE, Forelsket, kiære Søn? i hvem, min Søn? 

ALADDIN. Ak, i vor Sultans Datter. 

MORGIANE. I Gulnare? 

ALADDIN. Ja, Moder! 

MORGIANE. I Prindsessen? 

ALADDIN. Ja, min Moder! 

MORGIANE græder. 

ALADDIN. Hvi græder I? 

MORGIANE. Ak, det giør mig saa ondt, 

At du har mistet din Forstand, min Søn ! 

ALADDIN. Hør, Moder! jeg veed ei, hvordan det er, 
Jeg gidder ikke længer snakket saadan 
Syv Lange og syv Brede, som tilforn ; 
Jeg hader fast at lukke Munden op. 
Min Fryd er nu at gaae i Eensomhed, 
Hvor Skoven tykkest er, hvor Fuglens Fløite 
Ledsager Bækkens sagte Strængeleg. 
Der tolker Alting mig Gulnares Navn. 
Hør altsaa mine Ord, og vil I ei. 
At eders Søn skal visne, som en Blomst, 
For tidlig fremskudt i den kolde Vaar, 
Saa gaa og giør det, som jeg beder om. 

MORGIANE. Hvad skal jeg giøre? 

ALADDIN. I skal frie for mig 

Hos Sultan Soliman. 

MORGIANE. Hos Sultan So— 

Min Søn! Er du da reent forrykt, min Søn? 
Hos Sultan Sol — Ak, Gud! jeg kan for Skræk 
Ei tale Ordet ud. Hos Sultan Solo — 

ALADDIN. Hvis I vil ikke see mig døe paa Stedet, 
Saa maa I love mig at gaae derhen. 

MORGIANE. Aladdin! men hvad bilder du dig ind? 
Et Skrædderbarn ! 

ALADDIN. At Skræddernaalen just 

Har nogen Deel i dette Arbeid havt. 
Det troer jeg ei. Al Sefi er min Fader. 

MORGIANE. Ak, slemme Dreng! hvad siger du mig paa? 

Du tvinger Blodet op i mine Kinder; 
En Tour, det ei har giort i mange Aar. 

ALADDIN. Spring altsaa over denne Punkt, min Moder! 
Jeg er en vakker Søn af en Emir, 
I er en Datter af en Haandværksmand ; 
Vor Sultan er jo født af en Slavinde. 
Han har et Kongerige, jeg en Lampe. 
Seer I endnu ei Ligevægten? 

MORGIANE. Nei! 

Du vipper op, min Søn! du vipper op, 
Hans Majestæt, han hænger dig i Røg. 
En Lampe og et udstrakt Kongerige ! 
Det er det samme, som jeg vilde sige: 
En Skammel — og en Sopha silkeblød, 
En Kringle — og et stort Huusbagerbrød ! 

ALADDIN. Glem ei kun, at min Lampe har den, lille 
Bi-Egenskab, som ei liver Lampe har. 
At den kan bringe Aander frem, som staae 
Parat at giøre Alt, hvad jeg befaler. 

MORGIANE. Mad kan den bringe dig i smukke Fade, 
Det er vel sandt ; men Eet er Mad, min Søn ! 
Et Andet er Prindsesser. Overalt 
Saa frygter jeg, at Krukken gaaer saa længe 
Til Vands, at den tilsidst gaaer hankløs hiem ; 
At Geisten, naar han eengang er i slet 
Humeur (det kan vel hændes ham, som os). 
At han da dreier Halsen om paa dig. 

ALADDIN. Derfor er jeg aldeles ikke bange. 
Nok sagt, det, som jeg beder om, maa skee, 
Hvis I vil ikke see min Undergang. 

MORGIANE. Og naar jeg kommer der — hvad skal jeg sige? 
»Herr Sultan! vil I ikke hae den Godhed, 
At gifte eders Datter med min Søn?« 
»Hvem er I, Moer?« »En fattig Skrædderenke.« 
»Og hvem er eders Søn?« »Han er min Søn.« 
»Og ellers Ingenting?« »Nei, strenge Herre!« 
»Og han vil giftes med min Datter? »Ja, 
Mænd vil han saa.« — Saa staaer jeg som en Nar, 
Og muligt Majestæten blier saa opbragt. 
At han befaler sine Embedsmænd 
At prygle mig med Tampe ud af Huset. 

ALADDIN. O, det har ingen Nød ; han er ei grum. 

MORGIANE. Og endnu Eet! Ak, hvor du dog er daarlig! 
Der er jo et Re — script, en Lov, en Tingest, 
Som siger os, at ingen Undersaat 
Kan faae hans keiserlige Majestæt i Tale, 
Med mindre at man har en Gave til ham. 

ALADDIN. Nu kommer I til det just, som jeg vilde. 
I kiender jo de store, smukke Frugter, 
Som ligger oppe paa vort Pulterkammer? 

MORGIANE. Af malet Glas? Skal jeg forære det 
Til Sultan? Er det Gaven den, min Søn ? 
Nu da, saa kan man sige ret med Sandhed : 
Som Æslet er, er Grimen. 

Hun græder. 

ALADDIN. Kiære Moder! 

Det, som I holder for at være Glas, 
Det er kun lutter klare Diamanter, 
Rubiner og Smaragder og Sapphirer 
Af en uhyre stor Værdi. Vor Sultan 
Har ikke Mage til dem i sin Krone ; 
Det har jeg siden først erfaret. Disse 
Fortræffelige Stene skal I bringe 
Ham, Moder! og fortælle ham, at dette 
Altsammen kommer fra Gulnares Beiler. 
Tro mig, det vil forhindre hver en Vrede, 
Og i det mindste kan I være vis paa. 
At ei I falder Soliman besværlig. 

MORGIANE. Hvad? er det sandt? og er det virkelig 
Demanter og Smaphirer, disse Stene? 

ALADDIN. Saa virkelig, som at I er min Moder, 
Og at jeg er Aladdin, eders Søn. 
Gaa altsaa kun, forret mig Alting godt; 
Men nævn dog ei en Tøddel om min Lampe. 

MORGIANE. Ak, hvad man har Fortræd af sine Børn! 
Jeg faaer vel føie mig da i din Villie, 
Hvis det er Ædelstene, som du siger. 
Men først maa jeg dog sømme Multumet 
Fast til min Søndagskaabe, det er løbet 
Lidt op ; og vaske mine Hænder først 
Med Skiæggesæbe, thi den grønne lugter. 
Et Flor jeg ogsaa skulde have kiøbt, 
Hvis kun jeg havde Raad dertil. 

ALADDIN. Hvad Raad? 

Der staaer jo Penge nok paa Bordet der. 
I husker aldiig paa min Kobberlampe. 

MORGIANE. Ak, gid den aldrig kommen var i Huset I 

ALADDIN. Nu gaaer jeg hen i Lunden, uden Porten^ 
Og sætter mig ved Kilden til i Aften ; 
Der kan I finde mig, og sige mig, 
Om jeg skal leve, eller jeg skal døe. 
MORGIANE. Saa vil jeg nu da pynte mig en Smule. 



Aladdin. 

DIVAN. 

Sollman sidder paa sin Ttirone. Storoeziren og Raadet. En Mængde Tiltkuere. Parterne have talet 

deres Sag, Raadet er endt. Mængden fordeler sig. 

VEZIREN. Befaler eders høie Majestæt, 
At jeg skal lade Raadets Porte lukke? 

SOLIMAN. Bi lidt endnu. Den gamle Kone hisset, 
Som seer saa fattig ud, der midt i Døren, 
Har været her tre Gange nu i Træk, 
Og altid stillet sig ret for min Throne. 
Hun slæber paa to Bylter; sagtens er 
Der noget, som hun kræver Retfærd over. 
Maaskee har een og anden Bager givet 
Et Lod for lidt, og af Enfoldighed, 
I Stedet for at gaae til Kadi med det. 
Skal Soliman nu veie hendes Brød. 
Det være, som det vil, lad hende komme. 

Veziren Iienter Morgiane, hun kaster sig paa Knæe for Sultanens Throne. 

SOLIMAN, Jeg har alt ofte seet dig staae i Døren, 
Og stirre stivt paa mig, som om du vented. 
At jeg det Indfald skulde faae, at kalde 
Dig frem. Det har jeg giort. Siig din Begiering. 
Hvad har du i dit Klæde? Er det Brød, 
Som Bageren, skiøndt født en Muselmand, 
Beskaaret har, som Jøden en Zechin ? 
Har Slagteren paa Torvet havt det Indfald, 
At hugge Kiødet Skanken lidt for nær? 
Hvad? eller har en Handlerske med Frugt 
Bidt Hovdet af al Skam og narret dig. 
Og solgt dig raadden Frugt for dine Penge? 

MORGIANE. Stormægtigste, velbaarneste Herr Keiser ! 
Herr Sultan ! tag til Takke med, hvad saadan f 

Jeg falder paa at titulere eder; 
Jeg har ei læst i Rangsforordningen. 
Jeg er en fattig Skrædderenke, som 
Kun hedder Morgiane slet og ret. 
Min Mand, nu er han død, men da han leved, 
Saa hed han Mustapha ; hvad nu han hedder. 
Det maa Propheten og vor Herre vide. 
Min Søn er heller ikke høit paa Straa just, 
Han hedder — hvis jeg ogsaa mindes ret, 
Thi jeg er lidt forstyrret ved at tale 
I et saa talrigt Selskab, kan ei heller 
Godt taale saa at bøie mine Knæe, 
Thi jeg har gamle Been. Men hvis I først 
Vil lade denne store Sværm gaae bort, 



Og saa tillade mig at reise mig, 

Saa tænker jeg, jeg skal nok komme paa det. 



SOLIMAN. Reis dig kun op, min gode gamle Kone ! 
Og har du Lyst, saa sæt dig ned paa Tæppet. 
MORGIANE. Nei, min bevaagneste Herr Sultan! nei, 

I maa ei tro, fordi jeg kun er fattig, 
At jeg saa lidt forstaaer mig paa at leve. 

SOLIMAN, Nu, siig mig da, hvad har du i dit Klæde? 
Brød eller Kiød, hvad? eller raadden Frugt? 

MORGIANE, Det Sidste, naadigste Herr Majestæt! 
Det Sidste : Frugt. Dog er den ikke raadden ; 
Man kunde sende den op til Siberien, 
Dog stod jeg inde for, den fik ei Skade. 
Det er en Hoben gode Vinteræbler, 
Som godt kan taale Frost. Men Alt har sin Tid, 
Som eders naadige Tipoldefader, 
Kong Salomon, engang skal have sagt. 
Nu altsaa — som jeg sagde eder før — 
Jeg har en Søn, Aladdin er hans Navn ; 
Lidt over sytten Aar, høi, rank og velskabt, 
Og deilig rød og hvid, som Mælk og Blod ; 
Og vittig; nem, naar han vil lære Noget 
(Som dog er sielden); hidsig af Gemyt, 
Men dertil god, som Dagen den er lang. 
Jeg vedder paa, Herr Sultan ! I og han, 
I vilde komme godt ud af det sammen. 

SOLIMAN. Jeg mærker, hvad du ønsker: ved mit Hof 
Du saae vel gierne denne Knøs antaget 
Imellem mine Gildinger? 

MORGIANE. O, nei! 

Vidt feilet, eders Herlighed, Herr Sultan ! 
Vidt feilet. Nei, hvad denne Post angaaer, 
Saa ønsker han at blive, som han er. 

SOLIMAN. Hvad vil han da? 

MORGIANE. Hvad ikkun den kan ville. 

Som uformærkt har faaet sig et Hul 
Paa Bunden af sin Hiernelomme, Herre ! 
Og drattet Alting bort lidt efter lidt. 
Det er min Søn. Man siger: Æblet falder 
Ei langt fra Træet; at man skuer Hund 
Paa Haarene ; at Koen kiendes vel, 
Som Kalven bar. Men der er nok et Ordsprog, 
Som siger : Der er Fæt i hver en Æt ; 
At Brødre har eet Blod, men ei eet Mod ; 
At ei fordi eet Træ er skievt i Skoven, 
De derfor er det alle. Altsaa maa 
I ikke troe, bevaagneste Herr Sultan! 
At jeg har nogen Deel i dette Indfald. 

SOLIMAN. Hvad er da faldet eders Søn vel ind ? 
JSiig det i Hast, og siig det kortelig. 

MORGIANE. Det vil jeg da. Men først, Herr Sultan! maa I 

Dog love mig, at ei I bliver vred 

Saavel paa mig, som paa min stakkels Søn. 

SOLIMAN. Nu, for et Indfald blier jeg ikke vred. 
Hvad vil han da? 

MORGIANE. Ak, naadige Herr Sultan ! 
Han vilde gierne gifte sig, i Fald 
Partiet kun stod eder an. 

SOLIMAN. Med hvem? 

MORGIANE. Med eders Datter. 

SOLIMAN. Med Gulnare? 

MORGIANE sukker. Ja ! 

SOLIMAN smilende. Det kommer lidt uventet, gode Kone! 
Og sligt et Skridt er dog af Vigtighed. 

MORGIANE. Ja, deri har I Ret, høibaarne Herre ! 
Man elsker dog sit eget Kiød og Blod, 
Og vilde gierne see det vel forsørget. 

SOLIMAN. For ei da at gaae længer denne Gang, 
Saa siig mig, hvad I har i eders Bylter. 

MORGIANE. Det er jo Skik og Brug i dette Land, 
At man skal give eder en Present, 
For at faae eders Majestæt i Tale. 
I andre Lande, har jeg ladt mig sige, 
Faae Tienerne et saadant Gratial; 
I taer det selv, det er og meget bedre. 
Man er sig alle Tider selv dog nærmest. 
Da altsaa nu jeg skulde snakke med jer, 
Saa gav Aladdin mig de tvende Bylter 
Til en Present og en Slags Morgengave. 

SOLIMAN. Nu, det var ret. Saavidt som jeg har hørt, 
Saa er det gode haarde Vinteræbler. 

MORGIANE. Ja, naadigste Herr Sultan ! men der er 
Og anden Frugt iblandt. Vær nu saa artig 
Og tag til Takke. 

SOLIMAN. Tag det Alt, Vezir! 

Og lad det bringe til min Kiøgemester. 

VEZIREN. Hvad? det er tungt, som Steen, og glat, som Glas 
Det er af Glas. 

SOLIMAN. Af Glas? Saa lad mig see. 
Maaskee en ganske kunstig Efterligning. 

Veziren løser Klædet op. Sultanen betragter Frugterne, og farer forfærdet tilbage 

Hvordan? Rubiner! Perler! Diamanter 
Som Hønseæg! som Blommer blaae Saphirer! 
Og mange andre skiønne Ædelstene. 
En stor, uhyre Skat, og den fra eder? 

MORGIANE. Ei fra mig selv, Herr Sultan! fra min Søn. 

SOLIMAN. En ubetalelig, uhyre Skat ! 
Mod disseStene seer« min Krone ud 

Som en udklippet Tot af Guldpapir. 
Hvem er din Søn? 

MORGIÅNE kiephøiet. En fattig Skrædderdreng. 
Han bad mig sige eders Majestæt, 
At ei det skulde blive derved, naar 
Han først var bleven eders Svigersøn. 

SOLIMAN. En herlig Skat! O, see de skiønne Farver! 
Som nylig sprungne ud af Morgensolen, 
I tusind Straaler brudt paa Morgenduggen, 
Saaledes spille de. Ha, skiønne Skiær! 
Her Allah samlet har den stærke Pragt, 
Som funkler broget om i Østerland. 
Ak, skiønne Stene ! hvor I glæde mig. 
Gaa, Kone ! gaa, og siig din elskte Søn, 
At den, som give kan slig Morgengave, 
Kan ogsaa blive en Prindsesses Husbond. 

VEZIREN afsides til Morgiane. Gaa hicm, vær rolig, vent med Ydmyghed, 
Til Sultan Soliman dig atter kalder. 

MORGIANE giør et tille Kniks og gaaer. 
SOLIMAN vender sig brgeistret til Vezlren. 

Nu, Nuschirvan? hvad siger du, min Ven! 
Om disse Ting? 

VEZIREN kold. At det er smukke Stene. 

SOLIMAN. Og ellers Intet? 

VEZIREN. At det er en kostbar 

Og sielden Skat. 

SOLIMAN. Ja, ubetalelig ! 

VEZIREN. Men at min store Sultan eier dog 
En Ædelsteen af meget større Værd, 
End alle disse. 

SOLIMAN. Jeg en Ædelsteen? 
Jeg? Drømmer du, Vezir! Og hvor er den? 

VEZIREN. I eders Pallads, store Soliman ! 
En Diamant, og af saa sieldent Vand, 
Som kun jomfruelig Uskyldighed 
Kan giøre Fordring paa. 

SOLIMAN. Ha, jeg forstaaer dig, 

Min Datter mener du. 

VEZIREN. En Ædelsteen, 

Der ikke skinner blot i Skiønheds Pragt 
Kold som en Steen ; men varm og blid, som deilig. 
En Ædelsteen, der er sig selv bevidst. 
En levende, en dobbelt Ædelsteen, 
Hvoraf den indre overgaaer den ydre. 
En Ædelsteen, som indbefatter alle : 
Hvis Purpurkind er som en rød Rubin, 
Hvis Øie straaler klart, som Diamant, 



Hvis Tænder er en sielden Perlerad ; 
Alt i et Marmorlegem, hvidt som Snee, 
Og varmt som fyrig Ungdoms Rosenblod. 
Og denne sødt bevægelige Blomst, 
Opvoxet i en ædel Jord og under 
Saa høi en Gartners kongelige Blik, 
Den vil I tuske bort for denne Steenhob? 

SOLIMAN. Ha, Nuschirvan ! du taler viist. 

VEZIREN. Den ^ 

1 skienke til en ringe Knøs, som fandt 



En sielden Skat i eders eget Rige? 

SOLIMAN. Ti, Nuschirvan! Den skiønne Farveglands 
Henrev i første Øieblik saa reent 
Min Siæl, at ei den lagde Mærke til, 
Hvad Munden sladdrede imidlertid 
Paa egen Haand. Jeg har jo givet alt 
Mit Løfte til min Datters Giftermaal 
Med Saladin, din Søn. Var Andet ei, 
Saa var jo dog mit første Ord i Veien 
For dette sidste, ubevidste Tilsagn. 

VEZIREN. Naar, store Sultan! skal der holdes Bryllup? 

SOLIMAN. 1 Aften ; for at du skal see, hvor lidt 

Den sidste Ruus har rokket min Beslutning. 
Dumt var det dog, at disse Ord slap ud 
I Glæden til den gamle Skrædderenke. 

VEZIREN. Ei hvad, min Sultan ! Ord blandt Andet har 
Den Egenskab, at de er — Ord : en Lyd, 
Der svinder let og hastig, som den kom ; 
Og endnu fødes skal den rappe Haand, 
Der kan forstaae at gribe dem i Flugten. 
Foruden Ord der Noget er i Verden, 
Som man Drabanter kalder: stærke Karle, 
Som staae med Spyd i Haand, og jager alle 
Næsvise Giester bort fra Slottets Porte. 
Hvis ei en Sultan var saa fri en Mand, 
Og blev hvert Ord, han sagde, til en Lænke, 
Hvad Forskiel var der da paa ham og Slaven ? 

SOLIMAN. Vel talt, min Ven ! Du est et værdigt Mønster 
For hver en viis og duelig Vezir. 
Følg med nii i mit inderste Palads ; 
Jeg maa dog vise Zulima min Gave. 

De gaae. 



GADE. 

Aften. Stcr Tummel i Byen af Mennesker. De fleste Huse ere^ illuminerede. Man hører Musik 

langt borte. 

MO RGIANE kommer gaaende, og banker paa hos en Urtekræmmer. 
URTEKRÆMMEREN stikker Hovedet ud af Vinduet. 

Hvad nu? Hvem banker atter paa min Dør? 
Jeg sælger ikke Noget ud i Aften. 
En Urtekræmmer er dog ingen Hund, 
Som altid skal for Disken staae i Lænke, 
Og fare ned med Næverne i Sæben, 
Rosinerne og Theen, naar I fløiter. 
I Aften er der Glæde overalt, 
Saa vil jeg ogsaa glæde mig i Aften. 

MORGIANE. Herr Nabo! glæd han sig i Herrens Navn, 
Saa meget som han vil, det er ham vel undt. 
Men vil han ikke ogsaa glæde mig 
Med for en Skilling Olie til min Lampe ? 
Thi ellers maa jeg sidde hele Tiden 
I Mørke, mens den hele By for Resten 
Har slig en Overflødighed paa Ild, 
At det slaar frem, som Hidsighed paa Huden, 
Saa Gaderne seer ud, som om de havde 
Skarlagensfeber, Frisier, eller Fnat. 



srS: 



URTEKRÆMMEREN. Ei, Morgiane! er det hende, Moer? 
Saa kom kun. Disse ubevante Lys 
De blænde mig. Jeg kan ei see for Lys. 



MORGIA NE. Og jeg kan ikke see for Mørke, Nabo ! 

URTEKRÆMMEREN. Ja, saadan er det; begge giør os blinde; 
Man skulde troe, at Dæmringen var bedst, — 
Naa, siden det er hende, Moer, saa skal det 



74 ALADDIN. 



Saa nøie just ei komme an derpaa. 
Forlanger hun den bedste Olie? 

MORGIANE. I Fald jeg turde bede eder om 
Den sletteste ; men det maa være Noget, 
Som der er godt. 

URTEKRÆMMEREN. Hun er en Oeconom. 

MORGIANE. Ja, ellers saae det galt ud. — Men hvad vil 
Dog al den Stads og denne Lysning sige? 
Jeg hører ogsaa hisset en Musik. 

URTEKRÆMMEREN. Er hun den Eneste i Ispahan, 
Som ikke veed, at Soliman, vor Sultan, 
Sin Datter gifter bort i Aften med 
Vezirens Søn, den unge Saladin? 

MORGIANE svimler. Hvad siger I, Herr Nabo? Hvad, Herr Nabo! 
Det forekom mig, som I talte, Nabo! 

URTEKRÆMMEREN. Saa tog I heller ikke feil, Moerlille! 

MORGIANE. Ak, kiære Nabo! saa maal om igien. 
Og giv mig noget Vand at lugte til 
For Skillingen, jeg skal hae Olie for; 
Thi jeg faaer Ondt. 

URTEKRÆMMEREN. Du hellige Prophet! 
Hvad feiler Konen? Kiære Morgiane ! 
Hvad har I mod Partiet? 

MORGIANE, Ak, jeg stødte 

Min Liigtorn, Nabo! det er hele Sagen. 
Farvel ! Jeg har ei Tid at see mig for. 
Jeg strax maa ind og tale med min Søn. 

Gaar. 

UR TEKRÆMMEREN «ng»tei.g. 
Nu render hun sin Vei, og laer mig staae 
Med hendes Skilling. Hm ! hvad skal jeg giøre ? 
Hei, Morgiane? — Hun er fløiten alt. — 
Jeg er en ordentlig, en redelig. 
Retskaffen Mand, som ei vil snyde Folk. 
Jeg har endnu til Dato aldrig stiaalet; 
Hvad saadan man kan vinde ved sin Nséring, 
Det er en anden Sag, deri er Hver 
En Tyv. Men denne Skilling! Hm! hm! hm! 
Det er en fattig Enke, det har tidt 
Mig skaaret i mit Hierte, naar jeg mærkte, 
At ei der var en Krumme Brød i Huset. 
Man kan ei hielpe alle Folk. Forleden 
Gav jeg den stakkels Kone dog to Svedsker 
For Ingenting, at stille Hungren paa. 
Men denne Skilling! — Hvis jeg skulde døe! — 
Jeg vil dog føre den til Bogs. 

Skriver. 

»Betroet 
En Skilling af den gamle Morgiane, 
Om der skal gives Olie eller Ho'dvand 
For samme, vides endnu ei med Vished. « 
See saa, det lettede ! Det er saa godt, 
At skrive Saadant op, for Livs og Døds Skyld. 

Gaaer ind. 



ALADDINS KAMMER. 

Han staaer forbittret med Lampen i Haand. I det han gnider den, aabenbarer 
LAMPENS AAND sig strax, og siger: 

Stærke Herre ! siig, hvad vil du? See, jeg venter paa dit Bud. 

ALADDIN. Knap tilsteder mig min Harme her at tale Ordet ud. 
Hør i Korthed givne Løfte, hør i Korthed Løftets Brud : 
Sultan Soliman mig loved med utvungen, villig Hu 
Hende, som mit Hierte elsker, ak, det smekkre Lilieskud ! 
At Gulnare skulde vorde min, jeg troede sikkert nu; 
Ha, men med et troløst Hierte vendte han sin Villie lumsk. 
Nu Vezirens Søn den hulde Mø han giver hen til Brud; 
Derfor stormer høit mit Hierte mørkt i Nattens Midnalsmulm. 
Hør da nu, hvad jeg dig byder, kiæk, af vældig Harme fuld: 
Naar Vezirens Søn er kommen, sig til Fryd og mig til Gru, 
Inden Brudekamrets Vægge til Gulnare, skiøn og huld, 
Tag da Sengen, hvor han hviler med den unge Rose, flux. 
Sving dig derpaa giennem Luften, bring dem herhid, hører du; 
I de høie Ætherstrømme kiæk dem giennem Himlen vug. 
Sæt saa Sengen her i Kamret, men sæt ham af Døren ud; 
At han plat sig ei kan røre, stiv ham med din Aande pust. 
Men lad hende roligt hvile, smækker, rød og hvid og rund ; 
Snart en Anden ved sin Side skuer og omfavner hun. 
Og naar hist i Østen Solen atter rødmer purpurfuld. 
Kom da hid at hente Sengen, sæt den, hvor du tog den, flux. 
Det er Alt, hvad jeg forlanger. Adlyd nu din Herres Bud. 

AANDEN 
Hvad du byder, snart jeg lyder. Men det var paa Tiden nu ; 
Havde du end tøvet lidet, var det hulde Blomster brudt. 

Han forsvinder et Øieblik, men kommer strax tilbage igien med Brudesengen i sine Arme, hvori 
Gulnare og Saladin ligge. Han tager Saladin ud, og siger til Aladdin: 

Glæd dig nu, min ædle Herre ! Deiine Svend skal holde Vagt 
Uden Huset, kige Stierner paa den kølige Altan. 

Han forsvinder med Saladin. 
GULNARE reiser sig op i Sengen, 

Ak, hellige Prophet! hvor er, hvor fer jeg? 

Hvo redded mig, hvad stor, usynlig Magt, 
Da plat fortvivlet, uden Haab om Frelse, 
Jeg skiælved alt i den Forhadtes Arme? 
Hvor er jeg? Er det Alt en venlig Drøm? 
Det kom mig ogsaa for, som om jeg saae 
Den skiønne Yngling, der bag Pillen stod 
Hist ved mit Bad, og som bestandig svæver 
Sødt for min Siæl fra dette Øieblik. 
Hvor er jeg? Hellige Prophet ! hvor er jeg? 

ALADDIN triner frem, og kaster sig ned for hendes Leie. 

Tilbedte ! i din Elskers Varetægt, 

Han, som er Intet, Intet uden dig, 

Som elsker dig, og som den store Allah 

Gav stærke Midler til at vorde din. 

Fat Mod, og skiælv ei. Din forhadte Brudgom 

Er borte, frygt dig aldrig meer for ham ; 

Han staaer paa Taget som et Kirkespiir. 

Men siig oprigtigt, deiligste Prindsesse ! 

Om vel du muligt kunde elske mig. 

Du nævnte mig jo nys. O, du har seet mig. 

Og ikke glemt mit Aasyn. Søde Haab! 

Tager hendes Haand. 

GULN A RE. Est du en hellig Engel, som Prophet en 
Har sendt mig til min Redning, skiønne Yngling? 

ALADDIN henrykt. O, hvor hun hviler sødt ! Det tynde Flor 
Forgieves prøver paa at hylle ind 
De yppige, de søde Yndigheder. 
Ha, siig, du deiligste Uskyldighed ! 
Siig, kan du elske mig? 

GULNARE, Jeg elsker dig 

Fra første Øieblik, jeg saae dig, Engel ! 
Ak, fra min Barndom i det stille Harem 
Har jeg kun seet saa Faa af dine Lige; 
Dog er jeg vis derpaa, at der er Ingen, 
Der kan henrykke mig saa sødt, som du. 

ALADDIN O Salighed ! 

Kysser hende. 

Saa! nu est du min Brud. 
Thi jeg er ingen Engel, Gud skee Tak! 
Men kun et Menneske af Jord, som du. 
Sov sødt. Jeg hviler ved din hulde Side ; 
Men indtil Allah har befæstet vort 
Sødtslungne Baand, skal dette blanke Sværd, 
Som her jeg lægger mellem dig og mig, 
Bortskræmme, som en blinkende Cherub, 
Det syndefulde Støv fra Paradiis. 



ALTANEN PAA HUSET. 



Ha, Skiændsel og Foragt! Fortvivlelse! 
Hvad? end bestandig? Usle, svage Arm! 
Kan du ei røre dig? Ak, ei et Lem! 

Kold staaer jeg, uden al Bevægelse. 

Det var, som om han havde fløitet Marven 

Af alle mine Been. Alt, Alt er huult. 

Stiv er jeg, mat, som om jeg havde slumre 

Paa Græsset i den vaade Nattedug, 

Og vaagned lam, og rørt som af et Slag. 

»Staa der,€ saa griinte han, den fule Aand; 

»Staa som Loths Hustru, som en Støtte Salt,« 

Saa raabte han, og svandt. Ha, Helvede! 

Nys varm og kraftig i en Brudeseng, 

Ved en Prindsesses trinde, hvide Barm, 

Paa Nippet til at styrte mig i Vellyst — 

Og nu — stiv som en Stokfisk! — Ingenting 

Bevæger sig; kun Vinden i min Kaftan, 

Og mine Øine vendt mod Stiernerne, 

Og Tungen, Afmagts bandende Herold. 

Jeg overlever ikke denne Nat. 

En Anden hviler nu i hendes Arm, 

Og tømmer Glædens Bæger ud til Bunden, 

Som først var skienket i og fyldt for mig. 

Ha, Raseri! Ha, grumme Nidkiærhed, 

Giør Ende paa mit Liv ! I blege Stierner, 

Nedstyrter eder flux, og knuser mig! 



m^A 



v;^**''®^''*' 



faa Muiignea, ena paa umuiigiiea. 

SOLIMAN. For altsaa ret at komme efter Sagen, 
Saa holder jeg det for at være bedst. 
At vi med Rolighed end oppebie 
Den tredie Nat; at jeg og du, Vezir! 
I Brudekamret skiuler os, og see 
Med egne Øine Sagens Sammenhæng. 

VEZIBEN. Sindrig er din Beslutning, store Fyrste! 
Hvis kun det er en Feberdrøm i Blodet, 
Saa see vi Intet; dersom det er Sandhed, 
Saa see vi det med vore egne Øine, 
Og kan da føie vore Barn (endskiondt. 

Hvad mig angaaer, med Smerte) i at løse 
Det nylig helligslungne Ægtebaand. 

ZULIMA. Hvad siger da, min elskte Datter! du 
Til dette Forslag? 

GULNARE. Hvad min Fader ønsker, 

Det vil jeg ikke sætte mig imod. 

VEZIREN. Saa er til videre da Tingen afgiort. 

SALADIN. Nei, bi ! Jeg har dog vel et Ord at sige 
I Lauget med ved denne Leilighed? 
Jeg elsker eders Datter, store Sultan ! 
Og indseer meget vel min sieldne Lykke ; 
Men ei for hende, ei for hele Verden 
Jeg prøved end et saadant Vovespil. 
I veed ei, hvad det er, at staae med Ryggen 
Stiv som et Spegespid, til Gitterværket, 
Og uafladelig med tvungne Blik 
At see paa Stiernerne og Melkeveien ; 
I veed ei, hvad det er at blive rusket 
Af Aander, mærker jeg, min store Sultan! 
At see en anden Mand at gaae til Sengs 
Med eders egen Kone, mens I staaer 
Og gaber, som en Hund, paa Hundestiernen. 
Prindsessen der har godt nok for at føie ; 
Hun bliver i sin bløde varme Seng, 
Der er saa bred og magelig, at Sværdet, 
Som ligger mellem Diævelen og hende. 
Kan ikke røre, naar hun selv ei vil. 
Og overalt — hvad dette Sværd angaaer — 
I sagde selv: hvad ei man havde seet 
Med egne Blik, var vanskeligt at troe; 
Og jeg har rigtig nok min Kone seet 
I Sengen hos den skammelige Trold, 
Men Sværdet har jeg ikke seet. Maaskee 
Er den Idee om Sværdet kun en Drøm 
(Som selv I sagde før, min store Sultan !), 
Et Foster af Prindsessens varme Blod. 

GULNARE. Forvovne! 

ZULIMA opbragt. Slige Tanker tør du yttre 

Om — 

SOLIMAN. Jeg kan ikke bare mig for Latter. 
Kom op at skiendes til ! Alt bedre. Børn ! 
Det forekommer mig ret, som naar Hunden 
Om Natten staaer og giøer ad Maanen og 
De lette Skyer, der drive den forbi. 

VEZIREN, Fat dig, min Søn ! Est du en Mand, og tør 
Ei vove dig en Nat endnu i Faren 



? 

For slig en Perle? Jag din Rædsel bort, 
Hvis du vil gielde for min Søn. 

SALADIN, Min Fader! 

Min Daad bestemmer ei min Moders Daad. 
Hvis jeg er eders Søn, saa blier jeg det. 
Om jeg saa aldrig mere staaer forstenet. 
Jeg indseer vel, at slig Begivenhed 
Maa komme eder her lidt ubeleiHgt: . v *.- :^ 

At være Svoger til en persisk Sultan, — > , . j 

Er herligt, som at være Svigersøn ; 
Men jeg kan ikke hielpe eder heri. 
Og skiøndt vel sønlig Lydighed er stor, 
Saa er det dog en Smule stærkt forlangt, 
At jeg skal staa paa Taget som en listap 
Hver Nat til Ære for min elskte Slægt, 
Imens en Anden sover hos min Kone. 

VEZIREN. Du glemmer den Ærbødighed, du skylder 
Din Sultan, Sultaninde, Fader, Brud. 

GULNARE. Min elskte Fader! giv mig eders Minde; 
Hvad Saladin forlanger, ønsker jeg. 

SOLIMAN. Hvad siger du, Vezir! hvad skal vi giøre? 

OBERSTEN OVER LIVVAGTRN træd.r ma. 
Den gamle Stiernetyder Ali Baba 
Staaer udenfor med sneehvidt, blottet Hoved; 
Han beder, store Sultan ! om det Held, 
At maatte kaste sig for dine Fødder. 

SOLIMAN. Han komme ! 

Obersten gaar. 

Det er en bedaget Olding. 
Som læser viis i Nattens blanke Stierner. 
Midt paa de flade Marker har jeg bygt ham 
Et vældigt Taarn, hvor han hver Nat kan see 
Hvert selsomt Tegn, dei' sker paa Himlen. 

SALADIN ærgerlig. Sclsomt? 

Jeg kan forsikkre eder, store Sultan! 
Der er ei mindste Smule Selsomt ved ; 
Man staaer og gaber, det er hele Sagen. 

ALI BABA træder Ind. Guds Hge Fred med Persiens Monarch. 
Hans Throne staae, huldt blomstre al hans Slægt ! 

SOLIMAN. Tak, Ali ! hvilken ny Opdagelse 
Har drevet dig fra Taarnet til mit Pallads? 
Thi uden Sligt var du vel neppe kommen ; 
Du elsker Eensomhed. 

ALI BABA. Ja, store Sultan! 

Jeg er en bøiet Olding, træt af Verden. 
De smaa Begivenheder, som der skee 
Paa Jorden, matte snart det vante Øie : 

Aladdin. 

Der synes selv de største mig kun smaae. 
Naar Alderdommen med sin Sølvervinge 
Bedækker os, da hæver sig vort Blik 
Fra Jorden til den stiernerige Himmel; 
Did stirrer det, som til det rette Hiem, 
Hvorhen vi om en føie Tid skal komme. 
Hvad mig angaaer, saa finder jeg min Trøst i, 
Med from Opmærksomhed at agte paa 
De svage, matte, spredte Glimt af Himlen, 
Til Porlen aabner sig, og sender mig 
Sin samletskiønne Morgenglands i Møde. 

SOLIMAN. Hvad har du da at aabenbare mig? 

ALI BABA, Som efter vante Viis i stille Midnat 
Jeg vandred paa mit høie, røde Taarn, 
Og som jeg havde holdt min Aftenandagt, 
Saa lod jeg fromt mit Blik paa Maanen hvile. 
Jeg tænkte paa, hvordan Propheten eengang, 
For at bevise flux den vantro Jord 
Sin Høihed og sin Vælde, sendt fra Gud, 
Nedvinkte den fra Himlen, at den faldt 
Med Klang til Jorden brat i tvende Stykker, 
Hver paa sin Kant af Bierget Elikais; 
Hvorpaa han atter ved sit Magtens Bud 
Den sammensmelted, og lod lys den stige 
I Æthren, hvor den havde funklet nys. 
Som nu jeg vandred saa med fromme Tanker, i 

Blev Scflvermaanen pludselig formørket, 
Saa at den hele Jord blev sort som Kul. 
Da skreg i Skoven Uglerne af Skræk, 
Og Hundeglammet standsed her i Byen. 
Men jeg var rolig, skiøndt jeg merkte vel. 
At det var ingen Sky ; thi Himlens Bue 
Var reen og klar, og ingen Sky desuden 
Var mægtig til at mørkne saa, som nu. 
Jeg tænkte : er det Allahs Velbehag, 
At kalde hele Skabningen for Dommen; 
Han har alt givet Dødens Engel Vink, 
Den høie Israfil, som rede staaer 
Bestandig, med sin blinkende Basun 
For Munden til at støde Verden ned 
Med det uhyre Skrald — hans Villie skee ! 
Men som jeg knælende med uforstyrret 
Og roligt Blik betragted dette Syn, 
Fik Maanen pludselig sin Glands igien. 
Og ved dens lyse Skin jeg nu blev vaer. 
At hvad der havde mørknet Jorden nys, 
Var Skyggen af en Engels brede Vinger, 



Der foer igieimem Luften med en Løibccnk 

Af Ibenholt og Guld, bvorpaa der )aae 

En Mand og Qvinde. Langsomt sank de ned. 



Og svandt tilsidst bag eders Pallads, Herre! - 

Hvad nu det sieldne, underlige Tegn 

Vil sige, veed jeg ei; men Pligten drev mig 



M AL^mis. 

Til at kundgiøre dig det, store Sultan ! 
Allah forbyde naadig i sin Himmel, 
At noget Ondt det skulde varsle dig. 

GVLNARE. Nu, kiære Fader! tvivler du endnu? 

SALADIN. Er det endnu en daarlig Feberdrøm? 

SOLIMAN. Prophetens Veie er usporlige. 
At dette Ægteskab er Gud imod. 
Det seer jeg tydeligt, og kalder det 
Tilbage flux. 

GVLNARE. O, Tak min elskte Fader! 

SALADIN. Tak, store Sultan! 

VEZIRBN -ftid=.. Ha, fordømte Drøm! 

Du vækker mig af alle mine Drømme, 
Der sprang, som Blomster, ud af dette Bryllup, 
Jeg faaer vel ogsaa takke. 

Tak, min Sultan! 
SOLIMAN. Besynderligt! — Kom, følg mig i mit Divan. 



SULTANENS DIVAN. 



MORGIANE III Een af Miengd™. Nu, nu! han har jo ikke nødig just 
At støde mig i Siden. Staa han rolig. 

Til Tiden kommer. Det er ingen Sag, 
At prøve Styrke med en gammel Kone. 

KARLEN beskienket. Hvad har hun her at giøre? Gaa hun kun; 
Hun faaer saa ei vor Sultan nu i Tale. 
Han taler kun med slige Folk, som jeg, 
Der har en vigtig Ting at forebringe. 

MORGIANE. En Ting af Vigtighed? Saa tænker han, 
At jeg har intet Vigtigt at forlange ? 
Jeg kommer for at bede om hans Datter 
Gulnare til min Søn. 

KARLEN. Aa, hold sin Kiæft; 

Det er jo Galmands Snak. Men hun maa vide, 
Jeg kommer for at klage paa hans Hest; 
Thi jeg er Staldkarl, seer hun ! Hun taer feil, 
I Fald hun troer, at jeg er fuld, min Moer! 
Thi fuld kan ingen blive uden Viin, 
Og Viin er jo forbudt i Alkoranen, 
Og Fanden maatte tygge Opium. 
Men nu har Hesten sparket mig for Maven, 
I Hiertekulen, saa jeg faldt omkuld. 
Og det er ikke første Gang, det Asen ! 
O, Gud forlade mig, jeg burde ikke 
Saaledes tale om vor Sultans Hest. 
Men jeg har alt saa ofte varskoet den; 
Og troer den, den kan giøre, hvad den vil. 
Fordi at den er Hest, og jeg kun Staldkarl? 
Nei, nei, en fattig Karl har ogsaa Ret. 

MORGIANE for sig. Hvad dog en Sultan alt maa høre paa! 
Det maa dog ikke være just saa let, 
At holde Staten rigtig i Balance, 
Især naar Undersaatterne er fulde. 

SOLIMAN. Vezir! ha, seer du atter hist i Døren 
Den gamle Kone, som forleden bragte 
De sieldne Ædelstene? 

YEZIREN forbitret. Hvllkeu Frækhed ! 

Jeg har forbudet hende frem at komme 
For eders Throne, Herre ! til I selv 
Lod hende kalde; og dog kommer hun. 
Jeg vil strax lade Vagten — 

SOLIMAN. Bi, Vezir! 

Jeg faaer vel atter nu, som flere Gange, 
Her være eders Raad, i Stedet for 
I burde være mit. Dæmp eders Vrede, 
Og tænk paa, hvad der skaffer Thronen Ære, 
Og hvad der skader den. I Glædens Ruus 
Slap der et Løfte af min Mund, som vel 
Ei holdes kan, dog heller ei udslettes 



86 ALADDIN. 



Med Voldsomhed, thi Vold opvækker Harme, 
Og Harme Lyst til Hevn, og Lyst Forsøg. 
Hvor det kan undgaas ved et Øiebliks 
Velgiorte Overlæg, der bør det skee. 

VEZIREN, Min Sultans muntre Lune nøder mig 
Fast til at lee: Harm, Lyst til Hevn, Forsøg! 
En Skrædderdreng mod Sultan Soliman I 

SOLIMAN. Han være, hvad han vil, saa er han dog 
Min Undersaat, og jeg hans Overherre. 
Min egen Høihed vinder ved at agte 
Den Hiord, mig Allah gav at forestaae. 
Behandler jeg den skiødesløst som Qvæg, 
Saa giør jeg selv mig til en ussel Hyrde. 

VEZIEREN. Tilgiv min Hidsighed, min vise Sultan ! 
For Godhed er den høist begribelig. 
Den koldeste Natur jo springer op, 
Naar Nogen rører ved dens friske Saar; 
O^ mit — behøver jeg at sige meer? 
I veeii, min ædle Herre! hvilken Glæde 
Der sødt beruste mig ved Tanken om. 
At eders hulde Naade havde vandet 
Mit gamle, halvuddøde Stammetræ 
Med persisk Fyrsteblod: opløst Rubin, 
Af Morgensolen venlig giennemvarmet. 
Jeg dølger ei de søde Drømme. Ak, 
De svandt, som Maanen for den lumre Dag; 
Og nu — 

SOLIMAN. Vel! jeg begriber det, min Ven! 
Men du har lovet ei at røre ved 
Et Saar, der smerter mig, saavel som dig ; 
Gaa altsaa hiint forbi, og siig, hvad her 
Du mener der er bedst for os at giøre. 

VEZIREN. Da det er eders Hensigt kun at skræmme 
Den Daarlige herfra, og ei at straffe, 
Saa paalæg hendes høistforelskte Søn 
at giøre, hvad I veed han ei formaaer ; 
Det skaffer os for deres Daarskab Ro. 

SOLIMAN. Vel talt! Lad hende strax da komme frem. 
Og lad de Andre bortgaae for i Dag. 

Veziren vinker Morgiane frem. Hun knæler for Tronen. Alle de Øvrige forføie sig bort. 

SOLIMAN. Jeg kiender dig, og veed, hvorfor du kommer; 
Har heller ikke glemt mit Ord til dig. 
Jeg sagde sidst, at den, der kunde give 
Slig Gave, som du bragte fra din Søn, 
Han kunde blive en Prindsesses HuslDond. 
Hvad da jeg sagde, siger jeg endnu; 
Thi er din Søn saa rig paa sieldne Sager, 

At han kan give slige Ting, som hine, 

Blot i den brugelige Divanskat. 

Saa er et sligt Parti ham ei for høit. 

For altsaa nu at komme efter dette 

(Thi umuligt var det, at kun Hændelsen 

Har skaffet ham den sidste sieldne Skat), 

Saa hør nu, hvad jeg fordrer til Beviis: 

I Morgen, og ved denne Tid omtrent. 

Skal han mig sende fyrgetyve Bækk'ner 

Af drevet Guld, og de skal være fyldte 

Med Ædelstene af det sidste Slags. 

Og disse fyrgetyve gyldne Bækk'ner 

Skal fyrgetyve sorte Slaver bringe. 

Og disse fyrgetyve sorte Slaver 

Skal følges hid af fyrgetyve hvide. 

Hvis dette skeer — saa staaer jeg ved mit Ord, 

Og gifter strax min Datter med din Søn. 

Hvis ei det skeer, saa lad mig aldrig høre 

Endnu et Ord fra eder. For hans Gave 

Tilgiver jeg da hans Forvovenhed, 

Paa Vilkaar, at han aldrig prøver paa. 

Ved eder eller nogen Anden, tiere 

Til mig at komme med sit frække Forslag. 

Han reiser big, og gaaer bort med Viziren. 
MORGIANE ganske slukøret. 

Ja, saadan gaaer det. Har jeg ikke sagt det? 

Nu staaer han der en Kiøn. Det lader net! 

Har jeg ei ti, ei tyve Gange sagt ham : 

Aladdin ! næbbet Qvæg forliges bedst : 

En tintet So og skurvet Orne trække 

Bedst sammen. Kiære Søn! siig mig, hvad skal 

Et Jettehoved paa et Dvergelegem? 

Sy ikke Fløielsklud til Vadmelskofte. 

Behøver jeg at sige dig, min Søn ! 

At Skarn og Vox ei brænder eens i Kirken? 

Men det var Præken kun for døve Øren, 

Det hialp ei meer, end at slaae Vand paa Gaasen. 

Nu har han det saa godt, det arme Skrog! 

Bagefter kommer Humlen. Morgenlatter 

Blier ofte Aftengraad. Men som man reder, 

Saa ligger man. Hvad vilde du, min Søn ! 

Paa den Galei. Bagefter kommer tyndt 01. 

Gaaer. 

STUE. 

Aladdin. Morgiane kommer ind. 

ALADDIN løber hende imøde. Nu, kiærC ModCF? 

MORGIANE. Nu, min kiære Søn? 

Afsides. 

Ak, gode Gud ! jeg har ei Hierte til 

At sige ham, hvordan det hænger sammen. 

ALADDIN. Nu, Moder? I har altsaa været hos — 

MORGIANE. falder liam i Talen. 

Hos Slagteren? Ja, kiære Søn! det har jeg; 
Vi faaer en deilig Oxesteg i Morgen. 

ALADDIN. Det spørger ingen om. Men har I været — 

MORGIANE. Hos Skrædderen? O ja, min hierte Søn! 
Hvad det dog er en venlig, artig Mand ! 
Det var din Faders gode, gamle Ven, 
Endskiøndt de dog var Skræddre begge to. 
Din Fader syede, som du veed, bedst Kapper, 
Den Anden havde meest Genie til Buxer; 
Saaledes sad de i Samdrægtighed. 
Hver var en dygtig Skrædder i sit Fag. 
Den Ene overskred den Anden ei. 
Den Anden roste tidl din Faders Kapper, 
Til Giengield blev hans Buxer rost igien ; 
Og saadan gik det herligt nogle Aar. 
Ak, det var Skrædderlaugets bedste Tid. 

ALADDIN. Men siig mig dog — 

MORGIANE. Hvad Skrædderen vel sagde? 

»Vær hun forsikkret,« sagde han, »min Moer! 
At jeg skal sye for hendes kiære Søn 
Saa godt, som selu han kunde have syet, 
Hvis han var blevet ved sin Faders Haandværk.« 

ALADDIN. Ha, hvem spør da om Skrædderen? 

MORGIANE. Min Søn ! 

Hvo høit vil flyve, falder ofte ned. 

ALADDIN. Jeg mærker nok, hvad Klokken alt er slaaet; 
Men, ved min Kiærlighed og skiændte Ære, 
Det bliver Sultan Soliman et farligt. 
Et rædsomt Lykkespil. 

MARGIANE. Det er ei godt. 

At spise Kirsebær med store Folk ; 
Saa faaer man Stenene i Øinene. 

ALADDIN. Ja, jeg skal stene ham og øine ham ! 
Nu, skynd jer, Moder! siig mig Alting, Alting. 

MORGIANE. Hvad skal jeg sige dig? Du veed det jo. 
Du har jo allerede giettet det. 
Ved den Ting er der intet meer at giøre. 

Det Bedste er at lade Stenen ligge, 
Som ei kan løftes, og at skrive Alting 
I Glemmebogen. 

ALADDIN. Ha, jeg brister fast 
Af Harme. Bi du mig, min lille Sultan I 
Du Stodderkonge! bi du mig, du Stolte! 
Ha, jeg skal vise dig, med hvem du narres. 
Troer du at trække mig frem og tilbage 
Ved Næsen, eftersom dit Lune byder. 
Som dine svage Hverdagskryb maae laale, 
Reent ubekymret for din Manddomsære, 
Du Usling? rolig ved den arme Tanke, 
Som Faaret, da det brægede mod Ulven: 
»Jeg staaer saa høit, han ei kan ramme mig.« 
Men jeg skal ramme dig, vær du forsikkret. 

MORGIANE. Aladdin I dæmp dit hede Temprament, 
Det giør dig reent ulykkelig, min Søn ! 

ALADDIN. Ulykkelig? Hvori bestaaer min Lykke? 
Forstaaer I jer paa den? Min Lykke er 
At sætte det igiennem, som jeg kan; 
At overvinde hver en ussel Hindring. 
Dertil har jeg en dygtig Ladning Mod, 
Forsynet med saa stor en Slump Foragt, 
At hvis jeg skulde bukke for min Drift, 
Saa kaldte jeg selv dette Buk en Lykke. 

MORGIANE. Naar Strængen spændes høit, saa springer den. 

ALADDIN. Det hændes nu og da de raadne Strænge. 
Men nok om dette! Hvordan lød hans Ord? 
Han bød jer ligefrem vel bort at gaae? 
Han tugtede vel min Forvovenhed, 
Og lod, som om han havde Alting glemt? 

MORGIANE. Nei, det just ikke. Søn ! Nei, tværtimod 
Saa stod han ved hvert Ord, han havde sagt. 
Men det er jo det samme med hans Ord, 
Naar Følgen blier den samme. 

ALADDIN. Siig hans Ord. 

MORGIANE. Hans Ord var disse : hvis du sendte ham 
I Morgen fyrgetyve gyldne Bækk'ner, 
Hvert fuldt af malet Glas, som Frugterne, 
Saa skulde du hans Datter faae til Kone. 
Men, notabene, hvert et Bækken skulde 
Du lade bære af en kulsort Slave, 
Og denne Slave, troer jeg, skulde bæres 
Igien af een, som der var ganske hvid. 
Hvis dette nu du bragte strax i Stand, 
Saa blev Prindsessen din. Men, gode Gud! 
Hvorledes skulde det da vel gaae til? 

Aladdin. 

ALADDIN. Hvorledes? Er det Alt, min Moder! det? 

MORGIANE. Min Søn I mig synes, det er meer, end nok. 

ALADDIN. Hvi har I uden Aarsag bragt mit Blod 
I Kog og giort mig opbragt paa vor Sultan? 
Den Fordring er jo overmaade billig. 
Og skal i Morgen blive opfyldt. 

MORGIANE. Hvad? 

I Morgen? hvad? i Morgen? og hvordan? 

ALADDIN. Ved Lampen. 

MORGIANE himmelfalden. 

Lampen I — Lampen! — Hillemænd, 
Den havde jeg reent glemt, -r- Ved Lampen? ei! 
Hvem tænker ogsaa altid nu paa Lampen? 
Ved Lampen, Søn? Saa mener du, at Lampen — 

ALADDIN. Ja, kiære Moer ! det mener jeg forvist. 

MORGIANE. Du med din Lampe! Andre Folk har ei 
Saadan en Lampe. Det er da at sige. 
Hvermand har vel en Lampe, som den er; 
Men denne — 

ALADDIN. Er just ingen Hverdagslam pe. 

MORGIANE. Jeg tvivler dog, min Søn ! Tro mig, det gaaer 
Vist over Geistens Kræfter. 

ALADDIN. Vi faaer see. 

Hvad der gaaer over Geistens Kraft, hvad ei, 
Veed Ingen bedre, Moer! end Geisten selv. 
Vi strax vil nu forsøge det — 

MORGIANE. Bi lidt, 

Min Søn! jeg skal et Ærind ud i Byen. 

Hun gaaer. 

ALADDIN. Den Lampe faaer hun aldrig i sit Hoved. 
Hun glemmer den bestandig. Selsomt nok! 
Naar hun vil lægge Planer for mit Liv, 
Saa kommer Lampen aldrig i Betragtning, 
Saa er jeg slet og ret kun hendes Søn, 
Og ikke Lampens Herre. Nu velan ! 

Han tager Lampen frem. 

Om jeg er Herre, gielder et Forsøg 

Han gnider. 
LAMPENS AAND aabenbarer sig. 

HoUa ho! min ædle Hersker! Knap du gned, før strax jeg kom, 
Fløi herhid, og staaer nu rede at fuldføre hvert dit Ord. 

ALADDIN. Aldrig meer end nu jeg trængte til din Hielp. Din 

Kraft er stor. 
Dette trøster, giør mig sikker, driver hurtig Frygten bort. 

LAMPENS AAND. 
Meget vel, min ædle Herre ! Siig din Trang, og"^spar din Roes, 

ALADDIN. 
Fyrgetyve gyldne Bækk'ner, drevet Guld, mærk vel mit Ord, 

Maa du skaSe mig, og bringe giennem Luftens tynde Flod. 
Fyldt maa hvert et Bækken være, stablet i en Straaletop, 



Med Demantens klare Æther, med Rubinens røde Blod, 

Med Smagradens grønne Jordbund, med Sapphirens Himmelloft; 



92 ALADDIN. 



Store, funklende og sieldne, som de stolt og liDigt groe 

Hist i Biergets dybe Have, sprungen af den skiulte Rod. 

Men da ingen Ædelsteen er til i Verden ganske sort, 

Maa du skaffe sorte Slaver til at bære Skatten fort. 

Og for ret at spragle denne smuktindsprængte Farveflok, 

Saa lad fyrgety ve hvide følge disse, Fod for Fod, 

At de parviis vandre langsomt: Sort med Hvid, og Hvid med Sort. 

Hyl et Tæppe om hvert gyldent Bækken af det gyldne Mor, 

Hvor med Silke ind er vævet Markens nydeligste Blomst. 

Bring mig dette hid i Morgen, har du Kraft, som du har Mod. 

LAMPENS AÅ^D. 
Alt skal staae, min ædle Herre! paa det Sted, hvor nys jeg stod. 

Porsvinder. 
ALADDIN gnider iglen. 

Ei saa hurtigt, kiære Slave ! Vi er ikke færdig end. 

LAMPENS AAND. 
Du behøver kun at gnide, saa er jeg der strax igien. 

ALADDIN. 
Hør da nu opmærksom, hvad jeg meer dig har at sige her. 
Denne Gave, som du skaffer, er til Soliman en Skienk; 
Naar han den har faaet, negter han mig ei sin Datter meer. 
At jeg altsaa nu maa komme i et saadant Optog frem. 
Som det sømmer sig en Fyrste, sig en Sultan, seer du selv. 
Først et Bad du frem maa trylle, hvor paa alle Vægge leer 
Broget Marmor og Agater, venligt sænkt i Midten ned. 
Der maae sprudle tvende Kilder, høire kold og venstre heed, 
At jeg selv kan Vandet blande, eftersom mig tykkes bedst. 
Deilige Opvarterinder der maae stande sødt beredt. 
For med Badejord og Duge mig at vederqvæge ret. 
Skaf mig saa en prægtig Klædning, stærke Aandl naar det er 

skeet; 
Og en Sabel fra Damaskus og en vild arabisk Hest, 
Som min steenbesatle Tøile dog kan læmme flux og let. 
Skaf min Moder, hvad hun bruger: Klæder, Linned, Flor, og sex 
Unge, deilige Slavinder, til at følge hendes Fied. 
Meget blier jeg dig forbunden, mægter du en slig Idræt. 

LAMPENS AAND. 
Af hvad du endnu har fordret, er mig Intet mere let. 

Forsvinder. 
ALADDIN gnider iglen. 

Atter frem jeg dig maa kalde. Selv du giør dig Veien lang. 

LAMPENS AAND, 
Før din Finger af at gnide, end min Fod blier træt af Gang. 

ALADDIN, 
Naar nu Alt gaaer efter Ønske, naar nu Alt er kant og klart, 
Naar det lakker mod den søde, længstforønskte Brudenat, 
Byg mig da af parisk Marmor hist et blændende Palads 

Lige for vor Sultans Harem paa den rummelige Plads. 

Byg del, som din Viisdom byder; men hvad Herlighed og Pragt 

Kan formaae, lad det fremtræde. Byg i delte Slot en Sal 

I en Fiirkant, vid og prægtig, med en Kupel oven hvalt; 

Fiir og tyve haie Vindver skue til hver Verdenskant! 

Ikkun eet af disse Vindver ufuldendt dog blive lad ; 

Hvorfor dette jeg forlanger, skal du vel erfare snart 

Hold mig der et herligt Bryllup, giør den mørke Nat til Dag 

Med de virakblandte Fakler i den rummelige Sal. 

Lad et Cbor Sandsigerinder føre op et luftigt Bal, 

Mens en anden Flok forlyster os med Citherspil og Sang. 

Kan du det, min elskte Slave? Siig oprigtig, om du kan. 

LAMPENS AAND. 
Ja, saa let, min ædle Herre! som en Vind kan kruse Vand. 



INDGANGEN TIL SULTANENS PALADS. 

FØJtSTE VAGT. Ha, hvad er det? Seer du den store Sværm 
Af Mennesker? Den nærmer sig til Slottet. * 

En prægtig Flok af Herrer, vist nok Prindser, 
Gaar mellem den. Skynd dig og meld vor Sultan, 
At nys en Flok af andre Rigers Fyrster 
Herhid er dragne for at gieste barn. 



SOLIMAN. Velkommen, elskte Broder! megen Glæde, 

Ret megen Glæde skienker I vort Hierte 
Med delte saa uventede Besøg. 

SLAVEN knæler. Jeg er en Slave, Herre! ingen Prinds; 
Den fiirsindsty vende i denne Række, 
Vi komme for at bringe eder her 
Den Gave, som Aladdin skylder eder. 

SOLIMAN. Hvordan? I Slaver? klædt i Fyrstepragt! 
Fra ham? fra Skræd — fra Ynglingen Aladdin? 

SLAVEN. Ja, stolte Sultan ! 

SOLIMAN, Og den gamle Frue, 

Omringet af de deilige Slavinder? 

SLAVEN. Hans Moder. 

SOLIMAN. Hvad? den gamle Skrædderenke? 

MORGIANE daacr Sløret uuide. Ja, uaadlgste Herr Sultan! Kiender I 
Mig ikke? O, det reiser sig nok af, 
Jeg havde Sløret over Øinene. 

SOLIMAN. Vezir! 

VEZIREN. Min Sultan ! 

SOLIMAN. Jeg forstenes brat. 

VEZIREN. Jeg er alt Steen. 

SOLIMAN. Kom, Morgiane ! kom, 

Lad alt dit Følge træde i mit Slot. 
Der skal du vække mig af denne Drøm. 

MORGIANE. Det er slet ingen Drøm, Herr Soliman! 
Det er en ordentlig Begivenhed, 
Hvor Alt gaaer til foruden Hexeri. 
Kom, Slaver! følger mig og eders Herre. 

SOLIMAN. Hvis det er ingen Drøm og intet Blændværk, 
Saa er Gulnåre snart Aladdins Brud. 

SLAVERNE. Vor Sultan og hans Søn Aladdin leve! 

De gaae ind. 



ET PRÆGTIGT MARMORBAD. 

Aladdin. Sandsiger inder opvarte ham usynlige. 
PERIBANUy deres Dronning. 

Kom nu, min vakkre Yngling ! 

Nu Alt er tilberedt; 

Alt, hvad dit Hierle ønsker. 

Er efter Ønske skeet': 

En sval og kølig Grotte 

Nu herligt hvælver sig, 

De slebne Marmorsider 

Saa glat omgive dig. 

Paa Bunden strøet er bleven 

Fiint Alabastersand. 

I Badet bølger Rosen- 
Og klart Lavendel-Vand ; 

Saa huldt det sig forened, 

Da sit Bassin det fandt. 

O, see den rene Bølge, 

Saa klar som Diamant! 

Her paa din høire Side 

Du lede kan en Bæk; 

Den kiølles giennem Lilier 

Og bag en Rosenhæk. 

Her paa din venstre Side 

En anden strømmer ned; 

Den skummer ud fra Bierget, 

Og den er vild og heed. 

Nu, Elskte! kan du blande, 

Som det dig lyster selv, 

Den kølne Bæk fra Dalen 

Med heden Klippe-Elv; 

Og naar du da er tvættet 

Og vederqvæget nok, 

Skal du med Dage tørres 

Sødt af en Jomfruflok. 
ALADDIN. Ha, skiønne Stemme! lad mig see den Mund, 
Den Fløite, hvoraf dine Toner strømme. 
Hvi skiuler du dig, milde Rosenbusk? 
Hvi skiuler du dig grumt, mens Nattergalen 
Sødt synger giennem dine Purpurblade? 

PERIBANU. Qvæg dig, min vakkre Yngling! 

Ved Rosens milde Duft, 
Men ei forlang at skue 
Og at omfavne Luft. 
Vi staae for dig, men jordisk 
Er kun dit hede Blik, 
Det giennemborer Væsnet 
Flux, som et Dolkestik. 
Forlang da Intet mere ; 
Du føler jo vor Magt. 
Kun sielden frem vi komme 
I jordisk Q vindedragt; 
Kun saare, saare sielden, 
Og mindst, som nu, min Ven ! 
I Badet hos en afklædt 
Letsindig Ungersvend. 

ALADDIN. O, Qval i al min Vellyst og min Glæde I 

Han springer i Badet. 

SANDSIGERINDERNE synge. 

Skyller, hulde Bølger! skyller 
Rundt omkring de runde Muskler, 
Smidig giør de stærke Sener, 
Styrk den friske Nervesaft. 

ALADDIN. Hvordan? Det kom mig for, som Bølgen sang! 

SANDSIGERINDERNE. Kølt er Blodets varme Purpur, 

Svalt er nu dit unge Hierte, 

Frisk din sorte Haarlok glindser, 

Stig nu atter i din Kraft. 
ALADDIN. Hvordan? Det kom mig for, som Luften klang ! 

SANDSIGERINDERNE. Stig nu atter i din Kraft. 

ALADDIN. Jeg stiger alt, jeg stiger. 
Usynlige, tilbedte, søde Piger! 
Omfavner mig da nu. — O, hvilken salig 
Fornemmelse! jeg tørres af Zephyrer, 
Af lune Vinde fra en Gyldenlak. 

PERIBANU. Bringer nu i Badet ind 

Skiønhed i sit Rosenskin, 
Styrke med sin lodne Krop ; 
Henter dem fra Fieldets Top. 

styrke og Skiønhed komme, ligeledes usynlige for Aladdin, den Første med en tør Svamp, den Anden 

med en Hyacinth i Haanden. 

STYRKE. 
Stærk du er, men mere Styrke faaer du snart, o Lykkens Søn ! 

SKIØNHED. 
Skiøn du er, men snart du bliver dog, Aladdin ! mere skiøn. 

STYRKE. 
Hvor min tørre Svamp dig river, svulme dine Muskler frem. 

SKIØNHED. 
Denne Hyacinth uddanner, runder og forbinder dem. 

STYRKE. 
Her Naturen lidt har sparet, her maa Skuldren bredes meer. 

SKIØNHED. 
Mere brunt dit brune Øie kunde vorde, som jeg seer. 

STYRKE. 
Brystet er ei fladt, men hvælves maa det dog med mere Kraft. 

SKIØNHED. 
Med lidt mindre Rødme Kinden rødme maa, end den har havt. 

STYRKE. Ryggen maa jeg knudre mere, fuld af Sener flette den. 

SKIØNHED. 
Dine Læber maae fortyndes endnu lidt, min unge Ven! 

STYRKE. Dine Ankelklodder mere stærke her sig vide maae. 

SKIØNHED. 
Styrke ! tænk dog paa det Hele. Der er nok, for fast at staae. 

STYRKE. 
Dunkle Haar omkring dit Hierte vidne skal om Kraft og Mod. 

SKIØNHED. Dine hvalte Øienbryne vidne skal, at du er god. 

STYRKE, 
Skiønhedl husk, at det er ingen kiærlig Pige, men en Mand. 

SKIØNHED. 
Du har Ret. Med rolig Stolthed skal de sænke sig paa Stand. 

STYRKE. 
Mere stærk om dine Lænder I Armen som en knudret Green! 

SKIØNHED. 
Mere rund om dine Hænder, mere smal om dine BeenI 

STYRKE. Her jeg puster i dit Hierte Kæmpeblod, en herlig Drik. 

SKIØNHED. Her jeg smiler i dit Øie hellig Elskovs søde Blik. 

STYRKE. 
Bliv en Skræk for dine Fiender, bliv en Løve, gram i Strid. 

SKIØNHED. 
Bliv en Lyst for alle Piger, bliv en Elsker varm og blid. 

BEGGE. Saadan har jeg nu begavet dig med Alt, hvad jeg 

formaaer. 
Nu Farvel, du raske Yngling ! nyd din friske Ungdoms Vaar. 

De forsvinde. 



SULTANENS PALADS. 

SoUman. Aladdin. 

SOLIMåN. Jeg takker Himlen og Prophéten, som 
Mig skienker slig en værdig Svigersøn, 
Fast ubegribelig er eders Rigdom, 
Og eders Skiønhed sielden ; stærkt og kiækt 
Og sindrigt funkler eders Ungdomsøie. 
O, I fortiener rigeligt min Datter, 
Derom er jeg forvisset. Mangen Anden 
Faldt maaskee paa at fritte eder ud, 
Om hvor I havde eders Rigdoms Kilder, 
Om hvor I vel var kommen fra, og Sligt. 
Jeg giør det ei; da hidtil I har dulgt det, 
Saa har I ogsaa vist en gyldig Grund. 
I skiuler den, og det er lige meget. 
Jeg seer jo, hvad 1 har. Hvordan I har det. 
Det veed jeg ei, og veed jeg mere da. 
Hvordan jeg selv og alle Adams Børn 
Vel har det? Det er nok, at vide Hvad, 
Kun Daaren spørger altid om Hvordan. 

ALADDIN. Min Sultan I eders hulde Viisdoms Ord 
Neddryppe qvægende, som Morgenduggen 
Fra Cedrens Toppe paa den ringe Urt, 
Som fandt sin sikkre TilQugt i dens Ly. 

SOLIMAN. Saa vil jeg da i Morgen holde eder 
Et prægtigt Bryllup, mine elskte Børn I 

ALADDIN Skiøndt Bien ikke længes meer, min Sultan! 
Om Morgnen efter Rosens Honningbæger, 
End jeg, ak! efter hendes Favnetag; 
Skiøndt Græsset, klamt og nedtrykt af en Storm i 

I Natten, ikke higer mere efter 

Den varme Straale for at reise sig, ! 

End jeg, ak! efter hendes hulde Blik — 
Saa ønskte jeg dog gierne, elskte Fader! 
Saa længe blot at sætte op vort Bryllup, 
Til hist paa Sletten, ret for eders Slot, 
Jeg op fik bygget mig et lidet Pallads, 
Hvor først jeg kunde tage mod min Brud. 

SOLIMAN, Det vil jeg ikke negte dig, min Søn ! 
Hvor lang Tid mener du at bruge dertil ? 

ALADDIN. Saa lige kan jeg ei beregne det. 
Dog vil det sikkert ikke vare længe, 
Thi min Bygmester er en kløgtig Mand. 

SOLIMAN. Saa blier det derved. — Følg mig nu i Raadet, 
At jeg kan giøre dig bekiendt, min Søn! 
Med Fyrstens Pligter og de Byrder, som 
Du sønlig nu skal dele med din Fader. 

ALADDIN. Ak, maatte jeg kun have Styrke nok! 
Dog I skal styrke mig, og eders Viisdom 
Skal gribe mig i Faldet, naar jeg snubler. 

De gaae. 



NAT. 
DEN STORE PLADS UDEN FOR SULTANENS SLOT. 

Lampens Aander bygge det prægtige Palads. 

DEN FØRSTE. 
Alt ligger dybt den faste Grundsteen, Grunden med. 
Jeg murer hurtigt op, naar I kun skaffe Steen. 

TO ANDRE komme flyvende giennem Luften med store Steenmasaer. 

Her har du Stene nok, fiint Marmor, melkehvidt 
Med blegblaae Aarer, som i Huden paa en Mø. 
Vi hug det hurtigt af dybt under Kaukasus, 

Og iilte hid, og dog er Tiden alt dig lang. 

En Flok Hyrdinder sad ved Biergets Blomsterfod; 

I det vi svævede den Skiønneste forbi, 

Saa rev vi Floret bort, og blotted hendes Barm, 

Og vilde sammenlignet Marmoret med den. 

Men hurtig gød om Barmen sig et Purpurskiær 

Af qvindlig Bluelse; da raabte vi med Smiil: 

»Vort Marmor er saa hvidt. Hyrdinde, som din Barm, 

Men rødme sødt som den, det mægter ingen Steen.< 

DEN FØRSTE. 
Hvo skaffer Kalk? Ha, Kalk behøver jeg. Saa kom I 

TO ANDRE. Her har du Kalk fra Bretland. Dybt vi søgte den. 
Hvor den er hvid, men her dog lidt bestænkt med Blodl 



I Nattens Mulm lod Kongen opbragt Hov'det slaae. 
Fra Kroppen af en Vantro, som bespotted Gud, 
Nysgierrig svang vi os om skumle Rettersted, 
Vi hørte, Øxen klang, da stænkte Blodet hid, 
Desbedre binder Kalken her paa dette Sted. 

DEN FØRSTE. 
Hvor faaer jeg mig mod Norden her en Hiørnesteen? 

TO ANDRE. Her har du dig en Steen, en Steen, som holde kan. 
Vi tog den bøit i Norden fra en Bønderllok, 
Som slæbte den fra Fieldet til en Konges Grav, 
Der nylig kastet var. See, Stenen er lidt vaad, 
Det hærder den, og giør den uforgængelig; 
Thi Folket græd derpaa, mens hen de slæbte den. 

DEN FØRSTE. Hvo skaffer mig Zirater under Taget her? 

TO ÅNDRE. Vi hurtig os forvandled begge til en Hval, 
Og bruste dernæst om rundt under Havets Skum, 
Indtil i Syden hist vi stødte mod en 
Af flettede Koraller og af Muslingsskæl. 
Den knuste vi, og hurtig paa vort Hoved tog 
Den røde Irgang med sit hele Flitterhæng. 
Det kan du flette nu, og fæste om din Væg. 

DEN FØRSTE. Hvor faaer jeg Perler nok og Ædelstene? 

TO ANDRE. Fra Demantsdalen her vi bringe dig et Læs. 
Du veedst, den er af steile Bierge sluttet ind. 
At ingen Dødelig kan flytte did sin Fod. 
Paa Bierget rundt omkring stod der en Kiøbmandsflok, 
Som vented haabefuld paa Ørnens Atterkomst, 
Du veedst, de binde Kiød fast rundt omkring dens Klo; 
Naar nu i Dalen da den styrter vældigt ned. 
At mætte sig paa Slanger og paa andet Kryb, 
Saa klæber Diamanten sig til Kiødet fast. 
Hver Kiøbmand har sin Rede, hvor han lurer paa. 
At ind hans Lykke tung skal komme flagrende. 
I Dag bedrog vi dem ; vi tog hver Ædelsteen 
Med Rede, Ørn og Alt, og lod de Stakler staae 
Og gabe hen i Veiret uden Haab og Fangst. 

DEN FØRSTE. Hvo skaffer Billedstøtter af en sielden Værd? 

TO ANDRE. Her har du dem. Vi fløi hen ad Italien ; 
Der sad to Elskte i den maaneklare Nat, 
Og Bruden sang saa sødt til Mandens Citherspil, 
Skiult sad de, ved en slunken gyselig Ruin 
(Man kalder den i Landet Herculaneum). 
Der dukked vi os ned, som Vildgæs i en Sø, 
Og bragte disse Støtter op fra Jorden hid. 
De vil vist pryde dejligt i den store Sal. 

DEN FØRSTE. Hvor faaer jeg Guld nok fra, til at indfatte med? 

TO ANDRE. . Giv Tid. Her har du nok; meer bruges sikkert ei. 
Vi svang os giennem Afrika til heden Ørk. 
Det var en kølig Midnat; i det gule Sand 
Nedskinte Maanen guul, og gule Løver gik 
I Ørken rundt omkring, og grove Guldet op 
Med stærken Seneklo af løse, skiøre Sand, 
Og legte Bold dermed i klare Maaneskin. 
Ti Øxne hented vi fra Barbariet hist. 
Og mens de aad dem op, saa tog vi Guldet bort. 
Saa store Klumper har du sikkert aldrig seet. 

DEN FØRSTE. Hyor faaer jeg Silke nok til disse Vægge her? 

TO ANDRE. Fra China svæve vi, just fra en Morbærskov. 
Mens Bækken risled hen i Maanens Sølverskin, 

Spandt Silkeormene saa fiitligt deres Væv. 
Jeg troer vist iklie, Venl at du beiiøver meer. 



DEN FØRSTE. Hvor faaer jeg Stolper fra til denne iiøie Port? 
TO ANDRE. Vi stege høit paa Taurus, for at see os om; 
Da saae vi Elephanter dybt i Dalen gaae, 

Som skyndte sig at træde ned en Bondes Mark. 
Did iilte vi, at strafTe dem for dette Spil 
I det vi, som et Lyn, brød deres Tænder ud. 
See, hvilke Støtterl har du endnu Mage seet? 



DEN FØRSTE. Jeg krummer lige dem ved Midnatsmaanens Ild. 
Hvor faaer jeg Kobber fra at tække Huset med? 

TO ANDRE. Ved Rhinen stod to slore Leire, fyldt med Mænd 

Med Harnisk, Hielm og Daggert, Spyd og Sværd og Skiold. 

Hvert Skiold var drevet Kobber, langt og blodigrødt. 

De tyktes gode os at tække Huset med; 

Thi tog vi sagte bort fra hver en Mand sit Skiold. 

Skiøndt under Hov'det, som en Pude, tæt det laae. 

I Morgen, naar de vaagne, har de intet Skiold, 

Desmeer de stole maae paa deres skarpe Sværd. 

DEN FØRSTE. Hvor finder jeg et Spiir, med Diamant besat, 
Der værdigt er at kneise her paa dette Taarn? 

TO ÅNDRE. En flødeskiægget Konge hist paa Thronen sad, 
Og sov med Sceptret bagvendt i sin venstre Haand, 
Og rørte det i Søvne, som til Tidsfordriv, 
Imellem sine Slaver, at den sidste Rest 
Af Kraft og Orden svandt, og Alt Forvirring blev. 
Forbittret vred vi Spiret af den matte Haand. 
Her vil det passe bedre, høit mod Himlen rakt. 

DEN FØRSTE. 
O, skiønne Spiir! Kom med det! Snart er Alt fuldbragt. 
See, hvor i Natten, i den slumrende Natur, 
Sølvmaanen spiller paa den hvide Marmormuur, 
Og titter med sin Straale giennem Vindvet her. 
Mens Stiernen spiller høit i Spirets Demantskiær. 
Men stille! Morgnen pibler frem bag Bølgen kold, 
Og glimter alt paa Tagets røde Kobberskiold. 
Hvor vil ei Dagen undres, naar den skue faaer 
Den pludselige Borg, som stolt paa Jorden staaer! 
See Kuplen, hvor den høi og herlig hvælver sig. 
Kom, bring mig Farve blaa, som Himlen blidelig, 
Og duk i Havet, skynd dig, du ! ved Sidons Strand, 
Og bring en Purpurmusling fra det dybe Vand, 
Saa skal jeg Roser male, som skal staae i Blod, 
Naar Blade hvirvle sig om Haverosens Fod. 
Her maler jeg Gulnare. Hvilken Svanebarm ! 
O, den skal giøre Søn og Sønnesønnen varm; 
Den matte Oldings Blik skal paa det malte Taft 
Gienstraale med et Glimt af svundne Ungdoms Kraft. 
See, hvor hun smiler. Hurtig nu ! fuldender Alt, 
Hist er det lidt for bredt, her er dét lidt for smalt. 
Saa! stille! Intet meerl Ha skiønne Harmonie! 

Hanen galer. 

ALLE AANDERNE. Rødkammet Vægter gol. Nu er vor Tid forbi. 

De forsvinde. 

SULTANENS HAREM* 

GULNARE alene paa sit Kammer. Dcii nærmer SI g^ den gyselige Stund, 
Den nærmer sig. Ak, hvor mit Legem isner I 
O, Himmel ! hav Medlidenhed, og see 
Veldædig til den unge Hind, der staaer 
Bag Busken zittrende, snart Tigrens Rov. 
See mine Kinder, langsomt falmet hen. 
Som Maanen, naar den blegnende forlader 
Sin trygge Horizont, og svimler gusten, 

Som nylig purpurrød, i det den seer \ 

Forladt sig i den tomme Himmelørii. 
Ak, skiønne Yngling I saa skal jeg da aldrig. 
Ak, aldrig, aldrig skue dig igien? 
O, det var Alt en Drøm, en Anelse 
Om Paradiis. Du ranke Cedertræ! 
Som Palnieblade slyngte sig dit Haar, 
Dit Øie var en Antilopes Øie, 
Din Kind en frisk udsprungen Tulipan. 
Ak, Maanen skinner ei saa blid og klar 
Paa Himlens Firmament, som du paa Elskovs. 
Hvor er paa Fieldet den fribaarne Fyrr, 
Der kneiser stolt og trodsende, som du? 
Og dog var Hyrdens Ømhed i dit Blik, 
Og Elskovs søde Lue i dit Hierte. 
O, det var Alt en salig Drøm. Du varst 
Den vennesæle Engel Gabriel. 
Du kom og kyssed mig. Det var et Indsegl, 
Som sødt forbandt mig med den hvalte Himmel. 
Snart kommer Israfil, og vinker mig, 
Den blege, sørgelige Dødens Engel. 
Ha, hvilken selsom Skiebne ligner min? 
Nys sluppen ud fra Faren, ud fra Døden 
Ved et fra Himlen nedsendt Underværk, 
Udrevet af den ækle Brudgoms Arme, 

Et Øieblik i Elskovs Favnetag 

Og nu igien — bortsolgt som en Slavinde 

For Guld og Ædelstene til en Slave, 

En ringe, halvopløben, dristig Knøs. 

Jeg har ei seet ham end. Snart er det Tid. 

O du, som kaldte dig min Elsker, Engel I 

Var ei det hele Syn en Feberdrøm, 

Da trin herind, trin kraftig paa din Fod, 

Som Elephanten stærk, som Tigren smidig, 

Som Løven stolt, som Hyacinthen mild. 

Som Solen varm, som Maanen elskovsfnld. 



o, vederqvæg mig med din søde Stemme, 
Der toDer fra diD hulde Rosenmund, 
Som Feernes fra Sommernattens Grotter. 
Omflel mig fast i dine stærke Arme, 
Du friske Vedbendranke! lad bag dem 
Mig hente Tryghed i dit Stierneblik, 
Sadt ved dit Hiertes varme Purpurkilde. 



GVLNARE toft^n^x. O, Himmel! 

Engel! har du hørt min Bøn? 
Du redder anden Gang den arme Hind 
Fra Leopardens Klo? O, Gabriel, 
Livsalige, forklarede Cherubl 
For min Skyld anden Gang forlader du 
Almagtens Throne? Engel I tag mig med 
Til Himlen, uden dig er Jorden tom. 

AALiDDIN omfavner hende. 

Min elskede Gulnare, søde Brud! 

SOLIMAN. 
Min Datter! kom dog til dig selv, min Datter! 
Hvad vil den underlige Vanvid sige? 
Du var jo forberedt. 

GULNARE. Jeg forberedt? 

Du havde jo bestemt mig for Aladdin. 

SOLIMAN. Det er Aladdin her, som for dig staaer. 

GULNARE. Er du? 

ALADDIN. Ja, Elskte! 

SOLIMAN. Fat dig da, min Datter! 

Kamelen staaer alt sadlet, tilberedt. 
At bære paa et udstrakt Fløielstæppe 
Sin hulde Byrde til Aladdins Pallads. 
Seer du ei hist den store Marmorbygning, 
Hvor Faklen vifter i den mørke Nat, 
Og slynger heni i Nattens Mulm den tunge, 
Halvgiennemlyste Viraksky? Der staaer 
Din blomsterkrandste Brudeseng. 

GULNARE. Og her 

Min Brudgom? 

ALADDIN. Elskte! ja. 

GULNARE. 0$ du Aladdin? 

ALADDIN. Ja, Huldeste! 

GULNARE Og hisset staaer dit Slot? 

ALADDIN. Nei, dit, livsaligste blandt Qvinderne? 
Der staaer dit Tempel, Kiærlighedens Throne. 

GULNARE. 
Jeg veed ei, om jeg drømmer, eller vaager; 
Men vaager jeg, da er jeg høist lyksalig. 
Og drømmer jeg igien — o, søde Drøm! 
Da følg mig i min Slummer dybt i Graven. 

De gaae. 

SOLIMAN ui 8it Følge. 
Giv flux nu til Altanen hist et Vink. 
At de kan røre Pauker og Trompeter. 

Gaaer. 



AFRIKA. 

NUREDDIN sidder ved sit Bord, han har længe punkteret, endelig lægger han Griffelen tifet. 

Ha, Skiebne! hvi est du mig saa imod? 
Min Haand er mat af sit forgieves Værk, 



Mit Øje stirrer starblindt uden Nytte; 
Hvorhen jeg vender Stregerne, er tomt 
Og øde, som i afrikanske Sandørk. 
Nei, aldrig var min Lykke mig saa nær, 
Som da jeg troede mig at eie Lampen. 
Forhadte Skiebne! Ha, fordømte Dreng! 



Nu er dit jammerlige Legem Stev, 

Og Elven skyller hvide dine Been. 

Ha, skulde aldrig nogensinde da 

Den skionne Lampe kunne vorde min? 

Er intet, intet Forsøg mere muligt? 

Og har jeg da forsøgt? — Vel veed jeg forud, 

At jeg kan aldrig bryde Hulen mere. — 
Jeg vil ei være mig det selv bekiendt, 
Hidtil jeg afskyet har at see derhen. 
Jeg vidste jo alt forud, hvad jeg saae : 
Et blegt, et blaat, et halvforraadnet Liig. 
Nu er det opløst, og de hvide Been 
Er intet Gyseligt og Ækelt ved. 
Bort, usle Svaghed! Jeg vil see i Hulen. 

Han punkterer, og taber Griffelen af Forfærdelse. 

O, Himmel! Allah! Store Muhamed! 

Han sønderriver sine Klæder. 

I Velstand! færdig til at ægte en 

Prindsesse! Lampens Eier! Slavens Herre! 

Befriet ved Ringen, som jeg Rasende 

Selv satte paa hans Finger? — Helvede ! 

Forbandelse! Forbandelse og Hevn! 

Ha, hvilken Diævel blændte mig og dyssed 

Min Tanke, min Erindring reent i Søvn? 

Den skiermede for Hulens Trylleri, 

Det vidste jeg; den anden Egenskab 

Jeg kunde glemme, glemme den til nu! 

Forbandelse! Forbandelse og Hevn! 

Det er ei gaaet rigtig til ; en Engel 

Fra Helvede har givet ham sin Bistand. 

Forvorpne! plat uduelige Dreng! 

Du høster Frugten af min sure Flid, 

Du plyndrer nu det Træ, som jeg har plantet. 

HINDBAD kommer. 

Min Broder! hvad betyde disse Skrig? 
Du sidder ellers rolig paa dit Kammer, 
Om Natten grublende og taus, som Uglen 
Om Dagen dybt, hvor Skoven mørkest er. 
Hvad fattes dig? Hvad siger denne Bleghed? 

NUREDDIN. I Morgen reiser jeg til Ispahan. 
Thi viid med eet Ord : Lampen er paa Jorden, 
Og den besiddes af den usle Dreng, 
Som længst jeg troede død. 

HINDBAD, Hvad siger du? 

NUREDDIN. 
Du est min Broder, du har mig at takke 
For hvad du veed, du kunde mere vidst, 
I Fald du havde Stadighed, som Klogskab. 
I Morgen bort jeg reiser ufortøvet 
Som Jason efter dette gyldne Skind; 
Men Skiebnen er mig avindsyg og grum, 
Thi sværg mig ved Prophetens Grav, ved Alt, 
Hvad helligt er, at du vil hevne mig, 

At du vil bruge al din Kløgt, dit Mod 
Til mine Fienders Undergang og Død, 
I Fald jeg skulde synke for min Skiebne. 

HINDBAD. 
Jeg sværger dig som Broder og som Ven, 
At hvis du falder, skal en tørstig Tunge 
Ei mere længes efter Vand i Ørken, 
End Hindbads Dolk efter Aladdins Blod. 

NUREDDIN. Her giver jeg dig denne Talisman ; 
Nu er den sort, men blier som Blod den rød. 
Da har den varslet dig din Broders Død. 

Gaaer. 
HINDBAD efter et Ophold. 

Min Broders Død? — Ha, Lampen er paa Jorden. 

Saa løist du ei, Nureddin! dog, saa var 

Det hele sære Eventyr da Sandhed? 

O, Salighed at eie denne Lampe ! 

For ham er ingen Skat og intet Harem 

Tilsluttet. Nei, som en vellystig Bi 

Han svømmer i et Hav af lutter Straaler, 

Og suger Honning af hver sielden Blomst. 

O, hvad er Drab og List og Brodermord, 

Naar man for dem kan kiøbe slig en Skat? 

Det er den værd/ fuld værd imellem Brødre. 

Gaa, skynd dig kun, Nureddin! bring os Lampen, 

Og dræb dens Eier. Her den samme Skiebne 

Gienmøder dig. Og er først Lampen min, 

skal intet Hiernespind om Ret og Dyd 

Iblande Angst og Anger i min Fryd. 



ALADDINS PALADS. 

Den store Sal. Aladdin og hans Brud, Soltman, Zullma, Vezlren, Morgiane og Flere sidde til Taffels. 

SOLIMAN. Jeg har endnu, saa længe jeg har levet, 
Ei seet saa herligt og saa skiønt et Pallads. 
Men siig mig, elskte Søn ! da Alting her 
Er fuldført med saa megen Flid og Kunst, 
Hvi er det ene Vindve dog ei færdigt 
Her midt i Salen? 

ALADDIN. Store Soliman, 

Min Sultan og min Fader I Alting skylder ^ 

Jeg eders Godhed ; til et svagt Beviis 
Paa min Ærbødighed og Kiærlighed 

Saa lod jeg dette Vindve ufuldendt, 
At I, min Fader I kunde lade lægge 
Den sidste Haand derpaa, saa Bygningen 
Var nødt til ligesom at takke eder 
For sin Fuldendelse. 

SOLIMÅN, En udtænkt Artighed. 

Aladdin ! du henrykker mig. I Morgen 
Jeg strax vil sende mine Mestre hid. 

ALADDIN. Tillader nu min Sultan, at et Chor 
Af Sangerinder og af Danserinder 
Forlyster os her under dette Maaltid? 

SOLIMAN, 
Min Søn! giør hvad du vil; her er du Herre. 

Aladdin giver et Vinli. Strax aabnes en Bagdør, livorigiennem der kommer en Sltare Sandsigerinder, 
nogle opkiltrede til Dands, andre med Instrumenter. I det de Dandsende begynde, synge de Andre. 

CHOR. 
Rosers Tid er kommen ; bag det grønne Blad 
Svulmer den, og skiller Knoppen huldt sig ad. 
Lad da Strængen risle, som en Sølverbæk, 
Lad da Stemmen tone, som en Fugl bag Hæk. 
Kiærlighed opgløder al Naturens Barm, 
Selv den trætte Olding smiler elskovsvarm. 
Jorden blusser op mod Himlen i sin Kraft, 
Lad da freidig sprudle Druens Purpursaft; 
Lad den stærke Væde, funklende som mild. 
Slukke huldt og køle Elskovs Rosenild. 
Ei Propheten vredes, mildt han smiler ned, 
Vinker hid med Myrter, Viin og Kiærlighed. 

NOGLE. 
Prise vil vi her med Sang, du hulde Vaar ! 
Nu den bedste Rose i din Urtegaard. 

ANDRE. Siunger I Gulnares Deilighed og Priis, 
Siunge vi Aladdins Roes paa samme Viis. 

DE FØRSTE. 
Zephyr! har du viftet i min Roses Skiød, 
Da du bringer Elskovs Balsamduft saa sød? 
Har du venligt bølget i de sorte Haar, 
Som i store Ringe sig om Skuldren slaaer? 
Har du skuet dig i Barmens glatte Speil, 
Svulmende som Snekkens fulde Silkeseil? 
Saae du hendes Hals, som Antilopen hvid? 
Saae du Aftenstiernen sødt ved Skumringstid? 
Blandte du dig med den hulde Moskuslugt? 
Dvælte du, og stirred ned i Elskovs Bugt? 
Legte du, o Zephyr! med den hvide Krop, 
Med den smalle Fingers røde Fingertop, 
Tynde Carmosin-Orm liig paa hviden Sand? 

Kølte du det unge Hiertes stærke Brand? 

Svar mig, lette Zephyr ; stands din Flugt, og svar, 

Sødt beskriv hver Skiønhed, du ombølget har. 

DE ANDRE, 
Zephyr ! ti, og fly til Fredens dunkle Skov ; 
Her vi siunge Heltens høie Priis og Lov. 
Skiøndt endnu hans Glavind aldrig klang i Krig, 
Hør dog. Verden! hvad vi her forkynde dig: 
Stiernen selv skal zittre for hans Landses Klang. 
Solen ønske, skal at vende om sin Gang, 
Hesten vild skal trampe hen paa Ørnens Rov, 
Som en Karneol i Blod dens røde Hov. 
Hver en Piges Haarlok sødt skal ønske sig: 
Var jeg dog en Lænke, til at fange dig! 
Tvende Elementer, høist forskiellig hver. 
Blinke skal fra Heltens krumme Vredessværd : 
Vand, naar roligt kun det hviler i hans Arm, 
Ild, naar vildt det funkler om i Kampens Larm. 
Høit dets Tunge tale skal paa hvert et Tog 
Dødsens trodsende, uoverlagte Sprog. 
Hil dig. Ven! din Hæder tolker ingen Kunst, 
Du skal staae i Ørken som en Himmeldunst, 
Kraftig i din ædle Harm, og bruunligrød 
Klæbe til dit Sværd skal sig den visse Død. 

Aladdin og hans Brud reise sig. 

CHOR. See, nu vandre de, af Elskovsluen varm, 
Hen til Brudekamret, kiærligt Arm i Arm. 
Hvilke Blomster ud maa springe, hvilken Flok, 
Naar slig Rose slynges til slig Blomsterstok ! 
Skynder eder, Piger ! under Sang og Dands, 
Tag fra Brudens Isse hendes Liliekrands, 
En med Pomerantser sætter atter ned. 
At den tolker: Skiønhed, Styrke, Frugtbarhed. 




SOLIHAN. Saa herlig Alderdom jeg haabed er, 
Skiøndt vant til Lykke, født af Fyrsteblod, 
Og høit bestemt for Thronen. Clskte Søn! 
Hvad skal jeg først beundre vel bos dig? 
Din Rigdom, Viisdom, Elskov eller Kiækhed? 
Hvor findes Mage til et Slot, som dette? 
Du snildt lod staa et Vindve ufuldendt, 
Paa det jeg kunde føle Værkels Værd, 
Naar selv jeg rørte det med kraFlløs Haand. 
Du bygged dette Pallads i en N..t — 
I fiorten Dage var ei Persiens Sultan 
Fuldmægtig at faae gjort et Vindve kun. 
Og nu din høie Elskov til min Datter, 
Dm Viisdom og din Sindigbed i Raadet, 
Dit gode Sindelag for mig, for Alle, 
Hvorved du vinder hele Landets Hierte; 
Og nu, hvad ligesom tilsidst med Høihed 
Forherliger det Alt, og kroner det: 
Din Tapperhed, der, liig et kraftigt Lyn, 
Forfærdeligt som øieblikligt slog 
Rebellerne, og fæmte dem igien! 
Min Datter havde Ret, da hun dig kaldte 
For sin Cherub. Ja, du est en Cherub, 
Der staaer for Persien, som hiin for Eden. 
Kom nu, min Søn! det hele Jagtbom lyder, 
Og lokker os med sine underlige, 
Utydelige Suk til dunkle Skov. 
Der bar jeg tilberedt en barnlig Krig: 
Den, som gaaer kiæk imod et oprørt Folk. 
For ham er Tigerjagt et Børnespil. 
Farvel, min Datter! lev ret vel saalænge. 

GVLNARE. Min elskte Fader 1 elskte Husbond! ak. 

Hvad vil I Tigren? Lad ham gaae i Skoven, 
Og giv ham ei en ubetænksom Ret, 
At sønderrive brat de bedste Hierter. 

ALADDIN, Velsignet er din q vindelige Frygt. 
Hvad der er smukt hos dig som Qvinde, bør 
Vi veie op med hvad for Mænd er smukt. 
Og det er: sødt at frydes ved din Frygt, 
Og ei at agte den. Farvel, min Hustru ! 

GULNÅRE, Naar kommer du igien? 

ALADDIN. I Morgen, Elskte! 

Hvis Tigren ikke sønderriver mig. 

GULNARE. Du spotter? 

ALADDIN. Ja, som Faaret spotted Rosen, 

Fordi den ikke ogsaa kunde bræge. 
Farvel I I Morgen seer du mig igien. 

Han gaar med Soliman og sit Følge. 



KHAN. 

Nureddtn. En gammel Kløbmand. 

KIØBMANDEN, 
Det tror jeg nok, en saadan Reise trætter; 
Men dersom I vil troe mig paa mit Ord, 
Saa vær forsikkret om, I har ei reist 
For Intet. Persien er værd at see; 
Det var den altid, nu dog meer end før. 
Fra den Tid, som jeg sagde jer, Aladdin 
Forskiønner og forherliger vort Rige. 
Der er nu først det underlige Pallads. 

NUREDDIN. Ja, dette Pallads, hvordan hænger det 
Med det ret sammen? Giør mig klog paa det. 

KIØBMANDEN langsom og rolig. 

Hvordan det hænger sammen? Bi, min Pibe 
Gik ud, den maa jeg tænde først igien; 
Eet giøres maa, et Andet ei forsømmes. — 
Hvordan det hænger sammen, kiære Landsmand? 
Nei, det er sandt, I er en Afrikaner; 
Men ligemeget. Landsmand dog for det. 
Hvis ikke I er født i Maanen. 

NUREDDIN. Nei, 

Jeg er en Jordbeboer, Ven! som L 

KIØBMANDEN. 
En Muldvarp altsaa! Nu, din Skaal, min Broder! 
Gid du maa længe rode om endnu 

Aladdin. 

I Mulm og Mørke nu og da forundret 
Opstikke Næsen lidt mod Solens Lys. 
Men strax forbluffet dukke ned igien, 
Og rode flittig, til du bliver træt. 
Jeg er det alt, min gode Ven! min Tid 
Er snart forbi. 

NUREDDIN, Saa spild den ikke da. 
Men siig i Hast, hvordan det hænger sammen 
Med Prinds Aladdins underfulde Pallads. 

KIØBMANDEN. Ja, det er sandt. 

Smøger. 

Hvordan det hænger sammen? 
Ih nul det hænger meget herligt sammen; 
Fortræffelige, tykke Marmorstene. 
I ryster ikke Muren fra hinanden, 
Min gode Ven! det staaer jeg inde for. 

NUREDDIN utaalmodig. 

Men — 

KIØBMANDEN. 

Men hvordan det ellers hænger sammen? | 

Ja, det forstaaer jeg mig ei mere paa, | 

End hvordan nylig min Tobak gik ud, I 

Og hvordan jeg fik Ild i den igen. i 

NUREDDIN Men — 

KIØBMANDEN. Hver har saa sit eget Lune, seer I ! ! 

Een bygger langsomt op, og sammenskraber 
Materialier fra alle Kanter. 
Naar det er giort, saa gaaer det med en Muren; 
Men dog forhaster man sig ikke derfor, 
Man spiser Frokost, Middags-, Aftens-Mad 
Dog Alt imellem, og gaaer smukt til Sengs 
Til rette Tid hver Nat, naar man er søvnig. 
Er noget muret alt for galt, saa rives 
Det ned igien ; og saadan fares fort. 
Til ei det taaler meer at røres ved. 
Naar det er giort, saa kommer en Polerer 
Og glatter Alt, og saa er det i Stand. 
En anden, løierlig, naragtig Karl 
Blier født til Verden som en Spindelvæv; 
Han haler Alting af sig selv, og hviler 
Ei, før den hele Bygning færdig staaer. 
Og det er giort, mens en fornuftig Mand 
Faaer tændt og røget ud sin Morgenpibe. 
Det maa man aldrig nu fortryde paa ; 
Hver følger saa sin egen Siæls Natur. j 

NUREDDIN. 
Saa denne Bygning blev saa hurtig færdig? 

KIØBMÅNDEN. 
Det kommer an paa, hvad I kalder hurtig; 
Troer I, den stod der i et Øieblik, 
Saa krøb Aladdin langsomt, som en Snegl, 
Thi han behøved fast en Nat dertil. 

NUREDDIN, Kun een? 

KIØBMÅNDEN. Kun een? Hvad tænker I, min Ven! 

Om Muhamed, vor hellige Prophet? 
I sætler ham dog over dette Pallads? 

NUREDDIN Naturligviis. 
. KIØBMÅNDEN tørt. Da tør jeg sværge paa, 

Hans Fader brugte ei en Nat engang 
Til at faa ham i Stand. Det var dog mere. 

NUREDDIN. I skiemter. 

KIØBMÅNDEN. Nei, min Ven! jeg skiemter ei. 

Læ^er Piben. 

Hvad vil I bryde jer om Sammenhængen? 
I seer, det hænger sammen; det er nok. 
Giør, hvad I som en Adams Søn kan giøre : 
Gaa hen og see, lad ei jert Øie blændes, 
Og kast det ei blot paa en enkelt Gienstand, 
See paa det Hele, saa paa hver en Deel, 
Og dernæst atter hurtig paa det Hele. 
Jeg vedder. Ven! I faaer saa stor Respect 
Da for Bygmesteren, at tydeligt 
I føler eders Uformuenhed 
Til ind at sætte jer i hans Ideegang. 

NUREDDIN. 
Kan man da faae det smukke Slot at see? 

KIØBMÅNDEN. 
Ja, naar han kommer hiem; det negtes Ingen. 
I Dag og Morgen er han rundt omkring 
Paa Jagt med Soliman, sin Svigerfader. 

NUREDDIN. Jeg takker eder for god Underretning. 
Nu maa jeg tage Afsked, jeg er træt. 

KIØBMÅNDEN. 
Det er naturligt. Lev da vel, min Ven! 
Fornøi jer godt i Byen, mens I er her. 

GADE. 

Nuredditi. Strax derpaa en Kobbersmed. 

NUREDDIN, 
Nu veed jeg det: ved Lampen har han Slottet; 
Sligt herligt Slot er ikkun Lampens Værk. 
Og Lampen er paa Slottet, ei paa Jagt 
Med Eieren; det sagde mig min Kunst. 
O, du Letsindige! jeg kiendte dig: 
Henslængt i Salen, i en Krog, bag Pillen! 
Jeg haaber, at mit Anslag vel skal lykkes ; 
Hvis ikke, er der altid flere Midler. 
Her boer en Kobbersmed, her maa jeg ind. 

KOBBERSMEDEN. 
Ih see, god Dag, min allerbedste Ven! 
Er det mig selv, som her Besøget gielder? 

NUREDDIN. Ja, Mester ! 

KOBBERSMEDEN. Nu, det er mig grumme kiært. 

Dernæst maa jeg fremdeles spørge: kommer 
I her til Venneriy eller Kobbersmeden ? 

NUREDDIN Til Kobbersmeden. 

KOBBERSMEDEN Bravo, kiære Mand! 

Det seer jeg tusind Gange heller, end 
I kom til Vennen. Ak, Besøg af den Slags 
Dem kiende vi: saa skal de have Frokost, 
Kahve, Tobak, Opvartning, og deslige. 
Nei, bedste Mand! da maa jeg lide den. 
Som kommer smukt til Kobbersmeden; ham 
Skal jeg ei føde, han skal føde mig. 
Bliv ikke bange, jeg vil ikke flaae jer. 
Men siig mig bare, hvor I fik at vide, 
At her i Gaden var den gale Smed? 
Thi jeg har endnu ikke hængt mit Skilt ud ; 
Det ny, at sige, thi det gamle hænger 
Endnu, som det har hængt en halv Snees Aar, 
Men Regn og Slud har slikket det saa rent, 
Som Hunden slikker en Tallerken. Ha ha! 
I seer, jeg er en Digter, en Poet, 
Kan giøre Lignelser om Regn og Hunde. 
Ha ha ha ha! Bliv I kun ikke bange; 
Til Kobbersmed har jeg dog meest Genie. 
Men hvem har sagt jer, at jeg boede her? 

NUREDDIN. Slet Ingen. Folk kan ikke høre her 
I denne Gade, altsaa ikke svare. 
Jeg vedder, der er ei i hele Gaden 
En eneste complet heel Ørehinde; 
Det har I sørget for, min gode Mand! 

Men da jeg kommer nys fra Barbariet, 
Hvor kun der brøler Løver, Pardre, Tigre, 
Og altsaa har min Hørelse endnu, 
Saa vidste jeg strax, hvor I boede henne 
En fem, sex Gader herfra; jeg behøved 
At gaae kun, som I indseer, efter Lyden, 
KOBBERSMEDEN ^f^ides. 

Den Karl er fiffig. 

Høit. 

Allerbedste Mand! 
Det er mig, jeg tier, som en Muur; 
Men det fordømte Kobben har den Vane 
At skraale, som det fik en Kniv i Halsen, 
Og jeg maa banke det saa tidt, jeg vil, 
Saa faaer jeg det dog aldrig til at tie. 

NUREDDIN. I skulde engang prøve, med det Gode, 
At bringe det til Artighed og lade 
Det staae ubanket. 

KOBBERSMEDEN. Nei, den Læremaade 
Forst aae vi os ei paa i Asien. 
Jeg vedder, hvis jeg følger eders Raad, 
Saa ærgrer min Koldsindighed det saadan. 
At det bespyer mig med den grønne Galde, 
Og er i Stand til at forgifte Folk, 
Som rører ved det. — Men til Sagen nu da! 
Hvad kan jeg tiene eder med? Hvis I 
Vil giftes, sætte Bo, saa kom til mig. 
See, her er Kaffekander, Theemaskiner, 
Bradpander, Kasseroller, Suppekiedler, 
Og Æbleskivepander; vel fortinnet. 
Skal I til Felts? Jeg smedder Hielm og Harnisk 
Saa godt som Potter og som Bradepander. 
Hvo Eet kan giøre, giør det Andet med. 
Er I ei ganske vel, lidt Patient, 
Og ønsker et Stikbækken? Kom til mig. 
Jeg har, hvad nogen Moders Siæl forlanger. 

NUREDDIN. 
Jeg ønsker mig en halv Snees Kobberlamper. 

KOBBERSMEDEN. 
Tys ! ! lad os tale sagte, bedste Ven ! 
Jeg har en Nabo, som er Lysestøber, 
Han hader Lamper meer, end Pestilents. 
Kom I med mig op i mit Magazin, 
Der skal I Lamper faae, som lyser bedre. 
End Maanen og Planeterne paa Himlen; 
At sige, naar der først er Olie i dem 
Og Væger, og naar Vægerne er tændte. 

NUREDDIN. Saa gaae vi denne Vei? 

KOBBERSMEDEN. Ja, bedste Mand! 

Tag jer i Agt for Trinnet. Smudsk jer ei 
Paa Væggene; husk, I er hos en Smed. 
Her op ad Trappen! Stød jert Hoved ei 
Mod Biælken under Loftet. Nu kun frisk! 

D6 gaae. 



GULN ÅRES KAMMER. 

Aften ved Solens Nedgang. GULNARE sidder ved det aabne Vindue med sin Gitliar. og 

synger: 

Cithar! lad min Bøn dig røre, 
Høre lad din hulde Stemme. 
Glemme skal jeg da min Kummer, 
Sødt i Slummer skal du dysse 
Al min Frygt, og Øret kysse 
Med din rene Strængeklang. 
See den gyldne Aftenrødme! 
Sødme dufte Rosens Blade, 
Glade Bølge Maanen føder, 
Hvor den møder paa sin Bue, 
For i Nattens fromme Lue 
Taus at høre Elskovs Sang! 

Tolk min Elskov, høi og herlig! 
Kiærlig skal min Stamme følge. 
Dølge skal den ei min Flamme, 
Skiøndt kun stamme kan min Læbe. 
Elskte Cithar ! lad os stræbe. 
Begge paa forskiellig Viis. 
Medens Aftenpurpurstunden 
Lunden smilende forgylder, 
Fylder Sang de dunkle Kroner, 
Toner Nattergalens Vise. 
O, saa priis, saa lad os prise. 
Hvad der kræver Alles Priis. 

Men hvilken underlig 
Anelse ængster mig? 
Storm! ha, hvi brummer du? 
Sang! hvi forstummer du? 

Himmel ! har Tigrens Klo 
Myrdet min Lyst og Ro? 
Stødt ham i Skoven ned ! 
Grumme Forvovenhed! 

AngestI hvi ulmer du? 
Hierte I hvi svulmer du ? 
Glæde! hvi svinder du? 
Taarel hvi rinder du? 

GULN ÅRES AMME kommer Ind, leende af alle Kræfter. 

Ha ha ha ha ! Nu er jeg dog en gammel, 
Udlevet Kone — Ha ha ha ha ha ! 

GULNARE. Er det at lee af ? 

AMMEN. Nei, at græde over ; 

Men deraf leer jeg heller ei, min Datter! 
Nei, kiære Barn ! ha ha ! jeg leer, ha, ha ! 
Jeg leer af hvad der er saa latterligt, 
At jeg har aldrig i mit hele Liv 
Leet med saa megen Grund — Ha ha ha ha ! 

GULNARE. Hvad er det da? 

AMMEN. Tænk, Barn! Ak, gode Gud, 

Den burde sørge, som har meer Forstand. 
Det arme Skrog ! det er dog rigtig tungt. 
At miste sin Forstand — Ha ha ha ha! 

GULNARE. 
Ja, sikkert er det tungt, min gode Moder! 
Tag eders derfor smukt i Agt. Hvad er det? 

AMMEN. 
Her gaaer en Mand, her nede midt paa Pladsen, 
Han har en Kurv paa Armen, fuld af Lamper, 
Af splinternye, smukke Kobberlamper; 
Dem sælger han — Ha ha ha ha ha ha ! 

GULNARE. Det seer jeg endnu ingen Galskab i. 

AMMEN. Nu giv mig Tid. Vel sandt, mit Barn! at sælge 
Er ikke dumt, det er fornuftig handlet, 
I Fald man profiterer ved sit Salg; 
Men veed du, hvad han fordrer for en smuk 
Ny Kobberlampe? 

GULNARE. Nei. 

AMMEN. En irret gammel. 

GULNARE. En irret gammel Kobberlampe for 
En ny, som der er smuk og vel poleert? 

AMMEN 
Ja, Barn! Maa man da ikke lee, mit Barn? 

GULNARE. Umuligt! 

AMMEN. Hvad? bi lidt. Der kommer han. 

Aladdin. 



Nu staaer han lige for dit Vindue; lyt 
Nu efter, skal du høre, Hør nu efter. 

Uka bører £4areddln ude paa Oadeo raabe: *H*o vU »r1^ gamle kobberlamper ttff nyefa 

AMMEN. Der hører du. Han sælger egentlig 
Ei ny, han kiøber ikkun gamle for dem. 
Du gode Himmel I der er dog i hele 
Naturen Ingen, der kan drive det saa 
Vidt i Forrykthed, som et Menneske. 
Hvor strunk han staaer, hvor listig han seer ud, 
Som om han tænkte ret at snyde Folk! 
Du arme Stakkel I Gud forbarme sig I 
See, hvor han skotter op til dine Vindver. 
Min søde Datter I hør^ jeg faaer et Indfald: 
Forleden, da jeg vilde rydde op, 
Saa fandt jeg bag den smukke Billedstøtte 
Hist i den store Sal en gammel Lampe, 
Indstoppet i et Hul. Jeg lod den ligge; 
Jeg vidste ei, om en af Slaverne 
Tilfældigviis der havde lagt den hen ; 
Kort sagt jeg glemte det. Men hvis du nu 
Har Intet derimod, mit kiære Barn ! 
Saa vil jeg give Lampen til en Slave, 
At han kan løbe ned og kiøbslaae med den 
Her lige for dit Vindue. Maaskee 
Det giør dig oprømt, gode Barn ! Det lader. 
Som ei du just var i det bedste Lune. 

GULNARE "ecr ud af Vinduet. 

Det er dog underligt. See, hvor han sælger 
De smukke nye Lamper for de gamle. 
Og seer herop, som om han vilde sige : 
Har du ei ogsaa Lyst? Min gode Amme! 
Hvis det kan more dig, saa giør det kun. 
Mig vil det neppe muntre. 
AMMEN. Siig ei det. 

Gaaer. 
GULNARE ttaaer Isenge og betragter Troldmanden. 

Det Menneske har Noget i sit Ansigt, 
Som jeg skal kiende. Skummel seer han ud. 
Den arme Stakkel, det er intet Under ; 
Vanvittig er han, det er godt at mærke. 
Men — jeg er dog et Barn, et ægte Barn ! 

AMMEN kommer Iglen. 

Nu har jeg givet Slaven Lampen. Pas nu 
Kun paa, saa kommer han om lidt. 

GULNARE. Min Moder! 

Hør, finder du ei, at den gale Mand 
Har noget fælles med et andet Ansigt, 
Som er dig vel bekiendt? 

AMMEN. Nei, kiære Barn ! 

Du veed, jeg lever meget ingetogen, 

Har endnu ei seet Stadens Daarekiste; 
Der findes vist nok Folk, som er ham lige. 

GULNARE. Erindrer du det smakke Eventyr, 
Som min Aladdin bar fortalt engang, 
Om Drengen, som en lumsk og grusom Trold 
Ind vilde slutte i en Marmorhule, 
Da ei han vilde give ham sin Skat? 

AMMEN. Vel giør jeg det. Det Eventyr er smukt; 
Men hvad har det vel hermed al bestille? 

GULNARE. 
Du veed, jeg fra min Barndom har den Vane, 
At forestille mig hver Ting, der nævnes, 



Udtrykt ved Noget, som jeg kiender. Tales 
Om Folk, saa er det Folk, som jeg har seet, 
Og Stedet har jeg ogsaa været paa. 
Saaledes — skiøndt jeg veed, at det kun er 
Et Eventyr, og intet Virkeligt — 
Har jeg ved Drengen altid tænkt mig dog 
Aladdin — du maa ikke lee mig nd. 
Men Trolden gjorde jeg mig selv; og er det 
Ei underligt? det Billed, som jeg saae, 
Er netop denne Mand aldeles liigt. 

AMMEN. Det er en Hændelse, mit kiære Barn! 
Det kommer, seer du vel, dig kun saa for. 

Men stille ! der er Slaven med sin Lampe. 
Ha, nu vil Løierne først ret begynde. 
See kun, hvor Glæden spiller ham i Øiet, 
Den gale Mand! Ak, vi maae takke Gud, 
Som ikke er berøvet vor Forstand. 
Han byder selv ham vælge. Seer du vel, 
Nu er alt Kiøbet sluttet. See, nu gaaer 
Den Gale bort, forfulgt af Drengene. 
Han seer sig ikke om engang. Han gaaer 
Alt hvad han kan, som om det ei var ham. 
Nu dreied han om Hiørnet. Borte er han. 

Seer paa Prindsessen. 

Du gode Gud! mit Barn, hvad fattes dig? 
Du bliver bleg, og skiælver. 

GULNARE. Kiære Moder! 

Jeg veed det ei. En uforslaaet Rædsel, 
En underlig — 

AMMEN. Bi lidt, mit Barn ! bi lidt. 

Jeg strax vil hente os et Campherpulver. 

Ved sig selv, i det hun gaaer. 

Du gode Barn ! jeg mærker nok paa Alting, 
Hvad Klokken alt er slaaet, min Gulnare! 
Nu det er unge Folk, det bør saa være. 
Hun er en deilig Kone, han en Karl, 
Der ikke staaer, som Saladin, og fryser 
Paa Taget hele Natten; tværtimod. 
Den hele Sag, den har sin Rigtighed. 
Du lille Diævleunge ! ha, hvem skulde 
Vel have tænkt deslige Ting om dig. 
Den Tid du laae med Dukken ved mit Bryst? 
Nu, det er eengang saa Naturens Orden. 
Hver Alder leger med sin egen Dukke. 

Gaaer. 
GULNARE sætter sig ved det aabne Vindue, med Haand under Kind og stirrer hen i Egnen 

Den skiønne Sol er dalet dybt bag Skoven, 

Og hisset luer Maanen blodig nu. 

Den røde Aftenstund er bleg forsvundet, 

Alt hæve Nattens kolde Vinde sig. 

Fra Horizonten trækker Skyen frem. 

Og mørkner Himlen til en Fængselhvælving, 

Et Gravkapel, hvor hist og her en Lampe 

Mat lyser med sit blege Zitterskin. 

Den skiønne, store Dagens Lampe svandt. 

Og Rosen lukker sig, og Skoven skuler. 

Og Slangen kommer frem af sine Huler. 

VID MARK. 

Nat, Storm og Regn. 
NUREDDIN midt paa Marken med Lampen i Haanden. 

Nu har jeg den, nu har jeg den, jeg har den ! 

Her har jeg den, her i min høire Haand ! 

Dig vil jeg vise den, du blege Stierne ! 

Du sidder alt for høit, og alt for fast. 

Til at du skulde komme ned, og vriste 

Den dyrebare Skat ud af min Haand. 

Saa see da, Stierne ! fra din brustne Sky, 

Du eneste paa hele Himmelrummet! 

See, her er Lampen, dette grønne Kobber, 

Hvorom min Finger knuger sig med Krampe, 

At ei letsindig jeg skal tabe den. 

Som hiin Eenfoldige. Nu er det Nat. 

Nu er det Midnat, mørkt som i en Grav ; 

Naturen er mig gunstig, hyller mig 

Ind i sit sorte Klæde, for at Intet 

Skal røbe mig. Velan da! nu kun frisk! — 

Jeg skiælver — jeg begriber ei min Magt. 

Ha, mon det ogsaa er den rette Lampe? . 

En Isnen giennemløber mine Been. 

Seer sig omkring. 

Jeg er dog ene? Nu velan, en Prøve! 

Han gnider stærkt paa Lampen. 
LAMPENS AAND lader 8lg flux til Syne. 

Nu, hvi gnider du saa voldsomt? See, jeg lystrer jo dit Vink. 
Naar du bruger mig og kalder, kommer jeg, som Lynets Blink. 
Ikke jeg alene. Herre ! men hver anden Lampens Åand. 
Bøier sine Knæe, og lyder den, som Lampen har i Haand. 

NUREDDIN taber Lampen af Forskrælckelse. Aanden forsvinder; han griber den 

hurtig igien. 

Tøv lidt ; jeg har den atter i min Haand. 

LAMPENS AAND. Jeg tøver. 

NUREDDIN. 
Est du den vidtberømte Lampens Aand ? 

LAMPENS AAND. Ei berømt; en Hemmelighed! 

NUREDDIN. Jeg taler over mig. Saa siig mig da, 
Kan du udrette Alt, hvad jeg befaler? 

LAMPENS AAND. Det har jeg sagt. 

NUREDDIN. Du taler ikkun Udt. 

LAMPENS ÅAND. Men handler mere. 

NUREDDIN. 
Som naar jeg for Exémpel var saa dristig 
At bede dig — bliv ikke vred — jeg spørger; 



Et Spørgsmaal er jo en uskyldig Ting — 
Som naar jeg for Exempel var saa dristig 
At bede dig forflytte mig med samt 



Aladdins Pallads, med hans Brad og Alt, 
Til Afrika? ^ , ^ . „ ^. „.„. 

LAMPENS åAND. Saa lød jeg flux dm ViUie. 

NUREDDIN fSi^d. Saalet? \ 

LAMPENS AÅND mørk. Som Tigren knække kan en Lillie. 

NUREDDIN, 
Saa giør det da i Kraft af Lampens Magt. 

LAMPENS AAND, 
Det er saa hurtig giort, som det er sagt. 

Han forsvinder med Nureddin. 



SULTANENS PALADS. 

Morgen. SOLIMAN staaer op fra sit Lelc. 



Det er en deilig Morgenstund. Aladdin ! 

Du havde Ret; hvi troede jeg dig ikke? ! 

Du blev endnu en Dag paa Jagt, og mig 

Drev Skyerne og Regnen hiem igien. 

Mon vel min Datter alt er staaet op ? 

Du kiære Vane, at jeg hver en Morgen, 

Saasnart jeg staaer af Sengen, hen skal ile 

Og stirre paa det skiønne Pallads, faae 

En Hilsen hist af mine Børn fra Vindvet — 

Det styrker mig til hele Dagens Arbeid. 

Han gaaer hen til Vinduet, og seer ud. 

Hvordan? O, Himmel! sover jeg endnu? 
Gaaer jeg i Drømme? Har jeg mistet Synet? 
Men, hellige Prophet ! jeg seer for Resten 
Jo Alting tydeligt. Der staaer min Seng, 
Og her er Vindvet, Gaden her, og hisset 
Er Husene. Men, Himmel ! hvor er da 
Aladdins skiønne Pallads og min Datter? 

Han kalder. DEN VAGTHAVENDE OFFICEER træder ind. 

SOLIMAN, Hør, Kasem! kan du sige mig, min Søn! 
Hvor staaer min Seng? 

KASEM. Stormægtigste Monarch ! 

Din Seng? 

SOLIMAN. Ja, ja I min Seng. Har du ei hørt det? 

KASEM. Der staaer den. 

SOLIMAN. Godt ! Og viis mig nu mit Vindve. j 

KASEM. Der, store Soliman ! i 

SOLIMAN. Og Vindvesposten. 

KASEM. Og Vindvesposten? 

SOLIMAN. Ja, og Vindvesposten. 

XASEMaftides. 

Ak, Persiens Monarch har tabt Forstanden 

Der, store Sultan I 

SOLIMAN. Godt! Men da du seer 

Saa grant, og undres over mine Spørgsmaal, 
Saa viis mig det, som dog er meget større, 
End Alt, hvad hidtil du endnu har seet : 
Hvor staaer Aladdins Pallads? 

KÅSEM P«£er lien til Vinduet, uden at vende sig. 

Der, min Sultan I 
SOLIMÅN. Hvor? 

støder tU ham. 

Vend dit kloge Hoved om. 

KÅSEM. Der — ha 

Stormægtigste — 

SOLIMAN. Hvor er Aladdins Pallads, 

Selvtillidsfulde Østers? 

KASEM. Himlen veed det. 

I Aftes stod det der. 

SOLIMAN. Gaa, hent Veziren 

Paa Øieblikket, lad ham komme flux. 

KASEM. 
Just som I kaldte, kom han op ad Trappen ; 
Det er alt Divanstid. Der kommer han. 

Veziren tneder ind. Kasem gaaer. 

SOLIMAN Vezirl 

VEZIREN Min store Sultan I er I syg? 

Hvad er der mødt det stolte Persien? 
I blusser, eders Øine rulle vildt. 

SOLIMAN Saa veed ei heller I, hvad der er skeet? 
Gik I Aladdins Pallads ei forbi? 

VEZIREN Jo, store Sultan! som jeg altid giør, 
Naar Pligten kalder mig for eders Throne. 

SOLIMAN. Og I blev Intet vaer? 

VEZIREN Slet Intet, Herre ! 

SOLIMAN Ved Mekka og Medina! I har Ret; 
Thi der var Ingenting at blive vaer. 
Men — hvad jeg meente — mærked I da ingen. 
Slet ingen usædvanlig, stor Forandring? 

VEZIREN. Oprigtig talt, min ædle Herre ! hvergang 
Jeg gaaer til eders Divan, har jeg altid 
Saa mange Ting at tænke paa, at ei 
Jeg skotter hen til Siden, for at Intet 
Paa nogen Maade skal adsprede mig. 
Desuden veed I jo — jeg har ei dulgt det — 

SOLIMAN At dette Slot var jer en Torn i Øiet? 
Velan da, den er taget ud, den Torn; 
Og til Beviis derpaa, seer I langt længer 
Med det helbredte Øie nu, end hidtil: 

Før saae I lige for mit Slot et Pallads, 
Nu kan I stirre hen i Horizonten. 

VEZIREN neer tid. Ha! 

SOLIMÅN. Nu, Vezir! har I vel Mage seet? 

VEZIREN f«tter sig af sin Forundring, 

Om jeg har Mage seet, min elskte Herre? 

ja, det har vel jeg, saavel som I. 

SOLIMÅN. Saavel som jeg? 

VEZIREN. I saae jo, at det stod der. 

Var det da meer begribeligt, end hvordan 
Det nu er svundet hurtig, som det kom? 
Nu kan jeg tale. Mig er denne Sag 
Ei selsom ; godt den stemmer med det Hele. 
Aladdin er en Troldmand, det er klart; 
En nedrig Trold, som grumt misundte mig 
Min Lykke. Derfor ængsted han min Søn, 
Berøved ham sin Hustrus Kiærlighed, 
Forblinded eder med sit Trylleri, 
Fik hende i sin Vold — og nu, da han 
Er kied af denne Leg, er Alt forsvundet. 

SOLIMÅN. O, Allah! Allah! o, min Datter, o! 

VEZIREN. UlykkeUge Fader! 

SOLIMÅN. O, min Dalter! 

VEZIREN. Erogsaahun? 

SOLIMÅN. Hun! Alt! min Datter, o. 

Min Øiesteen, min Stolthed og min Glæde ! Han græder. 

VEZIREN. O, hvilket rørende, ynkværdigt Syn ! 
Den stolte Majestæt af Persien 
Afriver sine Haar med vredne Hænder, 
Maa fælde bittre Taarer, som et Barn, 
Og kaste sig i Støvet, som en Slave. 
Har I da intet Nys om, hvor Aladdin 
Er flygtet hen? 

SOLIMÅN. Den nedrige Bedrageri 
Han vilde blive denne Dag paa Jagt, 
For ei at følge mig. Alt er f orgieves. 

VEZIREN. Hvem veed? Man kan, man bør forsøge Alt. 
Jeg vil befale strax en vældig Flok 
Af eders Vagt, at giennemstreife Skoven, 
Og hvis de finde ham, at bringe ham 
For eders Throne. 

SOLIMÅN forbittret. Ikke for min Throne, 

1 Fald han findes, som han ikke giør; 
Men hvis han findes, og han skaffer ei 
Min elskede Gulnare strax tilbage, 

Da bind ham fast, og bring Forræderen 



Til Retterstedet, al hans frække Blod, 
I det det flyder under Bødlens Sværd, 
Kan gyde Køling i min Smertes Vunde. v«i«n tuar. 



EN SKYGGEFULD, VENLIG PLADS DYBT INDE I SKOVEN. 



ALADDIN umr '«<""å' 
LYMPHA, ™ i'ife fig'. 



Det raaer jeg dig. Bølge! 
At sagte du rinder 
Med Køling i Følge 
Imellem Kiærminder; 
At medens du kysser 
Den grønlige Strand, 
I Søvne du dysser 
Den deilige Mand. 
Nu veed du minVillie: 
Skyd sagte din Bugt 
Bag Rose, bag Lilie, 
Saa venlig og smukt. 
I venlige Vaar du 
Skal venligen trille, 
Hvis ikke, saa faaer du 
Med mig at bestille. 

ZEPHYR kommer ridende glennem Luften over Blomsterne paa et Rosenblad, 1 en Sølvmors 

Fiorkiole. 

Hyp I hyp! i Galop 
Med luftige Hop ! 
Bring, som du kan bedst, 
Husvalende Duft 
I luttrede Luft, 
Min bølgende Hest ! 
Rødfaxe, min Ganger! 
Du har jo en Vinge. 
Hør Bøgenes Sanger, 
Lad muntert dig svinge 
I Cirkler og Snirkler 
I Fald og i Stigen. 
Ak, seer du ei Pigen, 
Der seiler saa tryg 
Hist henne ved Hækken, 
Saa freidig paa Bækken, 
Paa Blaafaxes Ryg? 
Saa skynd dig; men tys! 
Rid let, lad os prøve. 
Om ei vi kan røve 
Umærket et Kys. 

Han sniger sig bag paa Lympha, og kysser hende. 

Ak, Zephyr, din Skielm! 
Med Skiold og med Hielm, 
Paa kneisende Ganger, 
Med ilende Gang, 
Ved jublende Sang 
Af Skovenes Sanger, 
Du vovede stærk 
Det rædsomme Værk, 
Dig bag paa at snige. 
Hvor Bølgerne trille, 
Og kysse en lille 
Paapassende Pige! 
Ak, Lympha, min søde. 
Min elskede^Mø I 
Saa skal jeg dig møde 
Her midt paa en Sø ! 
Du tossede Dreng ! 
Naar saae du mig andet 
End netop paa Vandet, 
Min Vugge, min Seng? 
Saa stands dine Vover, 
Siig Prr! til din Kærre. 

Bliver Aladdin vaer, og siger sagte: 



LYMPHA. 



ZEPHYR, 



LYMPHA, 



ZEPHYR. 

ALADDIN. 



LYMPHÅ, 



ZEPHYR. 



Men hvem er den^Herre 
Hist henne, som sover? 
Den skiønneste Mand J 
I Persiens Land. 
Jeg sidder just her, 
For Bølgen at byde, 
At ei den skal bryde 
Hans Rolighed kiær; 
Men sagte sig tumle, 
Og vuggende gynge, 
Og glidende mumle, 
Og rislende rulle, 
Og kiærligen synge 
Et sødt Visselulle. 
Ak, Lympha, saa vil 
Jeg ei dig forhindre. 
Hvor sødt er dit Spil! 
Hvor Øinene tindre I 
Min Hest vil jeg spore, 
Og ride derhen. 
Omflagre din store. 
Din sovende Ven. 
Sig Æthren skal blande 
Med Rødfaxes Duft, 
Og køle hans Pande 
Med kølige Luft. 

Han rider hen, og svinger sig et Par Gange over Aladdin, men passer i Ivrigheden ikke paa, saa at 
han støder mod hans Næse, og styrter af Hesten. Aladdin giør Bevægelse til at vaagne. 

LYMPHÅ. Ak, hvor du er tosset! 

Hvor er nu hans Ro? 

Ak, hvor du er klodset! 

Nu vaagner han jo. 
ZEPHYR grædeterdig. Ak, Lympha ! ti stille ; 

Jeg stødte mit Been. 

Gnider sig. 
LYMPHA »laaer i Bølgerne. 

Nu kan I kun trille, 
O Bølger! hver een. 

Hun seiler ned ad Aaen. 
ZEPHYR veemodig og nedslaaet. 

Ak, Lympha blev vred! 

Ak, hvor hun har Ret! 

For dristig jeg red. 

Nu angrer jeg det. 

Jeg tidt har fortrudt 

Min Vildskab med Smerte, 

Det ofte har brudt 

Med Kummer mit Hierte. 

Saa tidt har jeg sagt: 
Nu skal du for sand 
Dog tae dig i Agt, 
Faae bedre Forstand. 
Jo, pyt med Forstanden ! 
Knapt sagt, førend glemt. 

Seer pu Atadain. 

Nu vaagnede Manden, 
Det var dog ret slemt. 



ALADDIN "i«r .ig o.™,J., og ««r .tg <™. 

O, hvilken deilig Foraarsmorgenstundl 

O, hvilken qvægende, livsalig Blund I 

Med Nattens Mørke bort min Træthed svandt, 

Min Kraft med Dagen atter kiæk oprandt. 

See Roserne i Morgenrødens Bad. 

Her ligger et afrevet Rosenblad; 

Det krilled mig, som om det vilde sige: 

Reis dig, min Ven, Aladdin! det er silde. 

Hav Tak, o Sølverbækl din sagte Gang 

I Søvn mig dyssed med sin Vuggesang. 

O, hvor det Alt seer friskt og lifligt ud! 

Ak, havde jeg dig her, min skiønne Brud 1 

Saa mangled i min Krands, saa huld, saa broget. 

Aldeles Intet; men nu mangler Noget, 

Nu er det Hele, Elsktel uden dig — 

En Blomsterkost, hvor Rosen skiuler sig. 

O, hvor jeg dog er lykkelig! Den stille, 

Den muntre Morgenstund indbyder ret 

Til fro Betragtning over alt mit Held, 

Hvor gavmild har ei Skiebnen rækket mig 

Sin runde Haandl En deilig Qvindes Husbond, 

Den deiligste i hele Asien; 



Besidder af en sielden, kostbar Skat, 
Som flux opfylder alle mine Ønsker; 
En Sultans Svigersøn, snart Sultan selv; 
Velskabt og sund og kløgtig, stærk og dristig. 
O, hvor jeg føler dybt mit hele Liv 
I denne hulde Sommermorgenstund! 
Tak, Allah! for din store Godhed mod mig; 
See mine Taarer, jeg kan ikke tale. 
Her synker jeg paa Knæe i Eensomhed. 
Læs, høie Fader! i mit fromme Hierle, 
Velsignet være du for al din Naade. 



.^^ 

ALADDIN springer bestyrtet op. *• .. '- ♦" , V 

Ha, hvad er det? en lumpen Røverbande? Drager sit sværd. , '\ .>""*' 

VAGTEN, Kiend os, vi er din høie Sultans Livvagt. \ ^ ^ ' ' 
ALADDIN. Hvad vil I? \ "^ 



VAGTEN. Lægge dig i tunge Lænker 

Saa er vor Sultans Bud. Giør ingen Modstand. 

De slutte ham i Jern. 

ALADDIN. Hvad har jeg giort? 

VAGTEN. Det faaer du snart at vide. 

ALADDIN. Hvor bringer I mig hen? 

VAGTEN. Til Retterstedet. 

De gaae bort med ham. 
ZEPHYR kommer forfierdet frem. 

Ak, Lympha! Lympha! 
LYMPHA fra Bækken. Zepliyr! Zephyr! 

ZEPHYR. Hørte du ei, hvad der for sig gik? 
LYMPHA. Seer du ei mine vaade Blik? 

ZEPHYR forbittret. 

Ha, de onde Menneskens Børn! 
Men veed du hvad? flux bort vil jeg gaae. 
Det skal komme dem dyrt at staae. 
Flagre jeg vil giennem Busk og Tiørn 
Hurtig hiem i min Faders Favn, 
Du kiender ham jo. Storm er hans Navn. 
Ham skal jeg tirre til vældig Harm, 
Han skal brat spænde for sin Karm; 
Heste med flagrende Manker strax 
Fnyse skal af et selsomt Slags. 
Han skal tage sin Stormhue paa, 
Gribe sin Kølle, som godt kan slaae; 
Hevne saa flux den arme Mand 
Vældigt paa Sultanens hele Land. 

LYMPHA. O, hvor jeg skiælver, jeg arme Møl 
Men, slemme Sultan! men bi du kun. 
Jeg vil skynde mig strax paa Stund 
Hiem til min Moder, den salte Sø. 
Hun skal svulme mod hviden Strand, 
Ødelægge dit stolte Land, 
Hæve sin Ryg med et sydende Brag, 
Slaae dine Skibe brat i Qvag. 
Vraget skal splintres, det skummende Hav 
Blive saa mangen stolt Sømands Grav. 
Bielkerne skal hun med Latter opslaae, 
Hvor dine knei sende Borge staae; 
Synke, og svulme saa strax igien. 
Til Haan for dig, til Hevn for min Ven. 

De ile bort, hver til sin Side. 
Aladdin. 

ÉT MØRKT FANGETAARN. 

ALADDIN Hgger lænket til en Steen i tunge Jernbøiler. Efler at han længe har stirret hen 

for sig i dybe Tanlier, bryder han ud: 

O, store Gud! er det en Drøm? — en Drøm! 
O, ja! det er en Drøm. Jeg slumrer end 
Paa Græsset i den vennehulde Skov. 
Den blide Drøm om Zephyr og om Bækken 
Har sig forvandlet til et Sørgespil. 
Det er en Drøm, en Leg af Skyerne, 
Hvor lettelig, kun ved et sagte Vindpust, 
Hyrdinden sig forvandler til en Drage, 
Og Palmetræet til en rædsom Trold. 

FAAREKYLLINGEN l en Muursprække. 

Pi, pi, pi! 

Det er snart forbi. 

Trøst dig ei ved dine Drømme; 

Snart du i dit Blod skal svømme. 

Kort kun var din Alder. 

Snart dit Hoved falder 

Under Øxens Klang. 

Hør min Varselsang! 

Bødlen da med blod besprængte Hænder 

Bleg den slimetrøde Hud udspænder, 

Garvet 

Af del vaklende Knæ, uden Mod, 

Farvet 

Af det rygende Blod. 
ALADDIN. Hør Faarekyllrngen, hvor fælt den piber! 
Dens tidtgientagne, stygge Varselsang 
Udslukker Haabets Funke i mit Hierte. 
Saa er da Alting sandt? Saa kom min Lykke 
For pludselig med Rædsel at forsvinde? 
Saa funkled stakket kun det feire Lys, 
For ud at slukkes i sin bedste Glans? 
Ja, det er sandt: mit Pallads er forsvundet. 
Min Brud er borte, Alting. Jeg maa døe. 
Ja, det er klart, det kan ei være Andet: 
Den skammelige Trold har fundet Lampen ; 
Den kunde selv udslette kun sit Værk. 
O, græsselige Ubesindighed! 
Sorgløse, ubegribelige Letsind ! — 
Ha, grumme Skiebne ! siig, hvor kunde det 
Da fryde dig, at hæge om en Blomst, 
At giøde Jorden om dens Rod, at mildne 
Den Foraarsluft, hvori den voxte frem. 
For paa barbarisk Viis at knække den. 

At træde den med Fødder, som en Orm, 

Naar den var kommet til sin største Skiønhed? — 

Hvor skummelt denne Muur omklemmer mig! 

Hør Stormen udenfor, hvor huult den dundrer 

Omkring mit Fangetaarn. Det er nok Nat. 

Ja, det er Nat. — Ha, jeg maa frygte Lyset. 

Forfærdelse! naar Dagen bryder frem, 

Saa slæbe de mig hen til Retterstedet. 

Hvor jeg er kold, og hvor mit gamle Mod 

Er reent forsvundet! Grumme, blege Død! 

Saa kommer du i Skiændslens fæle Dragt, 

At hente mig fra denne Blomsterhauge? 

Han synker hen i Fortvivlelse, derpaa springer han forfærdet op. 

O, Himmel! store Allah! Muhamed! 

Det bliver lyst. Nu bryder Dagen frem. 

Nu kommer Bødlen. — Nei! ha, det er Maanen. 

Hvad vil du mig, du blege Dødning? Vil du 

Fortælle mig, at jeg er langtfra ei 

Den første Synder, paa hvis Kind af Kalk 

Du guult har smiilt den sidste Bryllupsnat, 

Naar mat han sad, fast lænket til sin Steen, 

Og slirred i den fri, den vide Himmel, 

Og ønskte for sit bedste Hierteblod 

To Vinger, for at flyve til en Ørk, 

Hvor ingen sleben Øxe længtes efter 

At spalte Ledi't i lians Nakkebeen? 

Vil du fortælle mig, at du skal snart 

Beskinne dt4le Howd paa sin Stang? 

Borl! skiul dig, gustne Dødning! bag din Sky. 

Hil, sec, hvor uinlerligt den hvide Straale, 
Som en ælhcrisk Finger, sendt fra Himlen, 
Henpcgcr paa den slore Kdderkop 
I Kro;:en hisset, som saa rolig sidder 
I MiiUlclpunkten af sin fine Væv. 

SPINDELVÆVEN. Betragt mit svage Spind, 

Hvor Traadene sig flette. 
^ Den allermindste Vind 

Kan Alt i Hast udslette. 
Et ringe Billed kun 
Paa Almagts Vælde stor. 
Hør i din bittre Stund 
Mit stille Trøstens Ord. 



Giv paa min Gierning Agt. 
Saa sidder hist den Høie 
I Centret af sin Magt 
Med et opmærksomt Øie ; 

Han drager, som han vil, 
Snart Traaden ud, snart ind. 
Han lægger Mærke til 
Det allermindste Spind. 

ALADDIN. Ha, tarvelige, vakkre Spinderske ! 
Du trøster mig, du trøster, som en Dervisch. 
Han drager Traadene snart ud, snart ind. 
Han lægger Mærke til det mindste Spind. 
Ind drager han mig nu, og skulde jeg 
Da frygte for, mit Hieml din dunkle Vei? 
Nei, kom du kun, du vennesæle Død I 
Og bring mig i min elskte Faders Skiød. 

Han strækker sig rolig hen paa sit Leie. 



SLOTSPLADSEN. 

Sultanen sidder med sin Vezlr og sine øvrige Hoffolk paa dertil indrettede Sæder. En utallig Mængde 
Tilskuere rundt omkring. Nede ved Trappen staae Bøddelen og hans Dreng. 

SOLIMAN. 
Ved Gud! det er mit Raad, mit Folk bekiendt, 
At jeg er ingen rovbegierlig Tiger, 
Som tørster efter Blod. Men Blod for Blod ! 
Og iblandt Alles Blod er dog mit eget 
Mit eget Hierte nærmest. O, min Datter I 
Hvo veed, paa hvilken skiændig Maade du 
Er slettet ud af Verden, hulde Lilie? 
Ja, ved min Harme! ved Prophetens Magt! 
I dette Øieblik er jeg en Tiger. 
Led frem Forbryderen. 

VEZIREN. Han kommer alt. 

BØDDELEN «1 »in Dreng. 

Bred Huden ud, tag Øiebindslet frem, 
Og ræk mig Sværdet, under Kappen der. 

ALADDIN kommer, omringet af Vagt, Ailgt af sin Moder og en Dervisch. 
VAGTEN tU Morglane. 

Nu kan I ei gaae længer med. Tilbage! 

MORGIANE. O, Gud! min Søn, skal vi nu skilles ad? 
ALADDIN. Vi findes snart. 

MORGIANE brister i Graad, og omfavner ham. 

Ja, snart. Farvel saalænge ! 
Jeg har alt ved Moskeen hisset ude 
Ved Hyldetræet bag den gamle Muur, 

Hvor du saa ofte legede som Dreng, 
Bestilt os tvende Grave, jeg paa høire 
Og du paa venstre Side af din Fader. 

VAGTEN. Han i en Grav? Jo, jo! i Rakkerkulen, 
Et herligt Tractement for Himlens Fugle. 

MORGIANE. For Himlens Fugle? O, du slemme Fugl I 
Troer du, at Himlens Fugle da er Bødler, 
Som du? De smaae Uskyldige, de blide 
Luftsvingere, saa rene, at de stræbe 
Bestandig op til Himmelen fra Jorden, 
De skulde røre ved Uskyldigheden? 

VA G TEN. Bort, Q vinde I 

MORGIANE. O, min Søn I 

Hun falder i Afimagt, og bæres bort. 

ALADDIN. Fred med din Siæl ! 

DER VISCH træder frem for Aladdin. 

Troer du, der er en Gud, en eneste. 

En Skaber, Giver, Midler og Opholder, 

Som ei er født, og kiender ingen Død; 

Hvis Væsen kommer fra ham selv, og ei 

Fra Andre; som bestandig er den Samme; 

Som kiender ingen Lidenskab i Siælen; 

Hvem Alle trænge til, som han til Ingen; 

Som kiender Alt, hvad der er aabenbart 

Og hemmeligt; som tæller Træets Blade 

Og Havets Sand og Mandens Hovedhaar; 

Som veed, hvad der er skeet, og skeer, og skal skee; 

Som ei kan feile, glemme eller synde; 

Som hører hvert et Ord, der bliver talet. 

Det høie Tordenskrald, som Sivets Læspen ; 

Som skuer i den sorte Nat den sorte 

Skarnbasses Kryben paa den sorte Steen; 

Som vil, de Troende skal troe, at Hedninger 

Skal være Hedninger; som styrer Alting 

Med streng Nødvendighed efter sin Viisdom; 

Hvis hemmelige Plan kan ei udtales. 

For herlig for den herligste Fornuft ; 

Troer du, og giver du dig i hans Haand? 

ALADDIN. Jeg troer. 

DERVISCH. Troer du paa Englene, Guds Tienere, 

Som synder ei, og nyder ingen Næring; 
Af ingen Slægt, ei Q vinde eller Mand; 
Af hvilke nogle er i Himlene, 
Paa Jorden andre, nogle staaende, 
Endeel henbøiet under Magtens Throne 
Med funklende Trompeter, stemt til Lovsang? 
Troer du, at Eblis har fornærmet Gud, 

At han er Jordens Fiende, Mandens Frister? 
Troer du, at Gabriel er størst blandt Engle, 
At Ezrael vil bringe dig til Gud, 
Naar Israfil har stødt i Dødens Horn? 

ALADDIN. Jeg troer, og trøster mig. 

DER VISCH. Og troer du paa de hellige Propheter, 
Fra Adam af til Muhamed, den største. 
Som Himlens Naade skienkte Jorden, at 
Han kunde redde sine Faar fra Døden, 
Og skienke dem sin Alkoran? 

ALADDIN, Jeg troer. 

DERVISCH. Troer du, at Helved er de Ondes Hieln, 
Hvor Slangen, giftig, vinder sig kameellyk 
Om den Fordømtes Krop; hvor Skorpionen 
Af Mulens Størrelse om Halsen hænger; 
Hvor Vandet bobler sydende med Beg; 
Hvor Kroppen, naar den først er brændt til Kul, 
Bedækkes flux paa ny med Kiød, at Straffen 
Kan vare uden Ophør? 

ALADDIN, Ja, jeg troer. 

DERVISCH, Og troer du paa det skiønne Paradiis, 
Hvor der er intet Spor af jordisk Nødtørft; 
Hvor der er ingen Alder eller Død; 
Hvor der er intet Savn og ingen Modgang; 
Hvor skiønne Piger, evig unge, evig 
Uskyldige og blomstrende, omfavne 
De Salige, og give gierne hen 
De hulde Legemer til kiærlig Fryd ; 
Hvor uforfalsket Elskov har sit Hiem; 
Hvor der er intet Had og intet Nag; 
Hvor Alting fra det Mindste til det Største 
Har Præget af et evigt himmelsk Liv? 

ALADDIN. Jeg troer det. 

DERVISCH, Nu, saa vandre til din Glæde! 

Propheten styrke dig i Dødens Stund! 

Han forlader ham. 
ALADDIN knæler ned. I det Bøddelen vil binde for hans Øine, alger han : 

Ja, bind, bind fast dit Klæde om mit Øie, 
At ingen jordisk Straale ind skal trænge. 
Og vinke Tanken atter hen til Livet. 
Hyl mig i Mulm ; men giør det kort og godt. 

Man hører en stærlc Alarm. Mængden trænger sig nærmere. 

NOGLE TMhe: 
Aladdin er uskyldig, slip ham løs ! 
SOLIMAN, Ha, hvad er det? 
MÆNGDEN, Aladdin er uskyldig! , 

BØDDELEN svinger sit Sværd ad&killige Gange over Hovedet, og venter med Utaalmodlg- 

hed paa, at Sultanen Bksd give ham et Vink. 



1 

MÆNGDEN. Aladdin er uskyldig, slip ham løs. 
Kom, lad os redde ham ; det er vor Ven . 
Den Klogeste i Raadet, og den Bedste 



I Kamp, den Undertrykles Hielp og Forsvar, 
Den skiønneste, den drabeligste Perser, 
Ham vil I hugge ned? Ha, bort med Vagten! 
Kom ham til Hielp. 

SOLIMAN. Du blinde, utro Flok! 

Beskiermer du dia Sultans bittre Fiende? 

VEZIREN. De hører ei. Den store Kreds omkring ham 
Blier meer og mere snever. Vagten ei 
Kan modstaae Pøblens vilde Rasenhed. 
Der er et rædsomt Oprør at befrygte, 
Som denne Gang Aladdin vist ei dæmper. 

MÆNGDEN med stort Gny. 

Aladdin lø^ ! Aladdin være fri 
For Døden ! 

SOLIMAN reiser sig, og raaber: 

Naade! tu Bøddelen: Stik dit Sværd i Balgen. 
Mit Folk har afsagt Dommen ; Soliman 
Er Intet mod det hele Persien. 
Aladdin Naade! 

MÆNGDEN kaster Turbanerne op i Luften, og raaber 

Muhamed velsigne 
Vor vise Sultan og hans Søn Aladdin! 

VEZIREN afoides til Soliman. 

Hvis det er eders Mening, store Sultan! 
Saa vil jeg bringe ham i Fængslet hen, 
For der at føre ud den Retfærdsdom, 
Som Folkets Raseri forbyder her. 

SOLIMAN opbragt. 

Ti, Slave! bring Aladdin for min Throne. 

Aladdin føres for Sultanens Stol. 

Paa Folkets Forbøn skienkes end dig Livet. 
Dog ikke blot har den afvendt mit Sind; 
Den Tanke, at maaskee du var uskyldig. 
At i min Faderharme vild jeg foer. 
Er kommen Pøblens vilde Skrig til Hielp. 
Din hele Adfærd var mig uforklarlig; 
Maaskee var dette Indfald kun et Indfald, 
Som du kan giøre godt, naar du faaer Tid 
Thi sværg mig her ved Allahs høie Navn, 
At du vil skaffe mig min elskte Datter 
Tilbage med det skiønne Marmorslot, 
Hvis ikke, komme hid og lide Døden 
Om fyrgelyve Dage. 

ALADDIN, Elskte Fader! 

Min Sultan! lad mig tale. 

SOLIMAN, Intet Ord ! 

Sværg, eller dø paa Øieblikket ! sværg ! 

ALADDIN, Jeg sværger ved den store Allahs Navn, 
At jeg vil skaffe dig igien din Datter 
Tilbage med det nys forsvundne Pallads, 
Hvis ikke, som en Synder lide Døden 

Om fyrgetyve Dage. 

SOLIMAN. Vel, nu kan da 

Forføje dig din Vei, hvorhen du lysler. 

BØDDELEN .li ^n i>r,ng. 
Fordømt med slig Barmhjertighed I Hvorfor 
Stod jeg saa tidligt op i Morges nu, 



Og sleh mit brede Sværd, mens Hanen gol? 

Nu er den hele Anstalt jo forgieves. 

Skynd dig, pak Alting sammen, bring det hiem. 

Jeg strax maa løbe, jeg har ingen Ro, 

Før jeg faaer hugget Halsen af en Hane. 

Du veedst, jeg drak i Morges Tigerblod, 

Blod maae jeg see, før er jeg ikke rolig. 

GADE. 

Aladdin ved sin Moders Bopæl, 1 en gammel graa Kittel. Han banker paa Døren. En fremmed Mand 

lukker op. 

MANDEN. Hvad Godt, min Ven? 

ALADDIN. O, med Forlov at spørge, 

Er ei den gamle Morgiane hiemme? 

MANDEN. Jo, kiære Ven! og hvis jeg ei taer feil, 
Saa gaaer hun ei saa hurtig ud igien. 

ALADDIN. Er hun da syg! 

MANDEN. Der feiler hende Intet. 

ALADDIN. Nu, det var vel; jeg har just noget Vigligt 
At tale med den gamle Kone om. 

MANDEN. Da er det Skade, at I kom saa silde. 
Thi til at tale er hun ikke opsat. 

ALADDIN. Er hun derinde i det lille Kammer? 

MANDEN. Ja, i det lille Kammer er hun. Ven! 
Men ei i dette Hus. 

ALADDIN. Hvor er hun da? 

MANDEN. Paa Kirkegaarden bag ved Hyldetræet. 

ALADDIN. 
Ha, nu forstaaer jeg eder. Hun er død. 
Og I er flyttet ind i dette Huus? 

MANDEN. Ja rigtig. 

ALADDIN. Har I Intet derimod, 

Saa lad mig gaae lidt ind i hendes Stue, 
Hvor før hun boede. 

MANDEN. Gaa I kun med Gud. 

Alting staaer der endnu, som før det stod. 
Det gamle Huusgeraad og hendes Rok. 
Jeg veed ei ret, hvad jeg skal giøre med det. 
Det gamle Skramleri; det duer ikke, 
Og der er ingen Arvinger, thi Sønnen 
Har jo forbrudt sit Gods og Liv. 

ALADDIN. Ja, Ven ! 

MANDEN. Det er dog tungt for slige gamle Folk. 
Hun døde nu af Kummer for sin Søn, 
Det skammelige Skarn! 

ALADDIN. Du har Genie: 

Du fløiter efter Øret dine Viser, 
Og kiender hverken Noder eller Tact. — 
Tillader I, at lidt jeg gaaer derind? 

MANDEN. 
Gaa I derind, saa længe som jer lyster; 
Men tag ei ilde op, jeg gaaer ei med. 
Jeg har Forretninger at passe. 

ALADDIN. Pas dem, 

Og spild ei Tiden med Belragtninger. 



MORGIANES STUE. 

ALADDIN .l^«er IsnBi og l,.lr«gLer Alling m«l fnUle.le H^r 

Der staaer den gamle Rok. Nu snurrer den 
Ei længer med fortrolig, venlig Sladder. 
Man vænner sig til slig en gammel Knark, 
Og savner dens Spectakel, naar den lier. 
Der sidder end lidt Bomuld her paa Totlen. 
Nu vil jeg lade, som jeg var min Moder, 
Og spinde lidt, og nynne til mil Spind. 

Han welWr sig n«l og ipliidcr, men ilandse 

Nei, det har ingen Art. Det er ei i 
Den jævne, rolige, den vante Gang; 
Jeg dreier Hiulet vildt og feberagtigt. 

See denne svage, skrøbelige Traad, 

Den har hun tvundet, den er heel endnu, 

Den sidder uforstyrret, uden Brøst ! 

Og hun, som spandt den, ligger udstrakt nu 

Med stive Fingre under Hyldetræet. — 

Der hænger hendes gamle Silkekaabe 

Med Multumsforet. Her staae hendes Skoe. 

Nu fryser du omkring de gamle Been. 

See, her staaer hendes Torvespand. Der ligger 

Endnu paa Bunden et halvvissent Blad. 

Ak, det er mig, det skal betyde mig! 

stirrer længe hen paa eet Sted, uden at tale. 

Der er det store Søm, hvor Lampen hang. 

Griber efter den, men faaer Intet i Haanden. 

Hvordan? saa tænker du, jeg skal ei naae dig? 

Griller igien, men faaer Intet. 

Ha, bi du kun, god Karl ! Du tænker nok 
At narre mig; men det skal ikke lykkes, 

stiger op paa en Stol, og griber om Sømmet. 

Nu har jeg dig, her er du i min Haand. 
Ha, nu kan jeg gienkalde min Gulnare, 
Mit Pallads og den hele Herlighed. 
Nu vil jeg gaae. 

stiger ned. 

Nu har jeg, hvad jeg søgte. 
Nu skal jeg fordre Alt igien tilbage, 
Naar først jeg har besøgt min Moders Grav. 

VERTEN kommer ind. 

Naa, har I nu seet, hvad I vil, min Ven ? 
I er nok af Familien. 

ALADDIN. En Smule. 

Nu gaaer jeg bort igien, min Ven! men hør, 
I har vel Intet derimod, at med 
Jeg tager denne gamle Kobberlampe? 
Den er ei fire Skilling værd. 

VERTEN. Min Ven! 

Jeg seer slet Intet. 

ALADDIN. Sæt jer Brille paa da. 

Den Lampe her, her i min høire Haand. 
Som sagt, det er kun Snurrepiberi ; 
Jeg samler, seer I vel, paa slige Sager, 
Og Lampen, nden Værd for alle Andre, 
Har altsaa dog en indbildt Værd for mig, 

VERTEN. Min kiære Ven! der er ei mere Lampe 
I eders Haand, end bag paa min. 

ALADDIN afsides. Ha, ha ! 

Min Lampe faaet har den Egenskab, 

At der kan ingen see den, uden jeg, 
Nu kan de altsaa ikke stiæle den. 
O, det var vel. 

Lader, som han skiulte den paa Brystet; hølt: 

Nu, da I siger det, 
Saa vil jeg ogsaa troe, at denne Lampe 
Var kun et Foster af min Phantasie. 
Farvel, min Ven ! og Tak 1 Tillader I, 
At med jeg tager dette visne Blad 
Af Torvespanden, for at fæste det 
Paa Pullen af min Turban, som en Fiær? 
Det pynter altid lidt, og det er Alt, 
Hvad jeg forlanger af den hele Arv. 

VEHTEN. Det arme Menneske, han er forrykt. — 
Tag I kun Bladet, Ven! og gaa jer Vei. 

ALADDIN. Farvel, min Ven! Maaskee I giver mig 
En Hilsen med til gamle Morgiane? 
Nu gaaer jeg just derud. 

VERTEN. Ja, hils mangfoldig. 

Afsides. 



Gid vel jeg havde ham kun af mit Huus. 

De gaae. 



KIRKEGAARDEN. 

ALADDIN P^A sin Moders Grav. Han lader, som han sad og vuggede hende. 

Visselulle nu, Barnlil! 
Sov nu sødt, og sov nu længe, 
Skiøndt din Vugge stander stil. 
Uden Duun og uden Gænge. 

Hører du den dumpe Storm 
Sukke ved, hvad jeg forliste? 
Mærker du den sultne Orm 
Pikker paa din Fyrrekiste? 

Sov, Barnlille ! ved min Sang. 
Intet skal din Glæde mangle. 
Hører du den muntre Klang 
Hist i Taarnet af din Rangle? 

Nattergalen nærmer sig; 
Fryde dig dens blide Klukke? 
Du har ofte vugget mig, 
Nu skal jeg dig atter vugge. 

Hvis dit Hierte ei er Steen, 
Mærk min Idræt, Moder kiære! 
Her af denne Hyldegreen 
Vil jeg dig en Fløite skære. 

Ved dens Toner fryd dit Sind. 
Hvor den klager svagt og ene. 
Som en vildsom Nattevind 
I de vaade Vintergrene ! 

Ak, nu maa jeg fra dig gaae; 
Det er koldt i dine Arme, 
Og jeg eier ingen Vraa, 
Hvor jeg mig igien kan varme. 

Visselulle da, Barnlill 
Sov nu sødt, og sov nu længe, 
Skiøndt din Vugge stander stil, 
Uden Duun og uden Gænge. 

Han gaaer bort. 



DEN STORE PLADS UDEN FOR SULTANENS SLOT. 

Aladdin paa det Sted, hvor hans Palads har staaet, omringet af Pøbelen. 

ALADDIN. Nu skal I see, nu er min Time kommen, 
Nu skal I ikke længer lee mig ud, 
I vilde Mennesker! og spotte mig. 
Og kaste efter mig med Steen og Jord. 
Det koster kun et Vink — saa staaer mit Pallads 
Paa samme Sted, som sidst det stod. Saa trykker 
Jeg atter min Gulnare til mit Bryst. 

Lader, som han tager Noget ad af sin Barm. 

Her seer I denne gamle Kobberlampe. 

EN KARL. Hvor, Stodderprinds? 

ALADDIN. Hør, du skal være artig, 

Og ikke kalde mig en Stodderprinds. 
Jeg kiender dig heel vel; var det ei dig, 
Som eengang mødte mig paa Gaden i 



I 

Min Lykkes Tid, da nys del havde regnet? 
Da kasted du dig ned paa Maven for mig, 
Og bad mig træde paa din Ryg, for ei 
At smudske mine Skoe. 

KARLEN. Ja, det var dengang. 

ALADDIN, Ha, ved den Lampe, som jeg iiolder her 
Høit i min høire Haand, jeg tugter dig. 

KARLEN. En dristig Ed! 

ALADDIN Du vilde Pøbelsværm! 

Hvad du kan ikke see for dine Øine, 
Det vil du aldrig troe. Men pas kun paa. 

Gnider. 

Ha, seer I Aanden? seer I Lampens Aand? 

KARLEN, 
Ja vist! see der, der staaer han med en Lygte 
Paa Hov'det hist. Jeg mener Lygtepælen. 

ALADDIN høitideiig. 
I Kraft af denne Lampe, som jeg holder 
Her i min Haand, befaler jeg dig. Slave! 
At skaffe mig min Hustru og mit Pallads 
Paa Øieblikket her paa dette Sted; 
Og naar du det har giort, at hænge denne 
Gemene Karl paa Lygtepælen hist. 

Til Sværmen. 

Tag jer i Agt, nu kommer Slottet strax, 
Staa det i Veien ei, det knuser eder. 

Han iøber tilside. En stor Skoggerlatter. 

ALADDIN, efter at iian har ventet en Tidlang, seer forblttret paa den indbidte Lampe, 

og kaster den bort. 

Ha, det var ei den rette Kobberlampe. 

Forræderi! Hvo af jer vilde Karle 

Har lumsk frastiaalet mig min Eiendom? 

Latter. 

Ja, leer I kun; bagefter kommer Graaden. 
I troer vel ei, at jeg kan hevne mig? 

Han vrister en stor Steen op af Gaden og kaster imellem Mængden. Nogle flygte, Åndre trænge 

ind paa ham. Drengene huje. 

EN GAMMEL MAND kommer. 

Gaaer eders Vei, forsynder eder ei 

Imod en bleg, en syg, vanvittig Yngling ; 

Tak Gud, at I er ei berøvet eders 

Forstand, som han. — Gaa du med Fred, min Ven ! 

ALADDIN, 
Tak, gamle Graaskiæg! Ha, men hør, min Broer! 

Tager ham under Armen. 

Kan du mig hielpe med en lille Regning? 
Hvor mange Dage er igien i Alt 

Af fyrgelyve, naar der alt er gaaet 
Saa henved — ni og tredve? 

MANDEN. Een, min Ven ! 

ALADDIN forfærdet. 

Een 9 ikke meer end een 9 

MANDEN. Nei, ni og tredve 

Og een er fyrgetyve. 

ALADDIN støder ham fra sig. 

Du har Ret. 
Du regner godt, du gamle Skaldepande! 
Som Ingenting du kold har subtraheert mig 
Mit Aandedræt og mine Pulseslag. 

Gaaer. 

MANDEN. Den arme Stakkel! Gud forbarme sig. 



EN AFSIDES PLADS UDEN FOR BYEN, 

bevoxet med Palmetræer, i Nærheden af en Aa. Nat, men klart Maaneskin. 
ALADDIN kommer gaaende langsomt, i dybe Tanker. i 

Hvad er en Ed ? En Løkke, som jeg kaster 
Om Halsen paa mig, mens den anden Ende 
Jeg rækker Diævelen, at han kun frisk 
Kan hale til sig, naar han faaer et Vink. 
Fordømt, at shg en fast indslynget Knude 
Kan ikke, som de andre, langsomt løses 
Ved Snedighed og Kløgt! standser. 

I Morgen altsaa! 
I Morgen er deu lille Rest af Liv 
Igien fortært; den usle Tærepenge, 
Der skienktes dig, Aladdin! som en Stodder; 
Der slængtes gnavent til dig, halv i Vrede, 
Halv i Medlidenhed. O, blege Maane, 
Du, som afmaaler Tiden her paa Jorden ! 
Hvi var du da saa knap mod mig, du gustne. 
Indfaldne Puger? hvi var du saa karrig? 
Er ei min Ørehinde mere skikket 
At høre Nattergalens Aftenslag? 
Er mine Øine dunkle, uden Klarhed, 
Som Hornet i en Tyvelygte? Duer de 
Ei længer til at see paa Farverne ? 
Og er min Arm da slappet, som en Bue 
Om Aftnen efter Dagens Vaabenbrug? 

Er denne Puster i mit runde Bryst 

Fordærvet? Er den allerede træt 

Af sit ustandsede, vedholdne Slid? — 

Fy, Jern! hvad vil du da de sunde Muskler? 

Giv ei det friske Blod Anledning til 

At sprudle overgivent, som et Vandspring, 

At ødsle med sit Purpur og sin Kraft, 

For i et Øieblik at bruse med. 

Hvad roligt flyde kan i mange Aar. 

Du mørke, haarde Masse, stærke Malm, 

Der kommer ud fra Bierget, som en Hevner, 

At straffe hvad som meest er giennemsigtigt. 

Forunderligt, usynligt, uden Legem : 

Den onde Villie — hvad har jeg da gjort? 

Han «r imidlertid kommen til Aaen. 

Nei, jeg vil ikke slagtes som et Offer 
For grum Vildfarelse. Du stille Bølge, 
Langt blødere end Silke, giennemsigtig, 
Og klar, som Siælen, Muligheders Hav, 
Du flux bevægelige Chaos, du, 
Hvoraf den størknede Natur sig reiser : 
Slug atter et mislykket, slet Forsøg 
Her i din Smeltedigel, støb mig om. 

Han Til springe ud i Aaen, men standser, og skuer op til Himlen, Uegger Hænderne paa sit Bryst, 

og siger med smeltet Stemme: 

Hvad reiser sig her inderst i mit Bryst? 
En anden, høi Natur, meer fri fra Formen, 
End selve dette Vand ; en stolt Natur, 
Som vægrer sig ved at erkiendes for 
Staldbroder til den nedre jordiske ; 
Hvis Kraft sig yttrer i et helligt Haab, 
Hvis Næring er Samvittighed og Trøst ; 
Et uforgængeligt, fromt, venligt Barn; 
En Duft, som stiger atter op til Himlen, 
Naar Blomsten visner; ak, en Elskerinde, 
Som higer trofast, fuld af Kiærlighed, 
At favne hist sin Brudgom. Store Allah! 
Og Muhamed, livsalige Prophet! 
Her vil jeg som en angrende, bodfærdig, 
Oprigtig Muselmand torrette først 
Min Bøn, før jeg med dristig Finger banker 
Paa Dødens løselig tillukte Dør. 

Han gaacr hen til Aaen, for at vaske sine Hænder og sit Ansigt før Bønnen ; i det samme glider iian 

ud, og stjrrter 1 Vandet, men faaer fat om et Klippestykke, som rager op. I det tian griber omkring 

dette, skurer han Fingeren, hvorpaa han har den ham af Nureddin givne Ring. 

Aladdin. 

RINGENS ÅÅND lader sig flux til Syne. 

Herre! hvad vil du mig? 
See, jeg maa lyde dig, 
Ringen er i din Haand, 
Du byder Ringens Aand. 
Ei er det mig, som maa 
Ene tilrede staae : 
Alle de Slaver, som 
Hylde dens Helligdom, 
Knæle til dyben Jord, 
Lystre dit Magtens Ord. 

ALADDIN. 
Hvordan? Aladdin er end ei forladt? 

AANDEN. 
Dig tusind Aander staaer at tiene brat. 

ALADDIN. 
Bring flux mit Slot, min Brud tilbage nu. 

AANDEN. 
Af Ringens Aand for meget fordrer du. 

ALADDIN. 
Af Ringen? Hvilken Ring befaler her? 

AANDEN. 
Den Ring, som funkler paa din Finger der. 

ALADDIN. 
Saa hielp mig op igien af dette Vand. 

AANDEN. 
Nu staaer du atter paa den sikkre Strand. 

ALADDIN. 
Hvad er din Magt, hvad er dit Kraftens Liv, 
Hvis du ei skaffe kan min Borg, min Viv? 

AANDEN. Vær ei ubillig, og vær uforsagt; 
Hver Kraft har jo sin egen Virkningsmagt. 

ALADDIN. 
Hvori bestaaer da din, hvis den er til? 

AANDEN. 
Jeg bringer hurtig dig, hvorhen du vil. 
Jeg siger dig, hvad du vil vide. 

ALADDIN. Ha, 

Hvor stander da mit Slot? 

AANDEN. I Afrika. 

ALADDIN. 
I Afrika? Ha, jeg forstaaer del; godt! 
Og hvor er da min Hustru? 

AANDEN. Paa dit Slot. 

ALADDIN. 
Af Trolden røvet, maa hun hos ham boe? 

AANDEN. 
Men dog sin Husbond og sin Ære tro. 

ALADDIN. 
Saa bring mig hurtig da den lange Vei. 

AANDEN. 
En snellere Befordring faaer du ei. 

lian forsvinder med Aladdin. 




ZEPHYR. 
Nu har jeg bragt Rosernes Duft til min Ven, 
Omflagret hans Tinding og Fod. 

LYMPHA. 
Og nu bar min Morgendugg kølet igien 
Det hidsige, stormende Blod. 

FUGLENE 1 ■n««" 
Og nu har vi siunget, og sprunget omkring, 
Og qviddret saa høit udi Sky. 
Fra den Tid, han kiender sin funklende Ring, 
Saa er han forstandig paa ny. 
Fat Mod, vor Aladdin ! Aladdin, fat Mod ! 
Snart, snart er din Kummer forbi ; 
Da rinder saa let og fornøiet dit Blod, 
Og da er du munter, som vi. 

ALADDIN va,g«r. 
Hør, hvor de muntre Fugle qviddre sødt. 
Hvor dette Græs er duftende og blødt! — 
O, Himmel! hvad er det, jeg seer? mit Pallads! 
Er jeg i Afrika? Var det om Ringen 
Og Ringens Aand da ingen flygtig Drøm? 

Ja, ved Propheten! ja, det er mit Slot. 
Et Vindve aabner sig. O, store Gud! 
Det er min Hustru, det er min Gulnare. 

GULNARE l Vinduel. 

Hvem er i Kappen hist den unge Mand? 
Hvorledes er han kommen over Muren? 
O, Himmel! hvor han er Aladdin Hig. 

ALADDIN breder sine Arme Imod hende. 

Gulnare ! 

GULNARE. Gud ! min Husbond er det dig ? 

ALADDIN, O, hvordan kan jeg flyve i din Favn, 
Tilbedte? 

GULNARE, Søde Fryd paa tunge Savn ! 

Hun gaaer fra Vinduet; en Dør lukkes op i Baggrunden. Aladdin iler ind. 

FUGLECHOR. 

Længe borte fra sin Ven, 
Træffes pludselig igien, 
O, hvor det er sødt, hvor sødt ! 
Hurtig skilt og hurtig mødt! 

EN HAN. 

Husker du, Guldvingelil ! 
Da vi kom fra sidste Flugt? 
Træet var saa tyst og stil, 
Reden rundt med Grene lukt. 
Jeg kom først, du var der ei. 
Kommen bort paa langen Vei, 
Da vi fløi fra Nordens lis 
Hiem til Østens Paradiis. 
Ak, da sad jeg saa aleen 
Paa den fulde Sommergreen, 
Klagede min Sorg, saa mod ; 
Hyrder og Piger om Træet stod, 
Lytted gierne til min Sang, 
Vidste ei, min Barm var trang. 

HUNNEN, 

O, jeg husker det jo nok. 
Da den lange Fugleflok 
Styrted ned fra Nord til Syd 
Under Spil og Sang og Lyd. 
Blanding af alle Slægter var der. 
Cimbrer, Teutoner og Longobarder. 
Guldvinge søgte i al den Støi, 
Hvor hendes elskede Mage fløi ; 
Og da hun dig ikke fandt. 
Flux hun hen i Luften svandt, 

Gav sig ikke langsom Tid, 
Flygted qviddrende herhid, 
Tænkte : sidder han ikke der, 
Ak, hvor mon vel da han er? 

HANNEN. 
O, da fandt du mig, min Viv ! 

HUNNEN. 
O, hvor det da var et Liv! 

BEGGE. 

Grenen med sit bløde Hæng 
Blev vor anden Brudeseng. 

CHOR. 

Længe borte fra sin Ven, 
Træffes pludselig igien, 
O, hvor det er sødt, hvor sødt! 
Hurtig skilt og hurtig mødt! 



ALADDINS PALADS. 

Aladdin. Gulnare. 

ALADDIN. 
Af hvad du her har sagt mig, kiære Hustru ! 
Seer jeg, at Alt kan blive godt endnu. 
Af min oprigtige Tilstaaelse 
Du kiender nu vor Modgangs skiulte Kilde. 
Den Snedige er mere klog, end jeg : 
Han bærer Lampen med sig, hvor han gaaer; 
Det giør os vel vort Arbeid noget længer, 
Men kan dog aldrig meer, end sinke det. 
Propheten signe dig, min elskte Hustru ! 
For din Standhaftighed. Tilgiv de Taarer, 
Den store Frygt og al den Ængstelse, 
Som min Letsindighed har kostet dig. 



FEMTE ACT, 159 



Du veed, jeg sagde dig det nys, hvor haardt 
Jeg straffet blev derfor med Skam og Dødsfrygt. 
Mit Mod var reent forsvundet med min Lykke, 
Nu smiler freidigt Alt paa ny, som før. 

GULNARE. 
Min elskte Husbond! Muhamed forbyde. 
At daarlig med min Frygt jeg skulde prøve 
At svække her dit Mod ; men elskte Ven ! 
Saa ganske sikkre paa vor Velfærd er vi 
Dog heller ikke. Trolden eier Lampen, 
Og hvad er vel vor Seier uden den? 
Hvorledes faae vi den? Han glemmer den. 
Indviklet i et flint og linnet Klæde, 
Forsigtig paa sit blotte Bryst. Hvor tidt 
Har han ei viist mig den, til Haan for dig! 
Hvor ofte har han søgt at giøre dig 
Forhadt i mine Øine ! Naar han ei 
Er udreist, som just nu, saa pleier han 
At komme her engang om Dagen, og 
At plage mig med Elskov og med Ømhed 
Og frække Bønner om Gienkiærlighed. 
Hidtil har min Bedrøvelse og Afsky 
Holdt ham tilbage; men, min elskte Ven! 
Hvor længe varer det? thi jeg er vis paa, 
At ikkun Haabet om, at Tiden vilde 
Udslette din Erindring af mit Hierte 
Og komme hans Paatrængenhed til Hielp, 
Har giort ham saa taalmodig og ærbødig. 

ALADDIN. 
Min Hustru! hør min Bøn: vær ganske rolig. 
Lad en af dine troe Slavinder lukke 
Mig ud forsigtig ad den skiulte Gang. 
Mod lumske Fiender er man nødt at gribe 
Til skiulte Vaaben. Herfra til Marokko 
Er kun en Fierdingvei, som du har sagt. 
Indhyllet tæt i denne gamle Kappe 
Skal Trolden selv ei kiende mig igien. 
Lad din Slavinde vente mig ved Døren ; 
Jeg kommer snart igien, men med et Pulver, 
Som bliver Nidingen et Brev fra Døden. 
Sæt du imidlertid dig ved dit Natbord, 
Og pryd dig med din allerbedste Pragt, 
At Trolden, naar han atter kommer hiem. 
Kan troe, du har forandret dine Tanker, 
Og at du ønsker nu at tækkes ham. 
Lev vel saalænge, elskede Gulnare ! 
Stol tillidsfuld paa mig, og vær ei bange. 

GULNÅRE. 
Du har forjaget al min Angst og Frygt, 
Som Dagen, naar den venlig nærmer sig 
Med roligt Smil til bange Drømmers Leie. 

De gaae. 



APOTHEK. 

Apothekcren. Aladdin hyllet I sin gamle Kappe. 

ALADDIN. 
God Dag, min Ven I Aa, vil I give mig 
Det Pulver, som jeg her har skrevet op? 

APOTHEKEREN »^er paa Seddelen. 
Det Pulver? Sccr paa Aladdin, 

Vil du have dette Pulver? 

ALADDIN, Ja, kiære Herre! hold mig ikke op. 

APOTHEKEREN. 
Hvad vil du fattige Diævel med det Pulver? 
Har du vel Raad til at betale det? 
En saadan kraftig, sielden Medicin! 
Hvad vil du med det? Veed du, det er Gift? 
Vil du forgive dig? 

ALADDIN. 

Nei, ikke mig, 
Men Andre. 

APOTHEKEREN Andre? Andre? endnu bedre! 
Flux følg mig hen til Kadi. 

ALADDIN. Hør, min Ven ! 

Jeg vil dog give jer et kiærligt Raad. 

APOTHEKEREN. 
Et kiærligt Raad? og hvad er det? 

ALADDIN. I altid 

Skal lade Folk smukt tale ud af Munden. 

APOTHEKEREN hidsig. 
Tal! Har du ikke sagt, du vil forgive? 
Hvad? kan du negte det? Og hvis det var 
Dig selv, saa fik det være, som det er; 
Men Andre ! Andre til ! det er det Bedste. 
Hvem vil du da forgive? Strax bekiend. 
Det bliver en fordømt Historie. 
Hvem vil du sende til den anden Verden? 
Hvem? 



FEMTB ACT. 

ALADDIN ""<■ Fluer. 

APOTHEKEREN. Fluer ? 

ALADDIN. Fluer. 

APOTHEKEREN. Dræbe F 

Med det le kostelige, sieldne Pulver? 

ALADDIN. Seer I, jeg er en vederhæftig Mand; 
Det kommer mig just el saa nøie an paa 
Ret lækkert at fractere mine Fluer 
Engang imellem. 

ruger ta Gnldpenge op og iwklier ham. 



APOTHEKEREN. Ja, see saa, see saa ! 
Det er en anden Sag, min gode Mand! 
1 taer ei ilde op min Hastighed; 
Med slige Ting man være maa forsigtig, 
Man har jo dog en Slags Samvittighed. 

ALADDIN. 
Ja, det forstaaer sig selv. Men siig mig nu, 
Naar man vil dræbe ret en dygtig Flue, 
Hvor meget har den nødig da? 

APO THEKEREN vemig. Min Herre 1 

Det kommer an paa Fluens Størrelse; 
Hvis det er det almindelige Slags, 
Saa kan I gierne med et ringe Gran 
Slaae nogle tusinde ihiel, naar kun 
I blander Giften med lidt Vand og Sukker. 

Han flyer ham Pulveret 
ALADDIN, i clet han patter det i Lommen. 

Men — naar nu Fluen er saa stor, som I? 

APOTHEKEREN «n«e.t. 
Saa stor, som jeg? Ja, tænkte jeg det ikke? 
I vil vist giøre en Ulykke med det. 
Saa stor, som jeg? Hvad er det for en Snak? 
Saa stor er ei den største Hestefiue. 

ALADDIN bertandlg rolig. 

Ja, seer I vel! den Ting den har en Hale. 
Jeg svær jer til, at jeg vil dræbe Fluer; 
Men da de er i Hov'det paa en Mand, 
Saa maa han jo hae Pulvret ind i Munden. 

APOTHEKEREN. 
Du hellige Prophet I Hør, jeg giør Anskrig. 

ALADDIN. Det vil jeg ikke haabe. I har vist 
Saa megen sund Forstand, at I begriber, 
Hvor let det er mig, hvis I blier uartig. 
At klemme jer om Halsen, saa I gaber; 
Og saa er det: at stikke Pulveret 
I Munden paa jer, og at løbe bort, 
Et Øiebliks Forretning, som I seer. 

APOTHEKEREN. 
Det er jo ret et Diævels Menneske. 
Gaa hen for mig og henret, hvem I vil, 
Naar I kun sparer mig, min Hustru og 
Min lille Hasan med de skieve Been. 

ALADDIN. 
Farvel, min Ven I I kan jo vel begribe. 
At det var Spøg altsammen. Vær I rolig. 

Gaaer. 
APOTHEKEREN wer efler ham. 

Hvem veed, hvortil den Karl vel er capabel? 
Men han betaler strax og raisonnabel, 
Ak, man maa taale meget nuomstunder. 
For ei at støde sine bedste Kunder. 

Gaaer ind. 

ALADDINS PALADS. 

Gulnare. Hendes Amme. 

GULNARE, 
Har du nu giemt Aladdin vel, min Amme. 

AMMEN. 
Ja, Barn I nu staaer han hist i Cabinettet 
Tæt yed den store Spisesal, at han 
Kan høre hvert et Ord, der bliver talet, 
Og komme frem, naar det er Tid. 

GULNARE sukker. Ak, Himmel ! 

Jeg er saa angst og saa bespændt. 

AMMEN . Mit Barn! 

Det maa du ikke være. Vær du frisk. 
Hvad er der i at slaae en Trold ihiel? 
O, lad mig see, at du betaler ham, 
Den onde, visne Beenrad, sit Bedrag, 
Som jeg befordred, skiøndt uskyldigviis. 
Ak, du kan troe, mit Barn ! at jeg har havt 
Ret mangen vaagen Nat for den Sags Skyld, 
Og grædt derfor ret mangen bitter Time. 
Men nu er det forbi. Vær nu kun rolig. 
Pas paa dit Snid, og lad dig ei forbluffe. 
Jeg har alt ladet Spisebordet opslaae 
Midt i den store Sal. Naar nu han kommer, 
Saa skal du byde ham et Aftensmaaltid, 
Det sidste, haaber jeg, i dette Liv, 
I Fald du blander med Behændighed 
(Hvad ei jeg tvivler om) det hvide Pulver 
Med Vinen i den funklende Pocal. 

GULNARE, Ja, kiære Moder! jeg vil være rolig. 
Jeg seer, paa dette Værk beroer vor Skiebne. 

AMMEN, Og altsaa paa din egen Villie, Barn! 
Vær uden Frygt. Spar ei paa Pulvret, Barn! 
Kom det altsammen i, ryst Bægret vel ; 
Thi seer du, for at han skal Intet mærke 
Til Vinens tabte Klarhed, har jeg sat 
De store Sølvpocaler ind paa Bordet 
I Stedet for de brugelige Viinglas. 
O, hvor vil Trolden blive høist forelsket, 
Naar han dig seer i denne Høitidsdragt! 
Mit kiære Barn I du er da ogsaa ret 
Den smukkeste blandt Qvinder, jeg har seet. 
Min Melk er kommen dig ret vel tilpas. 
Hvor tryllende det hvide, bløde Atlask 
Ombølger dette ranke, smekkre Legem ! 

See, hvor det klare Demantsbælte slynger 
Sig om den tynde Midie, medens Silken 
Vellystig svulmer op om Barmen her, 
Og runder sig glatglindsende forneden 
Omkring de trinde Lænder. Kiære Barnl 
De blodige Rubiner om din Hals 
Forhøie din ungdommelige Hvidhed, 
Og staae dog langt tilbage for din Mund. 
Gaa kun, mit Barn! og naar til denne Skiønhed 
Du lægger et Qvintin af Venlighed, 
Saa blænder du saaledes Troldens Øie, 
At du kan blande Giften aabenlyst. 

De gaae. 



CABINETTET. 

En Hob Klseder hænge omkring paa Væggene. 

ALADDIN, Da Hænderne saa uformodentlig 
Har bragt mig i mit eget Klædningskammer, 
Faaer jeg et Indfald. — Ja, det vil jeg giøre. 

Søger og finder en Klfedning. 

Her er den; rigtig! her er Klædningen, 
Nureddin har foræret mig som Fætter. 
Den vil jeg tage paa, og rede ud 
Mit Haar, som dengang just jeg brugte det. 
See her, her er den høie Flitterturban, 
Som fulgte Klædningen. 

Han klæder sig om. 

See saa, nu er 
Jeg klædt i samme Dragt, som fordum, da 
Vi vandred kiærligt ud ad Porten sammen 
Til Biergets Hule. Faderlige Fætter! 
Nu skal jeg atter see dig i dit Øie, 
Naar Døden dæmpet har dets lumske Lue. 
Tak være dig, min skiønne Demantsring! 
Den glemte han, og glemmer den bestandig; 
Thi Allahs Villie dysser hans Erindring 
I Søvn. Jeg seer fra Vindvet, naar han kommer. 
O, gid det allerede var forbi ! 

Betragter sin Ring, betænker sig et Øleblik, og støder den derpaa imod Vs^en. 

RINGENS AAND flux. 
Hvad vil du mig, min ædle Herre? 



I 

ALADDIN. Nei, 

Ti stille, ti ! jeg vil slet Intet vide. 
Det var et ubetænksomt, daarligt Indfald. 
Jeg vilde spurgt dig om min Skiebne, Slave I 
Du veed jo Alt. Jeg vilde forud vidst, 
Hvorledes denne Hændelse iøb af. 
Men ti ! ti, kiære Slave I Hvad er Livet, 
Naar det nødvendig forud er bestemt? 

RINGENS AAND. 
Frygt ei, min ædle Herre ! Hvad din Slave 
Plat ei formaaer, det frister ham ei heller. 

ALADDIN. Har du ei sagt, at du kan aabenbare 
Mig Alting? 

RINGENS AAND. Jo. Men derved maa forstaaes. 
Hvad der er skeet, og skeer; thi hvad der skal skee. 
Er skiult for mig, som det for dig er skiult. 

ALADDIN. Saa seer du ei i Fremtids lukte Bog. 

RINGENS AAND. 
Umiddelbart vel ei, men middelbart. 
Da den sig speiler i Forgangenheden. 

ALADDIN. 
Hvorledes klarer det dit Fremtids-Blik. 

RINGENS AAND, 
Hvo Frøet, Saaningenr^ Jorden kiender. 
Kan ogsaa give Nys om Blomstens Art, 
Skiøndt endnu ei den er af Jorden brudt. 

ALADDIN. 
Saa siig mig, vise Aandl hvad spaaer du mig? 

RINGENS AAND. 

Hvad der bag Tiden ligger og bag Rummet — 
Det kræver Spaadommens Natur, min Ven I 
At derom ikkun tales kan forblummet. 

Da faaer du først din gamle Skat igien, 
Naar bort du rydder, hvad der er til Hinder. 
I Fald det lykkes dig, da har du den. 

Thi Mange tælles maae som Lampens Fiender 
For dette flux at vise dig, saa vil 
Jeg pege til de halvforglemte Minder. 

Den sieldne Lampe driver, rundt, sit Spil, 
Fordeelt i mangt et lidet, kostbart Stykke, 
Thi samlet er den saare sielden til« 

Een har det Ydre, som man kalder Lykke, 
Een har det Indre, som man nævner Aand 
Forenet er den Jordens største Smykke. 

Først sammensveiset ved et magisk Baand, 
Den glæde kan, thi uden Lykke mattes 
Din Siæl, og hvad er Lykken uden Aand? 

At altsaa den med dristig Haand kan fattes. 
Der kæmpes maa; først efter mandig Strid 
Dens fulde Værd af Eierm anden skattes. 

• 
Hvo ei nu fødtes under Stiernen blid, 

Hvo kun fik ringe Held og sparsom Evne, 

Frem virket kun til Massen for sin Tid; 

Den ofte sig med Raseri vil hevne, 

Vil ændre Viisdoms Plan, og haaner den, 

Fordi den ham ei meer har villet levne. 

En selsom Daarlighed ham river hen; 
Skiøndt født til Skal, han stolt vil være Kiærne. 
Og Herre, skiøndt han skabtes kun til Svend. 

Mod denne Vanvid maa sig Kraften værne. 
Gud lagde den dybt i sin Yndlings Barm, 
Det Slette, Nedrige han bort maa fierne. 

Paa dobbelt Maade yttrer det sin Harm : 
Een tom, forfængelig vil op sig kæmpe 
Med malmløs Flid, med nervesvækket Arm; 

Een søger kun det Gode ned at dæmpe. 
Fordi, naar Alt er uden Værd, som han. 
Sig Alt skal efter Usselheden lempe. 

I Fald mod disse To du holder Stand: 
Forfængelige, tomme Drift, som blegner 
Misundelig for Kraftens kiække Mand; 

Og denne Slethed, som i Pølen segner. 
Som kiender ikke Livets Herlighed, 
Som efter egen Smaahed Alt beregner — 

Naar disse du har stødt med Vælde ned 
Kiæk i den allerædleste blandt Kampe 
Flyer Mørkets Forhæng, som du søndersled. 

Og herligt straaler din gienvundne Lampe. 

Han fonvinder. Aladdin synker hen i dybe Tanker; 



DEN STORE SAL. 

Gulnare. Nureddin. De sidde sammen til Taffels. 
GULNARE iKgger Noget paa hans Tallerken. 

Tag dette Stykke, Herre! det er bedre. 

NUREDDIN venlig paa sin Maade. 

Jeg er ei kræsen, elskede Gulnare! 

Eet Stykke har jeg iblandt alle Stykker 

Kun higet efter, det var dig, min Dronning! 

Jeg er en verdsligviis, erfaren Mand, 

Alting har jeg forsøgt og giennemskuet. 

Naturen skienkte mig en \irksom Siæl, 

Der kaster sig paa Alt, som Morgenduggen. 

Kun Kiærlighed har jeg endnu ei prøvet. 

Den skienkte Lampen mig; dens bedste Værk! 

Tro ei, at jeg er saa forelskt i Lampen ; 

Den Ære, ved min Flid at fange den. 

At jeg kan sige : eengang fik jeg dig, 

Trods al din Modstand, ved min egen Klogskab, 

Det er den bedste Nydelse, den gav mig. 

Og saa, som sagt, at jeg fik dig, min Dronning! 

Føl kun engang, hvor varmt mit Hierte banker; 

Saa vældigt har det aldrig slaaet før. — 

Men hvorfor var du først saa kold imod mig? 

GULNARE. 
I veed, det er ei let at tvinge Smerten, 
Og vænne strax sig til en stor Forandring. 

NUREDDIN. 
Det veed jeg, min Hyrdinde! ja, det veed jeg. 
Jeg veed, hvad der kan vides her i Verden. 
Naturen synes ret at have skabt mig 
Til noget Stort, den gav mig mange Evner, 
Som der behøves til at blive viis. 
Jeg mener nemlig, til at vide Alting. 
Hukommelsen var stærk hos mig som Barn, 



Og dertil kom nu, at jeg havde Orm; 
Saa gad jeg ikke leget med de Andre, 
Var vranten, syg, men sad imidlertid 



Og lærte mine Lectier paa min Skammel, 
Imens de Andre gik og saae paa Maanen 
Og Blomsterne, og sloges alt iblandt. 

Da jeg blev større, vilde de forført mig 
At løbe efter deres Fruentimmer; 
Men dertil var jeg altfor dydig, havde 
Desuden ingen Lyst og Drift dertil. 
At drikke nu og giøre Maaltid med dem, 
Det gad jeg heller ei. Jeg havde ingen 
Særdeles Appetit, og Vinen svækker; 
Propheten giorde vel, da han forbød den. 
Imidlertid saa steg min Viisdom saadan. 
At efter megen Møie, Nattevaagen, 
Jeg endelig tilsidst fik grundet ud, 
At der var til en Lampe her i Verden, 
Som er forunderlig med samt sin Ild. 
Den har jeg nu bestandig grebet efter — 
Og fik den endelig, som du har seet. 

GULNARE. Ja, kiære Ven! det har jeg. 

NUREDDIN. Derfor vil jeg 

Nu ogsaa nyde ret engang mit Liv. 
Hidtil har jeg kun liden Omgang havt 
Med.Qvindfolk. Ting af større Vigtighed 
Har altid fængslet mig. Min hele Siæl, 
Bestandig henvendt paa en værdig Giensiand, 
Har ikke denne lette Barnlighed; 
Min Tunge er ei vant til smidig Sniksnak, 
Og mange Aars udholdne Nattevaagen 
Har bleget Roseirne paa mine Kinder. 
Men svækket er jeg ei. Om Aftenen tør jeg 
Dog ikke spise meget, eller hvad 
Der kræver stærk Fordøielse. Min Mave 
Er ikke med de bedste. Folk af min Stand, 
Som ikke har ret stor Bevægelse, 
Maa spise lidt kun, og hvad let fordøies. 

GULNARE. Det er fornuftigt. 

NUREDDIN, O, mit gode Barn ! 

Jeg taler altid sindrigt og fornuftigt. 
Dertil er du vel ikke vant hos denne 
Forædte, taabelige Knøs? 

GULNARE. Ih nu! 

Lidt Spøg kan ogsaa være godt imellem. 

NUREDDIN. 
O, ja! med Maade dog, og yderst sielden. 
Jeg hader det, som andet Kryderi; 
Det heder Blodet og fordærver Maven. 
Dog, naar det er en hvæsset Vittighed, 
Som træffer bittert paa sit rette Sted ; 
Naar skarp den revser Vildskab, Sværmeri 
Og denne dumme, flade DrengesloUhed, 

Aladdin. 

Der brauter med en lykkelig Natur, 

Og ikke med, hvad der ér selverhvervet — 

Saa laer jeg det endda passere. Men 

Hvad denne overgivne Kaadhed angaaer, 

Som ingen anden Hensigt har, end Kaadhed, 

Saa væmmes jeg derved, som Manden væmmes 

Ved Sukker i en saglet Barnemund. 

GULNARE, Endnu et Stykke ! 

NVREDDIN. Nei, min elskte Dronningl 

I Fald jeg spiser meer, kan jeg ei sove. 
Og jeg er meget for en rolig Nat. 

GULNARE. 
Det er alt silde. Det er mørkt, og Himlen 
Staaer fuld af Stierner. 

NVREDDIN. Hine Stierner lyse 

Om Natten kun. Jeg seer to Stierner for mig, 
Der lyse huldt om Dagen, som om Natten. 

GULNARE. I smigrer. Herre I 

NVREDDIN. Alt har sin Tid, siger 

Den store Salomon. Nu er jeg Beiler; 
Naar jeg er bleven Mand, vil jeg ei meer 
Betiene mig af slige Lignelser, 
Som egentlig i Grunden dog er Daarskab. 

GVLNARE, 
Hvad kalder man den store Stierne hisset, 
Som funkler med et usædvanligt Lys? 

NVREDDIN. 
Jeg kan ei see med blotte Øine længer. 
Mit Syn er svækket af den megen Læsning; 
Men bi, nu har jeg væbnet alt mit Blik. 
Hvor, sagde du, at Stiernen skulde funkle? 

GVLNARE. Der over Palmetræet. 

I det Nureddin kiger paa Stiernen, kaster Gulnare Giflpulveret i sit Bæger. 

NVREDDIN. Ih, mil Barn 1 

Saa kiender du ei engang Hundestiernen? 
Tiltrække Nattens Stierner sig da ikke 
Din stadige Opmærksomhed? 

GVLNARE. O, jo ! 

Det glæder mig, hvergang jeg seer dem funkle. 
Som bedre Blomster i en bedre Hauge; 
De vinke mig med deres milde Blik, 
Som smaae uskyldige, lysklædte Engle, 
Fra Jorden venligt op til Paradiis. 

NVREDDIN. 
O, det er Sværmeri. Nei, hvad jeg mener, 
Fornøier det dig ei, at kiende Navnet 

Paa hver en enkelt Stierne, og at vide. 

Hvor den skal staae paa Nattens visse Tider? 

GULNARE. Ak, det er aldrig faldet end mig ind. 
Saa har da alle disse Stierner Navne? 

NUREDDIN. 
De fleste, Barn I de fleste, Barn ! Vi har 
Endnu tilbage ikkun Melkeveien ; 
Der har Vorherre været lidt confus. 
Dog, Tid og Flid kan giøre Underværker. 

GULNARE. 
Saa denne Stierne kaldes Hundestiernen? 

NUREDDIN. 
Ja, Barn I Det er min Stierne, det er den. 
Hvorunder jeg er født til Verden. 

G ULNA RE ryster Giftbægeret. El 1 

Men er det sandt, hvad jeg har ladt mig sige. 
At Stiernerne skal have en usynlig 
Indflydelse paa Menneskenes Liv? 

NUREDDIN. 
Ja, det er noget nær vel sandt, min Datter I 

GULNARE. 
Det er dog underligt. — Men, ak! hvad tænker 
Jeg da vel paa? Jeg blander mig forvoven 
I en alvorlig Undersøgelse, 
Hvoraf jeg ei det Ringeste forstaaer. 

NUREDDIN. 
Tal kun fornuftig, Barn! det giør dig altid 
Langt skiønnere i mine Øine, end 
Du forhen var. 

GULNARE. Nu vel, Nureddin! da 
Det dog er kommen nu saa vidt med os, 
Saa vil jeg ikke vægre mig, min Ven ! 
Ved efter persisk Viis at drikke Jaord. — 
Men, Himmel! det er sandt, jeg har en Husbond; 
Hvorledes kan jeg bryde ham min Tro? 

NUREDDIN »n«d et koldt Smill. 

Vær ubekymret, drik med mig i Aften ; 
Før Brylluppet skal jeg nok saa det mage. 
At du har ingen Troskab meer at bryde. 

GULNARE griber Bægeret rask. 

O, I henrykker mig ! Saa kom da nu. 
Og byt paa persisk Viis det fulde Bæger 
Med eders Siæls Veninde, tøm det ud. 

NUREDDIN bytter. 

Hver Draabe skal besegle dette Baand. 

Han tømmer Bægeret. 

I 
GULN ÅRE sætter Bit, »tirrer først paa ham og dernæst ud af Vinduet til Himlen. 

Mig synes, Handest iernen blegner. 

NUREDDIN, Ha, 

Veninde! jeg faaer Ondt. 

GULNARE skiæivendc. Vær rolig, Herre 1 

' Det gaaer snart over. 

NUREDDIN. Ha, jeg bliver kold, 

Jeg kan ei røre mig, mit Øie mørknes, 
Og i min Indvold raser Dødens Smerte. 

Døren aabner sig sagte i Baggrunden. 

a\ LAD DIN træder ind i sin gamle Dragt, gaaer med langsomme Sliridt og med Armene over 
Kors lien imod Nureddin, standser i nogen ATstand, betragter ham en Tidlang, og siger derpaa i en 

rolig Tone: 

God Aften, Fætter! 

NUREDDIN, Død og Helvede! 

Aladdin. 

Han vil gribe efter Lampen paa sit Bryst, men hans Haand syn Iser magtesløs ned. 

ALADDIN. 
Bi, jeg skal hielpe jer! det er nok Lampen, 
I famler efter. 

Han tager den ud af Nureddina Barm, og rælcker ham den. 

See, der er den, Fætter! 
Jeg loved eder den jo paa mit Ord, 
Naar først jeg heelt var kommen op af Hulen. 

.NUREDDIN griber efter den, hans Arm synker. 
ALADDIN vender den for hans Øine. 

See, hvor den funkler i sin Kobberlue! 
I har poleert den, seer jeg, siden sidst. 
Saa tag den. Fætter! lad jer ikke nøde. 

NUREDDIN. Aladdin! ha, du har forgivet mig. 

ALADDIN. 
Det har jeg. Fætter! Et forgifligt Kryb, 
Som bruger den af Skiebnen givne Livskraft 
Til Braad kun, for at bringe Død og Rædsel, 
Maa fældes paa sin egen, lumske Viis; 
At vandre aabenlyst mod den, var Vanvid, 
Da strax den vilde gribe til sin Braad. 
Jeg haaber at forsvare det for Gud, 
At jeg i dig har seet en giftig Bremse, 
Hvis hele Liv, en vild, begierlig Tørst, 
Blev slukket i Begierlighedens Bæger. 

NUREDDIN døer. 

GULNARE. O, Himmel! han er død. 

ALADDIN. Min tro Veninde! 

Forføi dig til dit Kammer. Denne Dødning 
Er ingen værdig Gienstand for di? Blik. 
Desuden — du forstaaer, hvad jeg vil sige. 

GULN A RE. 
Ja, lad mig gaae ; jeg taaler ei at see 
Den stærke Aand, saa lidt som delle Liig. 

Hun gaaer. 
ALADDIN seer efter hende. Naar hun er borte, gnider han Lampen. 
LAMPENS AAND giennem Vinduet. 

Hvad vil du, Herre? See, jeg venler paa dit Ord. 

ALADDIN, 
Læg dette sorte Liig ned i den sorte Jord, 
Og naar du det har giort, iil da paa hurtig Fod, 
Og sæt mit Pallads hen der, hvor det fordum stod. 

LAMPENS AAND. 
Saa hurtig lyder jeg dit strenge Magtens Bud, 
Som du i Luften seer et hvidligt Stierneskud. 

ALADDIN fortrolig. 

Du tænkte sikkert ei, saasnart at skue mig 
Med Lampen i min Haand at kunne byde dig? 

LAMPENS AAND. 
Jeg tænker ikke; Alt, hvad Allah mig har skienkt. 
Er det: at rette ud, hvad Lampens Drot har tænkt. 

Han forsvinder med Liget Aladdin gaaer ind i Sideværelset. 



ISPAHAN. 

Sultanens Sovegemali. Soliman ligger og sover under en Thronhimmel. Hans Hofnar kommer ind 
nied et stort Klæde om Hovedet, gaaer hen til Sengen, og rusker 1 ham. 

NARREN. 
Hei, Sultan! Sullan! Troendes Behersker! 
Du har jo eengang dog paataget dig 
Det Kæmpeværk, at vaage over Landet; 
Er det da nu Maneer, at ligge saadan 
Og snue ud paå Formiddagen? hvad? 

SOLIMAN vaagner. 

Hvad vil du. Nar? 

NARREN. Ret og Retfærdighed; 

I Fald en Nar har ogsaa Ret. 

SO LI MAN. Hvad er der? 

Er det saa silde, siger du? 

NARREN. Saa silde, 

At om du reiser dig paa Tæerne, 
Saa naaer du med din Haand dog ei til Solen, 
Saa høit er den alt over Horizonlen. 
Men nu vil vi ei tale meer om den; 

Jeg har en Bule her midt i min Pande, 
Som er af mere Vigtighed, end den, 
Og vel saa stor. 
SOLIMAN. Hvad vil det Klæde sige? 



Stormægtigste Monarch 1 o du, hvis Tinding 
Naaer til det Yderste af Kaukasus, 
Ja, selv til Ararat, som Nogle mene 

Er endnu høiere, hvor Noah stranded; 

O du, som strækker ud din ene Arm 

Til Ganges, og den anden lige til 

Det sorte Hav; o du, hvis brede Fod 

Slaaer herrefast paa alle Jordens Skatte, 

Hvis Øie lever i fortrolig Omgang 

Med Himlens Stierner: hør din Tieners Klage, 

Og hvis du ikke er en ren Cujon, 

Saa giv ham Ret. 

SOLIMAN. Hvad er der hændet dig? 

NARREN. Forbandet være slige Bygninger, 
Som kommer, og forsvinder, og som kommer 
Alt efter eget Indfald? Hvad er det? 
Skal vi forandre nu vor gamle Mening 
Om Husene? ja, endnu meer, om Slotte? 
Er de ei længer faste Eiendomme, 
Men kun Løsøre, rørligt Gods? Forbandet! 
Det er jo reent mod Loven, store Sultan I 
Det er jo Majestætsforbrydelse. 

SOLIMAN opmærkaom. 

Forklar dig. 

NARREN. Herre! jeg er kun en Nar, 
Et stakkels Aalehoved, som du veed; 
Men ei den Klogeste i hele Landet, 
Om det var dig i høieste Person, 
Faldt paa at tage sig i Agt for Saadant. 

SOLIMAN. Tal, eller frygt min Vrede. 

NARREN. Nu, jeg taler. 

Jeg er en Orm, du er en Elephant, 
Jeg er et ringe Kid, du er en Oxe, 
Jeg lyder dig. Saa skyd da fra dit Øre 
Nathuen bort, og anstreng din Forstand. 
Som jeg i Morges gik omkring, og rørte 
Mit Legem, og husvalede min Siæl 
Ved Solens Opgang, hvis høirøde Kugle 
Midt i det østliggule Skiær saae ud 
Som dit høifyrstelige Blod, da sidst du 
Blev aarladt — 

SOLIMAN. Hør kun, hvilke Lignelser! 

NARREN. 
En Qvintessents af Smiger, som du seer. 
En Anden vilde i det høieste 
Paa kummerlig Maneer her sammenlignet 
Dit Blod med Solen. Det vil lidt forslaae; 
Jeg sammenligner Solen med dit Blod. 

SOLIMAN. Tal, eller jeg skal sammenligne den 
Med dit. 

NARREN. Nu veed du vel (og hvis du ikke 
Just veed det, hør det første Gang af mig), 
At Ølet blændes ved at see i Solen. 
Da altsaa nu jeg vilde gaae tilbage 
Op mod dit Slot, og gik saadan i Tanker 
Og grundede (du veed, jeg er en Nar, 
Og at min Grublen er en Narrefeil), 
Saa gik jeg til, og lod mit Hoved hænge. 
Og skyndte mig; thi paa den store Plads 
Var der jo Ingenting at gaae af Vei for. 
Den Tanke kom mig dyrt at staae, thi inden 
Et Ord jeg vidste af det, stødte jeg 
Mit Tankeværksted saa fordømt og haardt, 
Saa flux det svulmed med en saadan Bule, 
At hvis en Græker møder mig, saa troer han, 
At jeg er Zeus, og at mit Hoved strax 
Skal giøre Barsel med Pallas Athene. 

SOLIMAN. Hvad stødte du dig paa da? 

NARREN. Nu, hvor paa 

Vel andet end ^aa det fordømte Slot, 
Som spørger Ingen ad, om det maa gaae. 
Og heller Ingen ad, om det maa komme. 
Men følger ene sin Commoditet? 

SO LIM AN. Aladdins Pallads? 

NARREN. Ja. 

SOLIMAN. O, Gud! min Datter — 

Er hun der ogsaa? 

NARREN. Ja, det veed jeg ikke, 

Thi hende stødte jeg mig ikke paa. 
Men denne Rulle her af Pergament 
Gav Vagten mig til dig. 

SOLIMAN. Læs, kiære Nar I 

Læs høit og tydeligt og uden Fagter. 

NARREN laoer: 

Ham, Gud alene Priis! 

Kongernes Konges Land, det keiserlige Herreskab og Rige, som 
det er hævet over alle andre, lade Gud det evig blomstre ! 

Den ringeste af dine Undersaatter, ringe som et i Luften flyvende 
Fnug, Aladdin, Mustaphas Søn, forkynder sin i høi Grad høie 
Herre, stor som Salomon, den Almægtiges Skygge, den Barmhier- 
tiges Statholder, Velgierningernes Aabenbarer, Jordens Herre, So- 
liman Persiens Sultan: 

Ligesom den evige Guds Naade ubegribeligt kom og veg fra 
eders tro Tiener, saaledes er den nu atter vendt tilbage. Slottet 
for eders Øine paa den gamle Plads tiener heri noksom til Beviis. 
Saasnart eders Slave, hvem eders Mildhed og Naade skienkte eders i 
Datter, er kommen tilbage med hende fra en Valfart til den hellige 

Prophets Tempel i Mekka, for der at afvaske Siælens Sløv, dei 
saa lettelig klæber sig paa under Livets Reise, og ifor at takke Al- 
lah for sin Naade, iler han med lettet og renset Hierte, at kaste sig 
for eders Fødder. 

Statholderskabets og Herlighedens Stierne komme altid over 
eder fra den overvindende Himmel med sit Skin og sin lyse 
Glandsl 

SOLIMAN. Ha, er det Sandhed? 

NARREN. Troer du, jeg kan digle 

Høitravende Tirader ud af Hov'det? 

SOLIMAN. 
O, hielp mig op af Sengen da. O, skynd dig, 
At jeg kan see, om det er sandt. Kom, skynd dig. 

NARREN. 
Du seer jo Bulen i min Pande, Herre I 

SOLIMAN. 
I Fald jeg saae den, hvad beviste det? 
man kan jo støde sig paa mange Ting, 
Dertil behøves ingen Trylleslotte; 
Desuden seer jeg ei engang en Bule, 
Men kun et Klæde om dit Hoved. 

NARREN. Vantro ! 

Saa kom da, lad mig hielpe dig, min Dreng 1 
Du bliver gammel nu. Her er din Kaabe. 
Vil du hae Kronen paa? Hvor er dit Scepter? 
Jeg troer, at det er rullet under Sengen. 
Her er det. Fy, hvor det er støvet til ! 

Han visker det af, og flyer Sultanen det. 

Kom nu, saa skal du strax faae Syn for Sagen. 

SOLIMAN g«aer til Vinduel. 

O, Himmel I det er sandt. O, Gud, mit Barn, 
Saa skal jeg atter see dig før min Død? 
Saa skal du trykke mine Øine til. 
Og — O, jeg maa derover, flux afsted. 
At jeg kan see, om det er intet Blændværk. 

*> Gaaer. 
NARREN alene. 

Nu render han i Slaaprok og i Tøfler, 
Og glemmer hele Keiserværdigheden, 
Man seer: Forfængeligheden være kan 
Saa tyk, den vil, den er dog mere tynd. 
End Faderkiærligheden mod sit Barn. 

Gaaer. 

MEKK\. 

En stor Plads. I Baggrunden den store Moskee. En utallig Sværm af Pllegrlme^ Dervltcheft Abdatler 
og Kaltndert. Foran Ålad^Un og Gulncwt i PilegrlmskUeder, med Vandringsstave 1 Haendeme. 

GVLNARE. 
Oy min Aladdin I hvor mit Hierte nu 
Er let igien; og er ei dit, min Ven! 
Det samme? 

ALADDIN. Jo, min Hustru! stille Ro 
Nu hersker der, hvor før Bekymring sad. 
Det er en stor Husvalelse og Trøst, 
At bede fromt til Gud og takke ham ; 
Thi den, som stoler daarlig paa sig selv, 
Gaaer stolt, hovmodig frem en stakket Tid, 
Saalænge intet Vanheld møder ham ; 
Men møder det, da har han ingen Tilflugt 
Og ingen Trøst, da seer han kun i Skiebnen 
En grum Tyran, og nødes at fortvivle. 

GVLNARE. 
Det Øieblik, da ned jeg bukked mig. 
For inderligt og fromt at kysse hisset 
Den sorte Steen, hvorpaa vor Stammefader, 
Den høie Abraham, har sat sin Fod, 
Da faldt en Steen bort fra mit Hierte, som 
Var mere sort og mere tung, end den. 

ALADDIN. 
I Morgen gaaer en persisk Karavane, 
Saa vil vi langsomt drage hiem med den. 
Du veedst, jeg glemmer Lampen paa mit Bryst, 
Og Ringen sidder fast omkring min Finger; 
Men hverken Ringens eller Lampens Aander 
Skal giøre os vor Reise magelig. 
Som fromme Pilegrime vil vi drage, 
Og dele med de Andre lige Kaar. 

GULNARE. 
Min Husbond! seer du hist den smukke Mand? 
Han er ei klædt som Pilegrim, som Dervisch, 
Ei heller som Abdalla og Kalender. 

ALADDIN. Hvor, Elskte? 

GULNARE. Hisset. Seer du ham da ei? 

Ham i den hvide Underkiole, aaben 
For Brystet og med brede, vide Ærmer; 
Hans Kiortel derimod er ærmeløs. 
For Turban har han en høipullet Hue. 
Ved Bæltet hænger ham en Læderlaske, 
Der glemmer Bøger, Blækhorn og Papir; 

Og flagrende et broget Blomsterflor 

Sig slynger let omkring den høire Skulder 

Og venstre Arm. 

ALADDIN, Det er en persisk Digter. 

GULNARE. 
Nu sætter han sig ned. Man bringer ham 
En Strængeleg. Nu spiller han og synger. 

ALADDIN. 
Oy kom da, lad os lytte til hans Røst. 
Hvo elsker ei den hulde Digtekunst? 
Selv Fieldet yltrer med sin høie Gienlyd, 
At det har Sangen kiær; ved Nattergalens 
Sølvklare Stemme aabner Rosen sig ; 
Kamelen hopper let igiennem Dalen 
Ved Lyden af sin Førers Trylle fløite. 
Og skulde Mennesket da ikke frydes 
Ved Digtekunstens Ynde? O, saa var han 
Jo mere følesløs, end Fieldets Steen. 

SANGEREN griber i Strængene. Neppe maerke de forsamlede Skarer delte, førend de 
skynde sig hen og omringe ham I en tæt Kreds. Naar Alting er stille, begynder han: 

Du fromme Sværm, du hulde Vandringsskare I 
Lad mine Harpetoner lokke dig. 
Jeg i en hellig Sang vil aabenbare 
Det gamle Sagn, som her besiæler mig. 
For ud at sone dine Synder svare, 
Herhid med Bøn du har begivet dig, 
Hvor Patriarchens Fod har sat sit Stempel, 
Hvor helligt hæver sig Prophetens Tempel. 

Alt, hvad der skeer i Verden, snart forsvinder, 
Den største Handling varer kun et Blund ; 
I gamle ZifTre, som i gamle Minder, 
Den fromme Krønik søger Tilflugt kun. 
At Glemsels Taage ei den overvinder, 
Maa Sagnet vækkes, tolkes mangen Stund I 
Og for et svundent Liv tidt at forynge 
Gud skabte Sangeren og lod ham synge. 

Abraham Asars Søn i fordums Dage 
Drog med sin Hustru fra Ægypti Land. 
Den rige Frugtbarhed ban lod tilbage, 
Og frygted ikke for arabisk Sand ; 
Ned satte han sig med sin gamle Mage 
Ved Arafat, den stærke Høvidsmand; 
Araberen, hvis Kraft kan Intet hemme, 
Lod snart ham Nilens dorske Slaver glemme. 

1 uæmpei og i roii({ tviiuegang. 
Derpaa Forældrene sig monne fryde 
Ved Barnets Aasyn, sang en hellig Sang, 
Og toede det i klare, køle Qveld, 
Og gav det Navn, og det hed Ismael. 

Ismaeliter ! derfor lokker eder 
Den nøgne Ørk saa selsomt i sin Favn; 
Hvor inlel Palmetræ med Skygge freder, 
Er dog den raske Rytters Fedestavn. 
Hvergang 1 komme til en enkelt Ceder, 
Da hvisler den jer Stammefaders Navn, 
Han blev en herlig Helt, en vældig Jæger, 
Hans Aand igiennem Ørken sig bevæger. 

Kort efter Sønnens Fødsel huld fremtraade 

For Abraham i Drømme Gabriel; 

»Dig skienkerc, sagde han, »Jehovas Naade, 

At bygge ham et Huus ved klaren Qveld, 

Som, nylig født, med spæden Fod optraade, 

Din førstefødte Søn, din Ismael. 

Lad høie Piller hvalte Hvælving bære, 

Og giør et Offer der til Herrens Ære. c 

Da Abraham, den fromme Herrens Mand, 

Nu spurgte: »Hvordan skal jeg Huset bygge, 

Hvor der er Intet uden Flyvesand. 

Og ingen Steen, og ingen venlig Skygge ?€ 

Da sænkte Gabriel sin Lilievand, 

Og sagde: »Elskte! du skal Huset bygge 

Fast paa din Tro, den skal du ikke slippe, 

Saa bygger du dit Tempel paa en Klippe, c 

Og ned fra Bierget Arafat, hist oppe. 

Hvor nys du bad, du fromme Vandringsflok! 

Der løste sig fra morgenrode Toppe 

Lidt efter lidt den klare Marmorblok, 

Og først det raske Fieldskrid kunde stoppe 

Ved Kildens Bred ; da var der Stene nok. 

Og Abraham tog Stenene fra Fieldet 

Og bygged Gud et Hus ved Kildevældet. 

Men da en Marmorsteen nu blev tilbage, 
Af mægtigt Omfang og af sieldent Brud, 
Da hæved den sin Røst med stille Klage: 
»Hvi maa jeg ikke ogsaa tækkes Gud?« 
Dens Fromhed monne Herren høit behage ; 
Da traadte Abraham paa Almagts Bud 
Et Spor i Stenen, hvortil daglig klæber 
Sig fromme Slægters fromme Andagtslæber. 

Og — o, hvor underligt det Store mødes. 
Af Allah elsket frem og forudseet ! — 
Der, hvor han Ismael lod fordum fødes. 
Han fødes lod vor hellige Prophet. 
Det gamle Huus, som ned af Tiden brødes, 
Som mange Slægters Øine havde seet. 
Det reiste sig med dobbelt milde Miner, 
Thi Mahoms Tempel staaer paa dets Ruiner. 

O, kommer, lader os endnu engang 
Med hellig Taushed ind i Templet træde. 
Paakalder Allah der med Bøn og Sang, 
At Gabriel i Morgenrødens Klæde 



Nedsvinger sig, at Sølvbasuners Klang 
Kan alle vore Hierter helligt glæde. 
Kom, Islamiter! følger mine Fied. 
Een er vor Gud, hans Tiener Muhamed. 



De foriBialede Skarer nlHilail 



ET ANDET STED I STADEN MEKKA. 



HINDBAD. 
Guds Fred med dig, Propheten signe digl 

FA TIME. 
Tak for dit Ønske, du fromme Vandringsmand! 

HINDBAD. 
From kan jeg ikke kaldes, naar jeg staaer 
Ved Siden af den hellige Fatime. 

FATIME. 
Allah er hellig, Muhamed er hellig. 
Jeg er en skrøbelig, en blysom Qvinde. 

HINDBAD. 
Dit Rygte er bekiendt. Den Godes Rygte 
Udbreder sig, som Morgenrødens Straaler, 

Og lokker Nattens Sønner hid, at de 
Kan vederqvæges i dit varme Skiær. 

FATIME. Hvor er du fra? 

HINDBÅD. Mit Hiem er Afrika. 

Men skiøndt Arabiens Ørk, det røde Hav 
Og Nilens Sump var mellem dig og mig, 
Saa lød dit fromme Navn dog til mit Øre. 

FATIME. 
Hvis saa er, maa jeg takke Hændelsen. 

HIND BÅD. Du boer i Persien? 

FATIME. Ja, Vandringsmand I 

Midt i en mørk og tæt forvoxet Skov 
Har Egnens Bønder bygget mig en Hytte. 

HINDBÅD. 
Og vandre daglig til din Eensomhed^ 
At høre dine trøstefulde Ord. 
Man siger, at Propheten elsker dig. 
Saa høit^ at han har givet dig den Kraft, 
At læge Hovedværk og andre Smerter, 
Naar du den Syge rører med din Haand. 

FATIME. 
Ind i Naturens Kraft kan Ingen skue. 
Og mindre i den Høies Fadergodhed. 
Hvad Tillid i den Frommes Barm formaaer. 
Det viste Nazaræeren sit Folk. 
Han var en hellig, høi Prophet fra Himlen, 
Jeg kun en Qvinde, men jeg frygter Gud, 
Min stille Vandel er at tækkes ham. 
Naar Mennesket omtumler sig imellem 
De vilde, sandselige Jordens Lyster, 
Faaer Jorden Overhaand; det ranke Hoved, 
Nedsynker tungt, blier døsif^t og forvirret. 
Naar da det af en dybtindplantet Drift 
Tyer fra sin Tummel alter til det Gode, 
Da kan en skyldfri og uskyldig Haand 
Vel glatte Angersrynken ud igien. 
Og muntre Sindet med et venligt Haandtryk. 

HINDBÅD. 
Har Rygtet Ret, og er det sandt, man siger, 
At Prinds Aladdin med sin Brud Gulnare 
Er her i Mekka, denne Gang som Pilgrim? 

FATIME. 
I Gaar han var her med sin unge Hustru 
I Morges tidlig rejste han herfra 
Bort med en talrig persisk Karavane. 

HINDBÅD med kiendelig Utilfredshed. 

Saa er han reist? 

FÅTIME. Hvor kan det krænke dig? 

HINDBAD fatter sig. 

Jeg er fra Afrika, som du har hørt; 
Jeg vilde seet ham — havde Ting at tale 
Med ham af Vigtighed. Jeg er en Kiøbmand, 
Det var i Pengesager. Borte er han, 
Og hen til Persien er ingen Springvei. 

FATIME, 
Min Ven ! fortryd ei mit velmeente Ord, 
Men tak du Allah for sit Fadervink. 
Den hellige Prophetes Fødested 
Er Samlingspladsen for en ydmyg Flok 
Bodfærdige og fromme Pilegrime, 
Men ingen Khan og ingen Kiøbmandsbørs. 

HINDBAD. 
Tilgiv mig, fromme Kone I Du har Ret. 
Saa let kan Verdens Lyster sysselsætte 
Den svage Siæl, selv naar den vil det ei. 
Du qvalte venlig den ufromme Tanke, 
Jeg lover dig, den skal ei atter opstaae. 
Med Gudsfrygt vil jeg her tilbringe Tiden, 
Og med den næste Karavane gaaer jeg 
Til Persien. Maaskee vi følges ad? 

FATIME. 
Min Ven I jeg drager ei med Karavanen, 
Jeg vandrer ene, langsomt paa min Fod. 
Det er nu saa min Grille. Denne Reise 
Giør jeg hvert tredie Aar, og den bekommer 
Mig saare vel. Det aner ellers mig, 
At denne blier den sidste; jeg er gammel. 
Drag du, min Ven I kun hen med Karavanen ; 
Jeg vandrer bort i Morgen allerede. 
Men kommer du til Persien, og finder 
Det Gangen værd at hilse paa mig der, 
Saa finder du mig atter i min Skov, 
Hvor jeg kan gieste dig med Melk og Frugter. 

HINDBAD. 
Tak for dit Tilbud! Lev ret vel saalænge. 
Jeg ønsker megen Lykke til din Reise 

FATIME. 
Reisen til Gud er altid lykkelig. 

De ■kiUes ad. 



Aladdin. 

DEN ARABISKE ØRK. 

Nat. Intet uden Sand og Luft. Maanen midt paa Himlen. 
KARAVANEN*^ommer langsomt dragende og tynger: 

Giennem Dagens Hede, giennem Ørknens Sand 
Freidig hiem vi atter drage til vort Land. 
Did en sielden Rigdom bringe vi saa froe: 
Tilfredshed i Hiertet, Fromhed, Siælero. 
Allah! led dit Folk til Palmetræets Rod, 
Bring os køle Kilder, styrk Kamelens Fod. 
Dagens Lue svandt, og Duggen falder blidt, 
Køler Sandets Hede under Mulens Skridt. 
Underlige Nat ! kun idel Luft og Sand ; 
Midt paa Himlen Maanen i sin stille Brand. 
Huldt den foros lyser, under Duggens Regn 
Fryder os Prophetens skiønne Himmeltegn. 
Frem da nu kun freidig, nu kun freidig frem! 
Mahoms Maane leder sikkert til vort Hiem. 

De drage videre. 



PERSIEN. 

Nat. Tjk SkoT. I Forgrunden en Stendysse, i Baggrunden Fatimes Hytte. 
HINDBAD kommer forvildet ind. 

Fordømt I hvor finder jeg den usle Hytte? 
Maaskee jeg alt er gaaet den forbi. 
Hvo skiller vel et Hul af sammenflettet, 
Mosdækket Løvværk fra en anden Busk? 
Jeg har alt giennemvandret hele Skoven. 
Her maa det være, efter hvad jeg hørte. 
Men jeg er træt. Der seer jeg hist en Steenhob, 
Der vil jeg sætte mig og hvile lidt. 

Sætter sig. 

Ja, Lampen maa jeg eie. Denne Qvinde 
Er vidt berømt. Jeg veed, Gulnare længe 
Har ønsket hendes Venskab, hendes Omgang. 
Den skal hun faae ; men jeg vil være selv 
Fatime, som i Fromheds blide Dragt 
Skal naae mit Maal, naar først i hendes Klæder 
Jeg narret har den blinde Pøbelsværm, 
Og med min Tale gjort den halvt forrykt. 



FEMTE ACT. 187 



Paatagen Gudsfrygt skal mig skaffe Lampen, 

Og bore Dolken i dit Bryst, Aladdin! — 

Det er da en Trøst, at Maanen skinner. 

Hvorfor mon disse Stene ligge her? 

Det lader til, at de er lagt med Flid. 

En Kampesteen staar opreist midt i Dyssen. 

Der er jo hugget nogle Ziffrer i den; 

Mon jeg kan see ved Maanen, hvad det er? 

Lfeaer: 

»Her blev Nureddin lagt af Lampens Åand; 
Bag Stenen raadner hans giftsvulne Liig. 
Han faldt, et Offer for sin egen Ondskab.« 

Springer fortordet nogle Skridt tilbage og stirrer længe paa Stendj'ssen. 

Hvorledes? sad jeg paa min Broders Grav? 
Hans Grav? — Og bør jeg ikke hevne ham? 
Det var et Vink, og intet Varsel. Neil 

Han seer sig om, og bliver Fatimes Hytte yaer 

Staaer ikke Hytten der? Jo, sandelig! 
Paa een Gang klarer sig mit Øie nu. 
Det var et Vink, det var en Spore, som 
Mig skynder til min egen Lykke. Nu 
Velan da, frisk afsted I 

Han gaaer hen imod Hytten. En Mand i blodrøde Klæder staaer for Døren, og hindrer 

ham Indgangen. 

HINDBAD. Ha, hvad er det? 

SPØGELSET, Tilbage I 

HINDBAD. Hvad siger du? 

SPØGELSET, Tilbage! 

HINDBAD. Ha, hvem er du. 

At dristig du tør Veien hindre mig? 

SPØGELSET Din Broders Aand. 

HINDBAD. Nureddin du? 

SPØGELSET. Hans Aand; 

Hans Legem hviler under Dyssen der. 

HINDBAD. Hvi est du sa$i skarlagenklædt? 

SPØGELSET. Ak, Hindbad! 

HINDBAD. Hvi sukker du, og hvorfor luer du 
I Nattens Mørke, som en blodig Brand? 

SPØGELSET Ak! 

HINDBAD. Svar mig. 

SPØGELSET. Ak ! 

HINDBAD. Saa svar mig dog. 

SPØGELSET. Det Røde 

Er Hd. 

HINDBAD. Du brænder? 

SPØGELSET Udfrit ei de Døde. 

Forsvinder. 



HINDBAD *n,T e> Ophold. med LMndig L.tter.1 

Og om saa Diævlen selv med al sin Hofstat 



Kom for at skræmme mig, saa skræmtes jeg 
Dog ikke derfor. Lampen maa jeg eie. 

Dens Herlighed og Vælde kiender jeg, 
Og den er meget, meget mere værd, 
End alle Saligheder, som kan mistes, 
Og som jeg ikke kiender noget til. 
Hvad vil al denne dumme Koglen sige? 
Men jeg begriber det: en Aand af Lampen 
Har faaet Lyst at spøge her i Nat, 
Og troer at skræmme mig bort fra mit Forsæt. 
Men jeg er ingen Daare. Her er Hytten; 
Den løse Klinke er det hele Lukke. 
Monstro hun sover? Det er hendes Røst. 
Hun synger Noget; det maa jeg dog høre. 

Han lytter 



FATIMES HYTTE. 

Hun ligger paa sit Leie af sammenflettede Siv, i sine Klæder, med foldede Hænder, og synger: 

Alt opreist Maanen staaer 

Bag sorte Skove, 
Og Nattergalen slaaer 

For Gud at love. 
Dens Toner smelte blødt, 

Og tone længe. 
Og Bækken griber sødt 

I sine Strænge. 

Midt i den friske Skov 

Een Blomst kun visner. 
Snart er den Dødens Rov, 

Dens Hierte isner; 
Men lad kun Blomsten døe, 
I En bedre springer 

i Snart af det faldne Frø 

! Paa Æthervinger. 

O, Nat! snart vil maaskee 

Din hulde Maane 
Mit blege Ansigt see 

I Døden blaane ; 
Lad den da smile smuk 

Paa mig i Nøden, 
Og mød mit sidste Suk 
Med Morgenrøden. 

O, Israfil ! saa kom 

Med Dødens Blikke, 
Bring mig for Allahs Dom ; 

Jeg skiælver ikke. 
Velsignet er hans Navn, 

Han huldt foriader. 
Knug mig kun i din Favn, 

Han er min Fader. 

Hun falder i en sød Søvn. 
HINDBAD trseder sagte Ind. 

Ha, det er vel, at Maanen skinner ind 
Saa klart i Hytten ; nu kan man dog see« 
Der ligger hun og sover paa sin Løibænk 
Af tørre Siv, og i deri gamle Kaabe. 
See, hendes Hænder folde sig i Søvne. 
Hvi har hun ogsaa sine Klæder paa? 
Nu maa hun vækkes først, thi støder jeg 
Min Dolk i hendes Bryst, saa blodiggiøres 
Det Tøi, som jeg nødvendigviis skal bruge. 

Sætter sin Dolk for hendes Bryst, og raaberi 

Vaagn op, Fatimel 

FATIME rzaiaer. 

Himmel I hvad er det? 
Est du en Røver? Sig, hvad vil du her 
I denne ringe Hytte? Her er Intet, 
Som tilfredsstiller din Begierlighed. 
Skaan mig, jeg er en gammel, fattig Qvinde; 
Og blæs ei ud det svage Glimt af Lys, 
Som slukker snart sig afsig selv. 

HINDBAD. Stat op. 

FATIME, 
O, Himmel! Pilegrim, hvi kommer du 
Her midt i Natten hid med denne Dolk, 
Der glimter vildt i Vrede, som dit Øie? 

HINDBAD. 
Stat op, og frygt kun Intet; men vær snar. 
Drag dine Klæder af, og giv mig dem, 
Din Hætte og dit Slør, din Krykkestav. 
Der er min Kappe ; den kan du beholde 
Saalænge, mens jeg laaner dine Klæder. 
Men skynd dig kun^ og spild mig ikke Tiden 
Med Spørgsmaal. 

FATIME. Arme Vandrer! raser du? 

Hvad vil det sige? Sæt dig, du est træt. 
Den lange Reise hidset har dit Blod, 
Du taler over dig. Kom, sæt dig ned, 
Hviil dig, at de vildfarne Kræfter atter 



Kan finde deres rette Vei igien. 

Der staaer en Kurv med kølne Frugter. Bi, 

Nu vit jeg hente dig en Krukke Vand. 

HINDBAD «11«- bende Dolken for Brjrte^ 

Staa I — Jeg er ikke træt, og mine Kræfterj 
Har ei forladt mig. Giør, hvad jeglbefaler- 



Drag af din Klædning^ byt med mig din Kaabe. 

I Fald du nøler eller negter det, 

Saa støder jeg min Dolk i Brystet paa dig. 

FATIME. O, Himmell o, jeg frygter ei for Døden; 
Men rives op af Søvne, for at myrdes — 
Medlidenhed 1 

HINDBAD. 
Kom, giv mig dine Klæder, 
Og ved min Salighed, ved Allahs Retfærd 
Og ved Prophetens Magt, jeg skaaner dig. 

FA TIME bytter Klæder med ham, og hlclper ham dem paa. 

Nu har jeg opfyldt din Begiering, Pilgrim 1 

HINDBAD giver hende en lille Bodike. 

Stryg mig med denne Farve i mit Ansigt, 
Den snerper Huden ind, og giør den bruun; 
Som du, jeg maa hae Rynker i min Pande. 

FATIME, 
Ak, Gud! jeg ryster paa min gamle Haand, 
Og i din Pande er der Rynker nok. 

HINDBAD, 
Jeg har jo svoret dig ved Himlens Gud : 
Et Ord, som mangler Daad, er som en Sky 
Foruden Regn, og som en strængløs Bue. 
Mal mig, at jeg, som du, seer gammel ud 
Og gusten og forbrændt af Solens Hede. 

FA TIME, Nu har jeg gjort det. 

HINDBAD, Er du færdig alt? 

FATIME, Ja, Fremmedel 

HINDBAD. Du har jo hidindtil 

Endnu ei været hos Aladdins Hustru? 

FATIME, 
Nei; men hun tidt har ønsket sig min Omgang. 
Hun er saa from og blid, og jeg har lovet 
Snart at besøge hende. 

HINDBAD, Du fik Forfald. — 

Har hun vel seet dig hidtil? 

FATIME. Nei. 

HINDBAD. Det træflfer 

Sig herligt. 

støder Dolken 1 hendes Bryst 

Gak du nu kun til din Gud, 
Du har alt levet nok i dette Liv. 

FA TIME, 
Den Onde er alt død, imens han lever; 
Den Gudhengivne lever efter Døden. 

Hun døer, 

HINDBAD. 
Nu maa jeg slæbe dette Legem bort. 
Hen paa et øde, et afsides Sted. 
I Morgen alt besøger jeg Prindsessen, 
Og haaber da ved hende at faa lokket 
Aladdin til et saadant Syndefald, 
At Lampens Aander knække Halsen paa ham. 



Thi ved min Kunst har jeg alt grundet ud, 
At den, som fræk misbruger Lampens Magt, 
Maa miste den med Livet, hvorpaa Lampen 
Kan atter hentes i sit gamle Field. 
Er den først der, saa har jeg Spillet vundet, 
Et Øieblik, saa har min Skat jeg fundet! 
Min Broders Slæb og Flid, min egen Kløgt, 
Den, som forener begge, haaber trygt. 



HorgMutDDd, madbaå t1dil«-1 F 

HINDBAD. 
I fromme Islamiterl da I lytte 
Saa tillidsfulde til min Røst, og ønske 
At høre som sædvanlig af min Mund 
En hellig, from Fortælling til Opmuntring, 
Haab, Trøst og Tilfredshed i eders Liv, 
Saa vil jeg her udvikle eder Grunden, 
Hvorfor I ei maa nyde Svinekiød. 
Bryd eder ikke om, at grovt jeg taler, 
Og at mit Mæle skratter lidt iblandt; 

Jeg kommer, yeed I, fra den lange Reise, 
Og skiøndt det er en hellig Vandringsgang, 
Kan man dog Snue faae paa den, som andre, 
Naar først man bliver vaad om sine Been. 
Men nu til Texten I Hvad jeg siger eder, 
Er Sandhed; thi det staaer i Alkoranen. 
Engang da Jesus vandred om med sine 
Disciple i en Skov, for der at holde 
En Præken i det Grønne, som jeg her, 
Saa bad de ham at sige dem, hvordan 
Det egentlig var gaaet Noah, dengang 
Ved Guds Retfærdighed der kom et Regnveir, 
Der drukned alle Mennesker som Hunde, 
Og alle Hunde med, undtagen Noah, 
Hans Sønner, nogle Æsler uberegnet 
Og flere Dyr. Da tog den Herre Christus 
En Jordklimp, kasted den i Græsset hen, 
Og op af Klimpen steg en gammel Mand 
Med snehvidt Skieg og blottet Skaldepande, 
Og det var Japhet, Noahs yngste Søn. 
Han vidste nu Besked om Alting, seer II 
Da selv han havde været med i Arken. 
Og han fortalte da blandt Andet saa: 
Engang vort Fartøi var i megen Havsnød, 
Thi Stedet, hvor de mange Arter Dyr 
Hver Dag forretted deres Nødtørft, blev 
Saa tungt, at vi stod Fare for at vælte 
Formedelst den uforholdsstore Ballast. 
Da Noah nu raadførte sig med Allah, 
Lod han ham vide, at han skulde føre 
Hen Elephanten til bevidste Sted, 
Og lade den forrette sit Behov. 
Af denne Blanding fødtes der en So, 
Som vælted saadan Alting fra hinanden, 
At Skibet atter kom i Ligevægt. 
Men da ved dette Arbeid Soens Tryne 
Blev pirret af en aromatisk Duft, 
Blev den at nyse nødt, og derved fløi der 
En Muus ud af dens Næse, som formeerle 
Saa hyppigt sig, at Noah nu paa ny 
Blev atter ængstet af en anden Frygt; 
Han troede nemlig, Skibet skulde gnaves 
I Stykker, til en Leg for Bølgerne. 
Men Allah, som ei glemmer den, han elsker, 
Befalte ham at gribe flux en Prygl, 
Og hugge Løven stærkt med den for Panden. 
Da Løven nu blev vred herved, og fnyste. 

Da fløi der af dens Næsebor en Kat, 
Som flux fortærte alle Arkens Muus, 
Og bragte Noah atter af sin Angst. — 
Men, fromme Muselmænd! af dette Sagn 
I see, hvor Soen har en nedrig Herkomst, 
Og derfor har den hellige Prophet 
Med sindrigt Overlæg og Faderviisdom 
Forbudet jer at nyde Kiødet af den. 

ET BUD kommer. 

Est du den fromme Kone her i Skoven? 

HINDBAD. Saa kalde disse gode Siæle mig. 

BUDET. 
Saa følg mig til Prindsessen flux, Fatimel 
Hun længe ønsket har at see dig hos sig, 
Og sender mig herhid, for at forkynde 
Sit høie Ønske. Følg mig til Paladset. 

HINDBAD. 
Farvel da, kiære Menighed, saalænge. 
Læg, hvad jeg her har talt om, nu paa Hiertet, 
At det maa tiene jer (il Trøst og til 
Opbyggelse i Livet smukt herefter. 

Han gaar langsomt bort med Budet. 

EN AF TILHØRERNE. 
Hvor selsomt hun forandret har sin Røsti 

EN ANDEN. 
Af denne Præken fik jeg ingen Trøst. 

EN TREDIE. 
Man kan ei altid Arære lige stemt. 

EN FIERDE. 
Hvad var nu Texten ? Texten har jeg glemt. 

DEN FØRSTE. 
Den var jo kun om idel Snavs og Skam. 

DEN FIERDE. 
Snak! Spøger I? Troer I, jeg er et Barn? 

DEN TREDIE. 
Hun havde faaet sig en egen Kneisen. 

DEN FIERDE. 
Hun var lidt stiv i Nakken efter Reisen. 

EN FEMTE. 
Hun præked ypperligt. O, hvilken Lykke, 
I Fald hun vilde lae den Præken trykke! 

DEN FØRSTE. Hvad er det for forvildet Phantasie? 
Har man i Asien Bogtrykkeri? 

DEN FEMTE. Nei, det er sandt desværre. 

DEN FØRSTE. Det var Vind. 

DEN FIERDE. Man kan ei præke efter Alles Sind. 

De gaae. 

EN GAMMEL DERVISCH. 
Det var et sindrigt Digt, hvori Propheten 
Giør os opmerksom med en sielden Skarpsind 
Paa Dyreslægter af den samme Stamme, 
Skiøndt ved hver første Blik saa reent forskiellig. 

Han gaaer. 

EN LOMMETYV. 
Hvor de er gale I hvor den Mand er gall 
Den hele Præken var kun sund Moral. 
Den sidste Reise har saa vidt det drevet, 
At endelig hun nu er oplyst blevet. 
Hun vilde giøre Nar paa dette Sted 
Af Allah, Jesus og af Muhamed ; 
Det kunde tydeligt Enhver jo høre. 
Som Skiebnen skienkte kun det ene Øre. 
Jeg har ei flere, thi den anden Part 
Tog Retten fra mig paa sin Lømmel- Art. 
Fy, skamme jer, at jeg, som maatte gaae 
Og stiæle, mens I kunde roligt staae. 
At jeg, som møisomt maatte tiene Brødet, 
Imens I sad med Hænderne i Skiødet, 
At jeg har bedre ændset hendes Snille, 
End I, som havde Intet at bestille, 
At jeg i hele eders fromme Chor 
Har ene høstet Frugt af hendes Ord. 

Han gaar bort med tine Tyrekoster. 



PLADSEN UDEN FOR ALADDINS PALADS. 

Selim. Sindbad 

SELIM, 
Ih see, god Dag I thi, ta'er jeg ikke feil, 
Saa finder jeg en gammel Ungdomsven. 

SINDBAD. Kan gierne være. 

SELIM. Kiender du mig ikke? 

SINDBAD. 
Hvis eders Fødder ei bedrage mig, 
Saa er I Selim, Eben Hassans Søn. 
Vi boede hisset i den lille Gade, 
Og legte daglig sammen der som Drenge. 

SELIM. 
Du vil nok give mig en Skose, Broderi 

Fordi at mine Fødder er saa store? 
Det er ei smukt paa slig Maneer at hilse 
En gammel Kammerat. 

SINDBAD. Hvor vil du hen? 

Jeg kiender alle Folk paa Fødderne. 
Det er den bedste Lem paa bele Kroppen, • 

Og den fornuftigste; hvis alle Lemmer 
Blev smukt, som den, ved Jorden, saa behøved 
De ei at frygte tor at falde ned. 

SELIM. Man kan ei gaae med hele Kroppen, veed jeg. 

SINDBAD, 
Hvorfor ei det? Gik man med hele Kroppen, 
Saa trængte hele Kroppen jo til Skoe; 
Saa fik en ærlig Mand lidt at fortiene. 

SELIM. 
Din Fader var Skomager; af din Tale 
Jeg slutte maa, du er det samme. 

SINDBAD. Rigtig! 

Til dette Haandværk er jeg født og baaren. 
Der er vist Noget i, hvad Lærde sige, 
At Folk blier født til Verden med Genie. 
Man siger, at Poeter fødes ; blier 
Skomageren monstro da ikke født? 

SELIM. 
Paa den Maneer, begriber jeg, du ønsker. 
At alle Mennesker var Tusindbeen. 

SINDBAD. 
Naturligt I Det, som Mange synes om, 
Kan jeg ei udstaae for min bittre Død ; 
Reen Himmel, for Exempel, Morgenrøde 
Og Solskin hader jeg, som Pestilents. 
Nei, Rusk og Slud, det veed jeg, hvad det er, 
Det taer paa Støvlerne. De Fleste synes 
Godt om, naar Een gaaer lige paa sin Fod ; 
Mig skær det ind i Hiertet, thi hvor længe 
Kan saadan En ei bruge et Par Saaler? 
Hvergang der lægges Bro, saa græder jeg; 
Men Dands, det er min allerstørste Glæde. 

SELIM. 
Du har dog Næring? 

SINDBAD. Jo, jeg takker Gud. 

Til min Haandtering trænger alle Folk; 
Og den uhørlige Begivenhed 
Med Abu Kasems Tøfler, den har jaget 
en saadan Skræk i hele Byens Blod 
At de cassere deres Fodtøi nu, 
Før det er halvslidt. 

SELIM. Nu, det er mig kiært. 

Mens du har siddet her og syet paa Læsten, 
Jeg vandret har omkring fra By til By 
Som Bissekræmmer med min Bylt paa Nakken, 
I Bagdad, Kasimir og Samarkand. 

SINDBÅD. 
Ja, saadan gaar det her i Verden; sidst 
Vi saaes, var vi kun Børn, nu er vi blevne 
To nyttige Medborgere i Staten. 

SELIM. 
Men, Herregud, hvad er der blevet af 
Den lange Rækel, dette sølle Skrog, 
Som altid nederst sad i Skolen, som 
Fik altid Prygl af Skolemesteren, 
Og som bestandig pryglte os igien 
Til Giengield? 

SINDBAD. 
Ja, hvem mener du? thi der 
Var Mange, som bestandig pryglte mig. 

SELIM. 
Kan du ei huske ham? Han var saa tosset, 
Men stor og stærk; ban vandt bestandig fra os 
I Spil. Ak, husker du ei ham, som greb 
De Pomerantser, der blev kastet ud 
Fra Kiøbmandsboden? 

SINDBÅD. Mener du Aladdin? 

SELIM. Ja, riglig! 

SINDBÅD. 
Aa, for saavidt gaaer det ham, 
Gud være lovet, ganske godt; thi han 
Er bleven Prinds og gift med vor Prindsesse, 
Og naar vor Sultan døer, saa blier han Sultan. 
Det er jo ganske artig avanceret. 
SELIM. Hvad? primer du? 

SINDBÅD. Spørg du det mindste Barn, 

Saa skal du høre mine Ord bekræftet. 

SELIM. 
Det var da Diævlen ! Men hvordan er det 
Da gaaet til? 

SINDBÅD. 
O, ti, jeg beer dig, til 

Saa har det ingen Magt. Hvergang jeg tænker 
Derpaa, saa blier jeg tummelumsk i Hbv*det. 
Nok sagt, Prinds er han. Jo, jo, den skal hae det, 
Som der kan hverken læse eller skrive. 

SELIM. 
Det dumme Bæst, det Fæ ! 

SINDBAD. Det maa du sige. 

Nu kaster han paa Nakken ad os alle. 
Mig vil han nu slet ikke kiendes ved, 
Skiøndt yi har gaaet i den samme Skole, 
Og faaet begge to paa Rumpen sammen. 

SELIM vender sig om. 

Hvem kommer hist paa Gaden rundt omringet 
Af alle disse høie Herrer? 

SINDBAD «ng«teltg underdanig: TyS ! 

Der kommer han, vor store Fyrste. Skynd dig, 
Knæl ned i Snavset. 

SELIM, Mine Buxer blive 

Tilsølt for Knæene. 

SINDBAD, Hvad siger det? 

Naar du vil spise Landsens Brød, saa maa du 
Smukt ogsaa følge Landsens Skik og Brug. 

De knæle. 
Aladdin gaaer forbi med sit Følge. 

SINDBAD raabcr af fold Hals: 

Allah velsigne dig, vor elskte Prinds I 

SELIM, 
Ja, det var ham. Men siig, hvor kan du dog 
I samme Aandedræt forandre dig 
Saa diævels? 

SINDBAD. 
Hold din Mund ; thi du maa vide. 
At jeg har Leverancerne paa Slottet. 
Kom, følg mig hiem, der kan vi snakke sammen ; 
Thi her har Væggene og Muren Øren. 

De gaae 



DEN STORE SAL I ALADDINS PALADS. 

^Y Gulnare. Hindbad forkltedt som Fatime. 

HINDBAD med en dæmpet, langsom og bild Røst: 

Min Datter! Alt, hvad du har viist mig her, 
Er af en sielden, uskatteerlig Pragt, 
Som blænder fast mit tarvelige Øie. 
Især er denne Sal nu saare skiøn : 
Den høié Kuppel, venlig, himmelblaa, 
Indsprængt med luende, forgyldte Stierner, 
Og Blomsterhængler, som nedslynge sig 

Med broget Farvepragt ad Væggens Sider, 
De ædle Marmorstøller — Alting vidner 
Om sielden Rigdom, Kraft og Kunstnersands. 
Een Ting — tilgiv en gammel Qvinde, høie 
Fyrstinde, denne Dristighed — een Ting 
Kun mangter, saa var Salen iblandt alle 
Den skiønneste paa hele Jorderig. 

GULN ÅRE. 
Een Ting? Min Moder! undskyld min Forundring, 
Men endnu Ingen af de Mange, Mange, 
Som kom herhid at skue denne Sal 
Har endnu ytlret, at den mangled Noget; 
Nei, tværtimod har Alle studset ved 
Det store Værk, og været halv i Tvivl, 
Om, hvad de saae, var ei et Drømmespil. 

HINDBÅD, 
Tro ei, min Dalter! at mit gamle Øie 
Er blindt for dette skiønne Underværk, 
Der sikkerlig langt overgaaer de syv, 
Hvorom man talte før i Grækenland; 
Men just, mit Barn! fordi Alt er saa herligt. 
Jeg nødig vilde. Noget skulde mangle. 
Det giør mig ondt. Men lad det trøste dig. 
At Intet her paa Jorden er fuldkomment. 

GULNARE, 
Hvad mangler da i denne skiønne Sal? 

HINDBAD. 
Seer du, her oppe i den store Kuppel, 
Saa viid og hvælvet liig en Stiernehimmel, 
Der mangler noget. 

GULNARE. Nei, tilgiv, min Moder! 

Der mangler Intet. Denne skiønne Kuppel, 
Er det Fuldkomneste paa hele Slottet. 
Alt, hvad som kan forskiønne, funkler der; 
Hvad mere kom derhen, var Overflod, 
Som vilde overlæsse og betage 
Den kiække Hvælving al sin Dristighed. 

HINDBAD. 
Min Datter! skiøndt jeg er en gammel Qvinde, 
Og lever selv et høitindskrænket Liv, 
Skiøndt kun min Hytte skiermer mig for Regn, 
Og udelukker hver en jordisk Pragt, 
Saa har jeg dog, som du, jo været ung, 
Og Jordens Skiønhed har henrevet mig 
Saa stærkt, som dig; ja, den henriver mig 
Endnu. Thi jeg har aldrig seet i den kun 
Et Legetøi for den umodne Sands, 

Men Almagts høistbetydningsfulde Udtryk; 
Derfor har jeg bestandig holdt for Pligt 
At dyrke Øiet, for at see Guds Almagt, 
Som Siælen, for at fatte og forstaae den, 
Og Hiertet, for at takke ham derfor. 

GULNARE, 
Du taler Viisdom, fromme Kone! Siig, 
Hvad fattes da? 

HINDBAD. Ak, for det kiælne Blik, 

Som pirres blot af et vellystigt Syn — 
Slet Intet. For den unge, stolte Siæl, 
Som bryster sig af menneskelig Kraft, 
Er denne Hvælvings Dristighed en Fryd. 

GULNARE. Men? 

HINDBAD. Men, min Datter, men det fromme Øie, 

Som seer i Alt kun et Symbol af Gud, 
Det kunde ønske vel endnu en Ting, 

Som giorde Synet meer betydningsfuldt, • 

Om ogsaa Lidt ved denne Leilighed 
Der gik i Løbet for den lave Sands. 

GULNARE. 
Hvad mangler da i Kuppelen? 

HINDBAD. Et Roc-Æg. 

GULNARE. 
Et Roc-Æg? Ægget af den store Fugl, 
Som fører Elephanten i sin Klo, 
Og dukker efter Hvalerne i Havet, 
Som Strandens Maager efter SmaaGsk? 

HINDBAD. Ja. 

GULNARE. 
Og er den til? Er ei det hele Dyr 
Et Foster kun af Digterphantasie? 

HINDBAD. 
Alt her i Verden er et Foster kun 
Af Skaberphantasie. 

GULNARE. Saa troer du da. 

At denne Fugl er til ? 

HINDBAD. Jeg tvivler ei. 

Men tænk ei meer paa denne Sag, min Datter! 
At ønske, hvad man ei kan faa, er daarligt. 

GULNARE. 
Og hvorfor ønsker du et Æg af den? 

HINDBÅD. 
Fordi, naar det var ophængt under Kuplen, 
Det kunde være et betydningsfuldt 
Symbol paa Allah, paa den stærke Urkraft, 
Som sidder midt i Centret af sin Himmel. 

Aladdin. 

GULNARE. Ha, du har Ret. 

HINDBÅD, 
Men lad os gaae, min Datter! 
Thi det er alt hun et forgieves Ønske. 

GULNARE, 
Saa troer du ei, at den, som bygte Slottet, 
Kan sætte Kronen paa sit Værk ? 

HINDBAD. Jeg tvivler. 

GULNARE, Du kiender lidt kun til Aladdins Magt. 

De gaae videre. 



ELLEMOSE I SKOVEN. KLART MAANESKIN. 

To Alfer. 

FØRSTE ALF. 
Kom hid. Seer du, hvad jeg har fundet her 
I Mosen mellem disse Elletræer? 

ANDEN ALF. 
Et Liig? Fy, lad det ligge, gaa din Vei. 

FØRSTE ALF, 
O, Skam og Skiændsell Kiender du det ei? 

ANDEN ALF. 
Nu seer jeg ret først. Hvilken Grusomhed ! 
Den gamle Kone her er kastet ned. 
Som boede i vor Skov, som sad saa blid 
Og sang for os i stille Midnatstid, 
Imens vi flagred i den køle Vind, 
Og let os boltred om i Maaneskin. 

FØRSTE ALF, 
Hun var saa god. Den hele vide Egn 
Paa hendes Dyd og Venskab har et Tegn ; 
Om det var os, som er dog kun saa smaae. 
Og som de Fleste aldrig tænke paa, 
Saa satte hun dog Pinde ud med Grød 
For os, hvergang vi var i Hungersnød, 
Og glædte sig, naar frem vi turde gaae. 
Og spise Grøden, mens hun saae derpaa. 

ANDEN ALF. 
O, lad os kalde vore Brødre hid. 
Det er først Midnat ; vi har endnu Tid 
At grave hende hist en rolig Grav, 
Naar hver arbeider ufortrøden, brav. 



Vor hellige Falime, hun er død. 

DEN FØRSTE. 
Gaaer I nu hen og giør en Grav, saa stor; 
Vi Andre bære hendes Liig til Jord. 

NOGLE Vi følge hende. 

AN DUE. Vi vil foran gaae 

Og synge Psalmer. 

ANDRE. Vi vil see derpaa. 

ANDRE. 
Og vi vil flagre hen til Bækkens Rand, 
Og hente hendes Grav en Lilievand ; 
Af rene, hvide Blomster fuld den staaer, 



204 ALADDIN 



De skal belyde hendes Sølverhaar, 

Og hendes blege Kind, som Smerte leed, 

Og hendes Fromhed og Uskyldighed. 

FØRSTE. 
En Omvei maae vi giøre, hører I? 
At ei vi kommer Troldens Grav forbi, 
Som ligger hisset med forknuste Been, 
Dybt under den opreiste Kampesteen? 

DE FORRESTE. 
Nu synge vi, mens did I gaaer afsted. 

NATTERGALEN over deres Hoveder i en Green. 

Smaa-Alfer! maa jeg ogsaa synge med? 

ALFERNE. 
Ja, det forstaaer sig selv, det er jo klart; 
Syng du kun med, du synger jo saa rart. 

CHOR. 
Sov sødt, vor Moder! under Træets Rod. 
Hist lønner Allah dig, at du var god. 

De gaaer bort med Liget 



DEN STORE SAL i ALADDINS PALADS. 

Aladdin bar gnedet paa Lampen. Lampen* Aand. 

LAMPENS AAND. Hvad vil min Herre? 

ALADDIN. Kiære Slave! Alt, 

Hvad du har giort, hvad du har skaffet mig. 
Er saare skiønt. Det Slot, du mig har bygget. 
Er af en uskatteerlig, sielden Værd. 
Men, som du veed, min kiære Slave! vel. 
Det ligger saa i Menneskets Natur, 
At han bestandig higer til det Større; 
Og sandelig er ikke denne Drift 
At regne blandt de slette; thi den bringer 
Ham altid nærmere Fuldkommenheden. 
Saaledes, da ved Allahs Fadergodhed 
Jeg kommen er i tryg Besiddelse 
Af Jordens Herlighed, saa at jeg næsten 
Har Intet meer at ønske, gaaer det mig. 
Som Kunstneren, der, naar han først har fuldendt 
Et sieldent Værk, saa finder han sin Fryd i 
At overskue det, og rense det 
Fra ah Tilfældigt, Plettende og Raat, 

Som Juveleren sin Demant, at Intet 

Skal hindre Glandsen, som Naturen gav den. 

Saaaledes gaaer det mig med dette Slot. 

Af Vigtighed er Intet meer at ønske; 

Men derimod at pynte paa det lidt, 

At see en enkelt Mangel hist og her, 

Er Alt hvad end tilbagestaaer. 

LAMPENS AAND. Hvad mangler? 

ALADDIN. 
Skaf mig et Roc-Æg, hæng det under Loftet 
Her midt i Salen, i den store Kuppel. 
Det være skal mig et Symbol paa Gud, 
Et helligt Vink, hvergang min Fromhed blunder. 

LAMPENS AAND. Er det dit Alvor? 

ALADDIN. Ja, mit fulde Alvor. 

LAMPENS AAND 

udstøder et griesaellgt Skrig, hvorved Aladdin sklælver, og er tordig at tabe Lampen. 

Ret saa ! Ha, saa kan dog Slethed smitte selv et ædelt Sind, 

Usselhed ved lumske Rænker giøre Viisdom svag og blind, 

Blomsten fra et bedre Landskab tabe Farve, tabe Duft, 

Naar bestandig ud den sættes for den kolde Natteluft. 

Du, et varmt, uskyldigt Hierte, aaben for enhver Natur, 

From og barnlig, du vil hænge nu din Gud i dette Buur? 

Troer, at naar dit sløve Øie ikke seer ham fiern og nær, 

At det da endnu tilsidst dog altid skal ham skue der? 

Er din Tro dig Intet længer? skammer du dig, Muselmand! 

Tillidsfuld, som før, at knæle sønligt med dit hele Land? 

Mere klog og meer ophøiet fordrer nu dit stolte Bud 

Særskilt, hvad med hver en Skabning, Orm I du dele maa: en Gud; 

Agter ei hans Aabenbaring for den hele Tid, men fro 

Ved din egen Klogskab, skaber du dig selv en egen Tro. 

Her i denne usle Hvælving — syndige, uhørte Daad! — 

Kraftens Middelpunkt, din Skaber, vil du hænge i en Traad? 

Selv et Roc-Æg tør du fordre I Hvorfor ei en talløs Skok? 

Dødelige Maddik! kiender, har du skuet da en Roe? 

Veedst du, hvad en Roe vil sige, da du nævner fræk dens Navn? 

Jorden i sin hele Fylde, Jorden i sin Ætherfavn, 

Jorden, der, et Fnug i Luften Hig, sin Bane svæver hen. 

Det er Fuglen, paa hvis sorte, brede Ryg du staaer, min Ven ! 

Det er den uhyre Flyver, som af ingen Træthed veed. 

Som forbinder Staalets Spændkraft med sin Æthers Flygtighed ; 

Det er den, som vældigt svæver uden Rist og uden Ro; 

Det er den, som holder dig og Taurus i sin Seneklo, 

Jeg, jeg er en Aand af Jorden, Jorden er min Fader; nu 

Hid min Fader, for at hænges under Loftet, fordrer du? 

Uforskammede! fra Thronen slog jeg dig i Støvet ned — 

Men jeg kiender Hindbads Ondskab og din Ubesindighed. 

Hør da nu, hvad jeg forkynder, hør mig uden Frygt og Gru : 

Slangen, som har Eva fristet, frister atter Eva nu. 

Troldens Broder i Fatimes Klæder pønser Dag og Nat 

Paa at styrte dig i Støvet, at bemestre sig din Skat. 

Hindbad er hans Navn, den Fromme har han myrdet lumskelig; 

Nu af Hevn og Lyst til Lampen ogsaa Raden er til dig. 

Giør nu, som du vil, Aladdin I men vær sindig, from og vis, 

Husk, at Slangen altid kryber om hvert jordisk Paradiis, 

Knuus dens Hoved, lad din Aand ei lokkes lumsk i Støvet ned. 

Lampens Slaver er tillige Slaver af Uskyldighed. 

Aanden forsvinder. Aladdin synker ned, og beder. 



NAT. UDEN FOR FATIMES HYTTE I SKOVEN. 

Hindbad som Fatlme. Sindbad. 

SINDBAD. Er I den fromme Kone, som forstaaer 
Saa godt, som nogen Doctor her i Landet, 
At læge Hovedpine? 

HINDBAD. Ja, min Søn » 

Er Nogen hist i Byen syg maaskee. 
Og trænger til mig? Jeg er rede strax, 
Naar først jeg hentet har min Alkoran 
Og saa min Krykkestok, jeg gamle Kone. 

SINDBAD. 
Hvad bilder I jer ind? Seer jeg da ud, 
Som om jeg var en Landsbyskrælling? Skynd jer. 
I skal til Ispahan endnu i Nat. 
Saadan, som her I seer mig, slet og ret. 
Er jeg dog keiserlig Hof-Skomag'rmester; • 
Jeg syer for den velsignede Gulnare 
Smaabitte nysselige Skoe og Støvler, 
I Foden smaa, thi hendes høire Fod 
Er ikke større, end min venstre Haand, 
I Skaftet vide, thi hun har to Lægge, 
Som sige: paa det Lav; til mine Laar. 
Dog, dette kommer ikke Pinen ved. 
Vor store Prins — nu er han stor, tilforn, 
Da han i Skole gik, var han kun lille. 
Imellem os — maaskee I veed det selv — 
Han er kun af en simpel Extraction, 
Men hans Genie har vippet ham i Veiret. 
Han har ei Aner, men det lader, som 

Han agter selv at blive Stammeherre. — 
Nu, hvad jeg vilde sige, denne Prinds 
Har faaet Hovedpine. Hovedpine 
Er ikke godt for Nogen, sær for Fyrster. 
Nu veed Prindsessen vel, at I forstaaer, 
I et Svingom at jage sligt paa Døren ; 
Men hun vil ingen Opsigt giøre med det, 
Thi Hoffet har sin Læge, seer I vel. 
Jeg veed, hvordan jeg selv til Mode blev 
Hvordan jeg vilde blive stødt paa Nyren, 
Hvis nogen Anden fik Prindsessen s Fodføi. 
Derfor har hun incognito mig sendt. 
Thi lad os skynde os. I Fald I troer 
At kunne blive mere hurtig færdig. 
End Hoffets Doctor efter Kunstens Regler, 
Saa tag jer Stok, og trask afsted med mig. 

HINDBÅD afeldes. 

Ha, Skiebnen leder selv min Lykke frem. 

Høit. 

Et Øieblik, min gode Mand! Jeg følger, 
Saasnart jeg først har lukket i min Hytte. 

Han gaaer tnd 1 Hytten. 
SIND BÅD aeer sig om. 

Det er dog ret en underlig Idee, 

At boe saadan alene i en Skov 

Blandt Løver, Tigre, Leoparder, Slanger 

Og andet saadant Johan Hagel, som 

Bestandig løber om paa bare Been, 

Og har slet ingen Pli og Aandscultur. 

For Resten seer her ganske morsomt ud, 

Især i saadant Maaneskin som dette: 

Paa høire Haand et tætindvoxet Krat, 

Paa venstre Haand en blomsterdækket Mose; 

Imellem begge kun en lille Strimmel 

Af Jord. Der Veien gaaer til Ispahan. 

Der staaer to Banker ved den smalle Strimmel, 

Den ene er belagt med Kampestene, 

Den anden overplantet er med Roser 

Og høie Lilier. See, hvor høit den største 

Sig hæver i en Bue op mod Maanen, 

Der spiller selsomt i det hvide Bæger. 

Det lader, som den hviskte den i Øret. — 

Der kommer hun igien, den gamle Kone. 

Naa, Moerl er I nu færdig? kan vi gaae? 

HINDBÅD. 
Ja, kiære Søn I følg mig nu rask afsted. 

Han Til trænge glennem Krattet, men bliver siddende i en Tiørnebusk. 

SINDBAD. Er I ei rigtig klog? hvor vil I hen? 
HINDBAD. 
Åky du har Ret, min Søn I Ad denne Vei I 

Han synker i Mosen. 

O, red mig, red mig. 

SINDBAD. Konelerlgal? 

Vil I curere andre Folk i Hov'det? 
Hvi gaaer I ikke hen ad Stien der? 

Han trækker ham op. « 

HINDBAD. 
Jeg har en vis Modbydelighed for 
At gaae om Natten mellem disse Grave. 

SINDBAD. 
Da er det jo en god og slagen Sti. 

Kom, skynd jer. Han drager ham did. 

HINDBAD. Ak, min Søn I de hvide Lilier — 

De dufter alt for stærkt i Midnatsstunden. 

Han falder i Aftnagt, 
SINDBAD betragter ham en Tidlang, derpaa slaaer han Hænderne sammen, og stger: 

Hvad skal jeg arme Hof-Leveran deur 

Nu giøre? Hende kan jeg ei levere. 

Men hvis jeg lader hende ligge her, 

Beholder Prinds Aladdin Hovedpinen, 

Jeg derimod, jeg mister Leverancen. 

Hvad skal jeg giøre? Bringe hende bort. 

Dertil har jeg ei Kræfter nok, og her 

Er ingen Svende, som kan hielpe mig. 

Hvad rasler hist i Dyssen? Tys! der gaaer 

En Mand i røde Klæder mig i Møde. 

Han kommer hid. Hvad er det for en Svend? 

NUREDDINS AAND, «on» ««• steget op af steenhoben, trseder hen mod den besvimede 
Hindbad, og betragter ham et Øieblik, derpaa vender den sig til Sindbad, og siger: 

Hielp mig den fromme Kone op paa Ryggen. 
Jeg bærer hende ud af Skoven for dig ; 
Men, naar hun vaagner, maa du ikke sige, 
Hvo der har hiulpet dig. 

SINDBAD. Jeg kiender eder 

Jo ei, hvordan kan jeg da sige det? 

SPØGELSET. 
Du sige skal, at du har selv det giort. 

SINDBAD. 
Godtl hielp mig kun, jeg skal nok braute siden 
Af det, som I har giort; lad mig kun raade. 

Spøgelset tager Hindbad paa Ryggen, og vandrer aftted. 

SINDBAD. 
I kom mig ret beleilig : denne Kone 
Var kaldet for at hielpe Prinds Aladdin; 

Nu fik hun ondt. det gamle sølle Skrog, 
Ved deuDe Liliebusk, som lugter stærkt. 
Hvis 1 ei kommen var, maaskee hun aldrig 



Sig mere„havde reist fra dette Sted. 
Det havde været Skade. 

SPØGELSET. Jammerskade I 

SINDBAD. Hun skulde lindre Prindsens Hovedpine. 

SPØGELSET. 
Jo flere Gierninger herneden, 
Des fleer BelønDinger i Evigheden. 
Afsted, afsted! det er paa Tiden nu. 

SINDBAD. i gaaer for stærkt, jeg kan ei følge jer. 

SPØGELSET. Saa vil jeg lidt da sagtne mine Fied. 

SINDBAD. 
Det er en deilig, rød Skarlagenskiortel, 
Som I har paa; hvor giør man den Slags Tøi? 

SPØGELSET 
Paa Væverstolen, Ven ! hvor Rendegarnet 
Er Ild, Islætten Svovl. 

SINDBAD. Det blæser stærkt. 

I taler sagte; har I svage Lunger? 

SPØGELSET 
Den Puster trækker ikke mere Luft ind. 

SIND BAD. Hvad er I, Ven? 

SPØGELSET leer, Kulsvler. 

SINDBAD. Hvilken Snak! 

I saadan rig og prægtig Dragt? 

SPØGELSET Jeg tiener 

Den rigeste Kulsvier, maa du vide ; 
Han brænder de bevægelige Skove, 
Hvor Løvet kaldes Haar, og Grenen Arm. 

SINDBAD. 
Det blæser; jeg kan Ingenting forstaae. 

SPØGELSET. 
Naa, kom nu, kom; thi inden Midnatsstunden 
Jeg atter være maa i Skyggelunden. 

Det gaaer rask afeted, og synger: 

I Helved galer Haner, 
Som Nattergal og Lærkelil; 
Der svømmer sorte Svaner 
I Vand, som er af Svovel-Ild. 

Og lummert brænder Grunden ; 
Der vifter ei den mindste Vind; 
Derfor i Midnatsstunden 
Vi køler os i Maaneskin. 
SINDBAD. 
Fy, Landsmand! hvad er det for fæle Viser? 

SPØGELSET. 
Soldaterviser, Kiære ! Ungdomsgalskab ; 
Ved saadan Sang blier Byrden mere let. 

SINDBAD sagte. 

Han giør mig ganske bange med sin Snak; 
Det skulde dog vel aldrig være galt fat? 

SPØGELSET. 
Naa, kom nu, kom ; det er den høie Tid, 
At denne fromme Siæl, jeg slæber paa, 
Kan een Gang naae det Maal, den stunder efter. 

De gaae ad af Skoran. 



EN FORSTUE I ALADDINS PALADS. 

Hindbad. Sindbad. 
HINDBAD reiser sig af sin Afmagt. 

Hvad seer jeg, hvordan er jeg kommen her? 

SINDBAD. Paa disse Skuldre. 

HINDBAD. Har du baaret mig? 

SIND BAD. Den hele Vei, og pustet ei engang. 

HINDBAD. Jeg faldt i Afmagt? 

SINDBAD. Det kan hændes Hver, 

Vi er jo alle skrøbelige Kar. 
I kan ei lugte Lilier, det kan jeg. 
Men Katte derimod ei nær saa godt; 
Hver har sit ømme Sted i denne Verden. 

HINDBAD. 
De fæle Lilier! — Kiære! siig oprigtig, 
Har jeg paa Veien snakket over mig? 

SINDBAD. 
I Fald I altid fører slig Discours, 
Saa kommer der vist aldrig af jer Mund 
Et ufornuftigt Ord. 

HINDBAD. Saa taug jeg stille? 

SIND BAD. Bomstille. 

HINDBAD. Stakkels Mand ! I er nok træt? 

SINDBAD. 
Ei meer, end at jeg kunde bære jer 
En saadan Tour endnu. Man tidt seer ud 
Til det, man ikke er, det veed I vel; 
Saadan man atter paa den anden Side 
Seer ikke ud til det, som tidt man er. 
Men gaa! Her har alt været Bud; jeg sagde, 
I maatte puste lidt. 

HINDBAD. Det var fornuftigt. 

Seer paa sin Arm. 

Men, fy, hvor du har klemt mig ! Jeg er blaa 
Af dine Fingre. 

SINDBAD. Naar I kommer hiem, 

Saa vask jer bare med lidt Brændeviin, 
Saa gaaer det bort igien. Bliv ikke yred; 
Man kiender ikke sine egne Kræfter. 

HINDBAD. 
Saa gaaer jeg da ; og for din gode Hielp 
Jeg slutter dig i mine fromme Bønner. 

SINDBAD. 
I eders Bønner? Det var just mit Ønske. 
Men tøv lidt; seer I: Bøn og Bøn er to; 
Hvem vil I bede til for mig? 

HINDBAD. Til hvem 

Vel bedre, end til Gud? 

SINDBAD fortrydelig. Aa, LappeH ! 

Det kan jeg selv, saameget det skal være. 
Nei, seer I vel, min gode, fromme Kone! 
Naar nu I Prindsen har cureert, saa blier I 
En Kone, som han faaer af Hiertet kiær, 
En Kone, som han afslaaer Ingenting; 
I blier hans Favorit, hans Marionet 
(Ha, ieg veed Pokker, hvad de Dingster hedde): 
Tænk da paa mig. Jeg fordrer ikke Åndet 
For min besværlige, min lange Gang. 

HINDBAD. Det skal jeg. 

SINDBAD. Jeg er kied af disse Skoe, 

Det er den laveste blandt Professioner. 
En Strømpevæver og en Skrædder stige 
Strax høiere ; jeg vil nu ikke tale 
Om en Barbeer, som kommer op til Hov'det. 
Tænk paa mig. 

HINDBAD. Ganske vist. 

SINDBAD. En god Betiening, 

Hvor der er lidt at giøre kun, men meget 
At tage; kort og godt: en Hof-Betiening; 
Hof-Senge-Reder- Mester, for Exempel, 
Som overlader Sengens Reden til 
Betienterne, og sover selv. 

HINDBAD. Godt, godt ! 

Jeg skal ei glemme eder, sikkert ei. 

SINDBAD. Til Lykke da, til Lykke ! megen Lykke ! 

Han gaaer bort. Hindbad gaaer ind i Paladset. 

DEN STORE SAL I ALADDINS PALADS. 

Aladdin ligger paa en Sopha. Gulnare træder ind med Hindbad som Fatime. 
ALADDIN betragter ham. 

Est du den fromme, hellige Falime, 

Der lindrer Legemets som Siælens Qvaler? 

HINDBAD. 
Saa troer enfoldig Fromhed, store Prinds ! 
Jeg er en stille Qvinde, lever eensomt, 
Henbringer Tiden med at frygte Gud 
Og at paakalde ham. Se, det er Alt. 

ALADDIN. 
Saa kan du da vel ikke hielpe mig? 

HIND BAD. 
Din Hustru siger, du har Tillid til mig. 
Hvis du vil underkaste dig en Prøve, 
Og lægge ned dit Hoved i mit Skiød, 
Og lade mine Hænder stryge dig, 
Saa — ja, hvem veed? maaske det dog kan hielpe. 
Og i det mindste skader det jo Intet. 

ALADDIN. Vel talt, du Frommel 

HINDBAD MBtter sig hos ham. 

Kom da nu, min Prinds ! 
Og læg dit høie Hoved i mit Skiød. 
Men — endnu eet! I Fald min Videnskab 
Skal hielpe dig, saa maa du have hos dig 
Din bedste Skat, det Bedste, som du eier. 
Det synes underligt, men er dog saa. 
Jeg er enfoldig; nien for dig, som mig. 
Er jo Naturen ubegribelig. 
Og hvo t&r vel forklare Sympathie? 

ALADDIN. 
Du taler sindrige, som sande Ord. 
Men — om jeg viser dig min bedste Skat, 
Saa troer du neppe paa dens Herlighed. 

HINDBAD. 
O, jo; jeg veed af Rygtet ganske godt. 
Din bedste Rigdom er en gammel Lampe. 

ALADDIN 
Velan da ! Lampen er min bedste Skat, 
Og Lampen, seer du, giemmes paa min Barm, 
Og i dit Skiød jeg lægger nu mit Hoved. 
Helbred mig nu. 

HINDBAD. Din Qval, min ædle Herre I 

Er snart forbi. 

Han famler under sine Klæder. 



I 

f 
ALéADDIN ^iber hans Haand, og vrister den hemmelige DoIIi ud deraf, { 

Bi. lad mig hielpe dig. 

GULNARE. O, Himmel! hvad er del? 

ALADDIN betragter Dolken. Eli Jemmagnet, 

Som skulde strøget Hovedsmerten bort, 
Og peget med sin kolde, stive Finger 
Til Dødens lispol. Ikke sandt, du Fromme? \ 

HIND BAD kaster sig paa Kniee. 

Jeg er forraadt. O, Herre! lad mig leve, ! 

Slut mig i Lænker, giv mig hver en Dag 
Det værste Slavearbeid at forrette; 
Men lad mig leve. 

ALADDIN, Dø. 

HINDBAD. O, skienk mig Livet. 

Jeg bliver dig en tro, oprigtig Tiener, 
Jeg elsker dig som Fader og som Moder, 
I Fald du skienker Livet mig som de. 

ALADDIN, 
Ha, det er Tid engang, at denne Tunge, 
Der finder ei de bedste Ord for gode 
Til frækt at lege med, — at den forstummer. 

Han Til støde til. 
HINDBAD griber hans Haand. 

Stands, raske Dreng ! endnu et Øieblik, 

I Fald du ikke frygter alt for meget 

For mine Ord. — See her, du Stolte ! see. 

Her er mit Bryst, stød til, stød i mit Kiød i 

Det skarpe Staal, og roes dig af din Idræt. I 

Hvad har jeg giort? og hvoraf veed du da. 

At Hindbad vilde myrde dig, fordi 

Du fandt en Dolk hos ham? et ringe Vaaben 

Kun for en Vandrer i et fremmed Land. 

ALADDIN. 
Elendige! og vilde du ei dræbt mig? 

HINDBAD heftig. 
Har du Beviis derpaa, Ordgyder, du. 
Som kroer dig af Retfærdighed og Godhed? 
Og om jeg vilde det — har du ei dræbt 
Min Broder? raaber ei min Broders Blod 
Om Hevn af Jorden? 

ALADDIN. Ha, den lumske Morder! 

Thi at han ikke fik sit Forsæt udført, 
Derfor jeg takker Himlen, ikke ham. 
Ti, Nidding! dø! 

HINDBAD. Ja, dræb, ja dræb mig kun; 

Du sveder seent derfor i Helvede. 
Min Broder var et Menneske ; du fik 

Den Skat, hvorfor han havde stridt sin Livstid : 
Var det et Under, om han haded dig? 

ALADDIN. 
Han vilde offre lumsk en Ynglings Liv, 
Den gamle Synder, for sin Lykkes Skyld, 
Sin timelige Lykke. Skiebnen gav mig, 
Hvad ei den havde tiltænkt ham, men mig. 

HINDBAD, 
Den Gave veed jeg Intet af at sige; 
Alt, hvad jeg veed, er det, at du har dræbt 
Min Broder, og at Blodets Kiærlighed 
Har skyndt mig til at hevne ham, og til 
At dræbe dig igien. Tilfældet giver 
Dig Seiren : vel ; benyt den, stød dit Staal 
Ind i mit Bryst, dræb en uskyldig Mand, 
Som blev et Offer for sit Brodervenskab, 
Og bryst dig siden af din Heltegierning. 

ALADDIN. 
Ha, Ræv ! du slipper ikke ud af Saxen. 

Han klapper i Hænderne; en Slave kommer. 

Bring mig to slebne Damascenersværd. 

i Slaven bringer dem, og forføler sig bort paa Aladdins Vink. 

' See, Hindbad I al min Vandel hidindtil 
Har været aabenlys, reen og oprigtig. 
Du est min Fiende, Een af os maa døe. 
Dog skal du ikke faae Anledning til 
At klage over Overlast og Mord. 
Jeg stoler paa min Arm og paa min Ret. 
Skiøndt fuldelig du havde vel fortient 
At slettes ud af Verden som en Synder 
Paa Retterstedet, sluttet fast i Jern, 
Saa vil jeg, da din List har grebet til 
Opdigtet Overlast og løiet Uskyld, 
Min Skiebne lægge ned i Allahs Haand. 
Tag dette Sværd. Du ryster, Slave? Tag det. 
Hvor blev din Tillid til din gode Sag? 
Ha, tag det. Denne frække Pande skal 
Ei længer trodse Himlen, reist fra Jorden ; 
Den skal i Støvet. Hindbad ! tag dit Sværd. 

HINDBiD. 
Of naar jeg fælder dig, hvad blier min Skiebne ? 
Est du ei Fyrste? trænger Vagten ei 
Herind, og slæber mig til Retterstedet? 

ALADDIN tager Lampen af sin Barm, og sætter den paa Jorden. 

Jeg sætter Lampen mellem dig og mig. 

Den, som nedslaaer den Anden, griber Lampen, 

Og ingen Dødelig modstaaer hans Magt. 

GULNARE. 
Aladdin t Himmel I hvad er det, du vover? 

ALADDIS. 
Sandhed mod Løgn, det Gode mod det Onde. 
Tag Sværdet, eller, ved den store Gud I 
Jeg knuser din indknebne Hovedskal 

USYNLIGT CHOR AF ONDE AANDER. 
O, Vee! 
Nu er det reenl forbi, 




Nu kan det aldrig faae et beldigt Udfald. 

Nu kan vi ikke længer staae dig bi. 

Den rænkeløse Kamp, den aabne Feide 

Forstaae vi ei. 

Spring ham paa Ryggen, 

Hold fast om Klingen, og slaa til med Skaftet, 

Vink, som om Nogen hist dig kom til Hielp. 

Og stik ham saa, i det han vender sig. 

O, Vee! o, Vee I 

Sno dig. Hindbad! sno dig. 

Ha, vind dig slimet, som en Aal i Rusen, 

Bid i din Hale, som en Snog, og rul dig 

Bort, langt herfra. 

O, Vee ! o, Vee ! o, Vee ! 

Den rænkeløse Kamp, den aabne Feide 

Forstaae vi ei. 

Har du da glemt enhver af dine Kunster? 

Spænd Benet for ham, saa han falder, 

Sæt Foden paa hans Hals. og stik ham saa. 

Du viger? 

Ha, skam dig, skam dig, Hindbad! 

Lad, som du veg, kom ham paa Ryggen kun, 

Saa skal vi hielpe dig. 

O, Vee! o, Vee! 

Den rænkeløse Kamp, den aabne Feide 

Forslaae vi ei. 

CHOR AF GODE ÅANDER. 
See, hvor den i)lege Niding zittrer alt. 
Nu er det snart forbi. 
Vor Yndling trænger ei til Hjelp; 
Han stander herlig i sin Ungdomskraft, 
Med vældig Arm, med roligt Tillidsblik. 
See, hvor han svinger let sit blanke Sværd, 
See Dødens Dugg, alt paa den Svages Pande, 
Han taber Sværdet — Tys ! 

HINDBAD. 
Skienk mig et Øieblik lidt Pusterum, 
I Fald du est en ærlig Kæmpe. 

ALADDIN. Vel! 

Det skienkes dig. 

HINDBAD sætter sig ned og puster. 

Hm ! det er selsomt nok. 
At Listen med sin hele Virksomhed 
Saa lidt forstaaer at overrumple Kraften. 
Men midt i al min Træthed har jeg dog 
Saa megen Kraft, at jeg kan vriste dig 
Den Fryd af Haanden, som du griber efler. 
Jeg seer, det er forgieves, at jeg strider 
Mod dig i denne Kamp. Dog blier du ikke 
Min Banemand; kan jeg ei fælde dig, 
Saa kan jeg fælde dog mig selv, og vende 
I Mit Vaaben rask imod min egen Barm. 

Han dræber sig. 

ALADDIN rolig. 
Det har tilfælles du med alt det Onde: 
Dets hele Kraft, et øieblikligt Spil, 
Bortsvinder i sit eget Giøglelys. 

Aladdin. 

Aladdin og Gulnare stnae en Tidlang tankefulde og betragte Liget. Pludselig bliver det taget bort 
for deres Øine. En sød og diempet Musik begynder at tone fV-a Kuppelen i Salen, og udsletter lidt 
efter lidt ethvert bittert Indtryk af det foregaaende Optrin. Søde, kiierlighedsfulde Toner trænge sig 
ind i deres Hierter. De omfavne hinanden med Henrykkelse, og staae ubevægelige i salig Forundring. 

Pludselig udbryder et usynligt 

CHOR, 
Syvfold ønske dine Slaver dig til Lykke, Fyrstel nu. 
Du har overstridt og vundet, du har ryddet Klinten ud. 
Herligt Blomsten nu kan trives, dufter i sin Foraarstund, 
Køler Somren med sin Skygge, fryder Høsten med sin Frugt. 
Brilleslangens Gift er udtømt; uden Fare, uden Gru 
Kan du stikke den i Barmen; Dødens lumske Tand er brudt. 
Hil dig! deiligste Fyrstinde! ingen Taage, ingen Slud 
Sløre skal vor hulde Maane, den skal straale klar og rund. 
Dine hvalte Øienbryne nu skal spille rolig huldt. 
Som to Duer midt paa Himlen efter fuldendt Regn og Rusk. 
I Golkondas Diamanter skal du rødme venligt nu. 
Som en Rose fra Damaskus i den klare Morgendugg, 
Hil Aladdin! hil Gulnare! vakkre Kæmpe! skiønne Brud! 
Sødt en Mandel tvende Kiærner har forenet elskovsfuld. 

RINGENS ÅANDER, 
Hvor I staae, hvorhen I træde, staae vi væbnet rundt omkring, 
Ingen Fiender ind skal trænge giennem Ringens Aanders Ring. 

LAMPENS A ANDER. 
Og i Middelpunktet af den stærke Skares Værnekrands 
Livets Lampe høit skal brænde med en rolig, liflig Glands. 

CHOR. 
Du har overstridt og vundet, dine Fiender fældte du. 
Syvfold ønske dine Slaver dig til Lykke, Fyrste! nu. 

GULNARE. 
O, søde Toner! o, hvor rene, klare! 

ALADDIN. 
Tak være dig, du himmelske Hærskare ! 

Musiken og Sangen tier. 

STORVEZIRENy ft»lgt af de øorlge Ministre, kommer ind. Han gaaer hen Imod Aladdin, 

bærende en rød Fløielspude, hvorpaa Diademet hviler. 

Et sørgeligt, men og et Glædesbudskab 

Vi bringe dig: den gamle Sultan er 

Ei meer paa Jorden. Han har fulgt Naturens 

Almindelige Bud, er vandret hiem 

Til sine Fædre hist i Allahs Skiød. 

Hvad der afpresser os en Veemodstaare 

Som sanddru Tienere af den Henfarne, 

Opfylder atter paa den anden Side 

Vort Bryst med Fryd, naar vi betænker, at 

Du, store Prinds ! skal være nu vor Fader. 

Modtag din Krone af din Slaves Haand, 

Og sæt den selv omkring din høie Tinding. 

Aladdin modtager Kronen. 



ALMINDELIGT RAAB "- ^t (or-mirf, Foik p« s 
Allah velsigne dig, vor elskte Sultant 
Skin som en Sol med Lyst og Frugtbarhed 
Ned over Persien. Allah velsigne 
Vor store Sultan 1 vor Aladdin level 

ALADDIN S"" h^n 111 vinduel, .iBtl^ tig U1 .in ene Hl 
Iragter Msengdea, mdellg hrjdtr bun 

Dernede gik jeg som en lille Dreng 
Hver Søndag, naar jeg havde faaet Lov, 



'■ Og saae forundret op til Sultans Pallads, 
I Og kunde el begribe, hvordan dog 
Man havde bygget sligt et Taarn fra Jorden. 
Dernede kasted jeg i Raseri 
En Steen blandt Maengden, som forfulgte mig, 
Og spotled følesløs min haarde Skiebne. 
Dernede nu udraabe de mig Alle 
Til deres Sultan, deres store Sultan! 
^ Hvor selsomt er dog Menneskenes Liv! 

Hvor mystisk bryder Alt sig blandt hinanden, 
Et ringe Spil i Evighedens Haand! 
Et Vink, og flux vi er det gamle Støv. 
Hvad er da menneskelig Magt og Storhed? 
Kom, Elskte! lad os vandre hen at see 
Din Faders fromme Smil i Dødens Nat; 
Og lad os saa, mens Folket tilbereder 
Her til vor Kroning rundtom festlig Lyst, 
Henvandre uden Porten hist og sætte 
Os eftertænksomt ned et Øieblik 
Paa Morgianes Grav ved Hyldetræet. 



EPILOG. 

PHANTASIA træder frem, og siger: 

Saaledes har den underfulde Lue, 

Der skinner dybt i Bjergets Inderste, 

Som dybt i Mandens Barm og giennem hans 

Idrætter og det Held, der følger dem, 

Den hemmelige Urkraft: Lyset selv. 

Som virker Alt, hvad der er Liv og Lykke, 

Beqvemmet sig til frem at træde her. 

Indhyllet i en legemlig Gestalt — 

En gammel Kobberlampe, 

Har I opmærksomt læst det hele Digt, 

Betragtet Lampen i sit eget Lys 

Og med sit eget Øie, mærket vel. 

Hvad i den gamle Bog Nureddin læste. 

Hvad Ringens Aand forklared for Aladdin — 

Saa er det ei nødvendigt, meer at pirre 

I Lampen med Forstandens Lysesax, 

For at forjage hver en Dunkelhed. 

Det lette Spil er endt; thi Helten staaer 

Nu ved sit Maal, og Livets Stræben kun 

Er Digtekunstens Stof; den høie Ro 

Kan Guds Cheruber synge, ingen Digter. 

Modtag da her det gamle Maleri, 
Der forhen hang i Borgestuen kun. 
Halv slettet ud af Støv og Røgtobak, 
Beskint af Praasen i en Jerntraads-Stage, 
Der saae min Søn det hænge i sin Barndom, 
Og Støvets Tæppe, Praasens svage Lys 
Frembragte samme Virkning i hans Siæl 
(Ukiendt med Jordens Herlighed, men nær 
Beslægtet med dens mystiske Natur), 
Som Templets Dæmringsslør paa Helligdommen. 

Alt længe stod det underfulde Billed. 
Hidbragt fra Østen, slemt forstødt paa Reisen, 
Omklædt paa gallisk af arabisk Dragt, 
Hensat i en Erindringskrog. Nu har han, 
Saa godt det stod til ham, afstøvet det. 
Opfrisket Farverne, saa godt han kunde. 
Lagt den Betydning i det hele Billed, 
Som blege Levning syntes pege til. 
Og sat det Hele i en bedre Ramme. 
Thi tag det venligt da, som venligt han 
Det eder byder. Hvis det lyktes ham, 
At bringe eders Øine til at see, 
Hvad selv han i det gamle Billed saae. 
Da har han truffet, hvad han sigted paa. 

